Muzahaaraage Baiverinnah Fuluhun Aniya Kuri Kamuge Report Eh Nulibey - Fuluhun - Vaguthu\nމުޒާހަރާގެ ބައިވެރިންނަށް ފުލުހުން އަނިޔާ ކުރިކަމުގެ ރިޕޯޓެއް ނުލިބޭ - ފުލުުހުން\nމިހިނގާ ޖެނުއަރީ މަހުގެ ހަތް ވަނަ ދުވަހު، އިިދިކޮޅު ކޯލިޝަންގެ ލީޑަރު އަދި ކުރީގެ ރައީސް އަބްދުﷲ ޔާމީން މިނިވަން ކުރުމަށް ގޮވާލައި ކްރިމިނަލް ކޯޓު ސަރަހައްދުގައި އެމަނިކުފާނުގެ ސަޕޯޓަރުން ކުރި މުޒާހަރާއިން ހައްޔަރު ކުރި މީހުންނަށް ފުލުހުން އަނިޔާކުރި ކަމަށް ބުނާ ވާހަކަ ފުލުހުން ދޮގުކޮށްފިއެވެ.\nއެ މުޒާހަރާއިން ހައްޔަރު ކުރި ފަސް މީހުންގެ ތެރޭގައި ތިން އަންހެނުން ހިމެނޭ އިރު ހައްޔަރު ކުރި މީހުންގެ ތެރޭގައި ޕީޕީއެމްގެ ކައުންސިލް މެންބަރު ފާތިމަތު ފަޒުލާއާއި ކައުންސިލް މެންބަރު ސޫދާ އަބްދުﷲ ހިމެނެއެވެ. އަދި ޖެހިގެން އައި ދުވަހު ހައްޔަރު ކުރި މީހުން ކޯޓަށް ނުގެންގޮސް ފުލުހުން ވަނީ އެ މީހުން ދޫކޮށްލާފައެވެ.\nއެ މީހުން ދޫކޮށްލުމުން ކަސްޓޯޑިއަލް ސަރަހައްދުގައި "ޗެނަލް-13" އާއި ވާހަކަދައްކަމުން ޕީޕީއެމްގެ ކައުންސިލް މެމްބަރުން ކަމަށްވާ ފާތުމަތު ފަޒްލާ އަދި ސޫދާ އަބްދުﷲ ވަނީ އެ މުޒާހަރާއިން އަންހެނުން ހައްޔަރު ކުރީ އޮޅުވާލައިގެން ކަމަށް ބުނެފައެވެ. އަދި އަތުގެ ތަންތަނަށް ފުލުހުން އެ މީހުން ހައްޔަރުކުރަން އުޅުމުގެ ތެރޭގައި އަނިޔާ ލިބިފައިވާ ކަމަށާއި، އަތުގައި ނޫފައިގަނެފައިވާ ތަންތަންވެސް ހުރިކަމަށް އެ ދެ މީހުން ވަނީ ބުނެފައެވެ. މީގެ އިތުރުން އެ ދުވަހު ހައްޔަރު ކުރި ތިން ވަނަ އަންހެން މީހާ އަކީ އުމުރުން ދުވަސްވީ މީހަކަށް ވީ ނަމަވެސް އެ މީހާ އަށް ވެސް ފުލުހުން އަޅާ ނުލާކަމަށް އެ މީހުން ވަނީ ބުނެފައެެވެ.\nއެގޮތުން އެ މީހުން ހައްޔަރު ކުރި ރޭގެ 11 ޖަހަން ދެން އެއްވެސް ކާއެއްޗެއް ނުދޭ ކަމަށާއި، އެ އަންހެން މީހާ އަކީ ދާއިމީ ބެހެއް ކާ މީހަކަށް ވާއިރު އޭނާ އަށް ބޭސް ކެއުމުގެ ކުރިން ކާއެއްޗެއް ދޭން ތަކުރާރުކޮށް އެދުމުންވެސް ފުލުހުން އެކަން ނުކޮށްދިން ކަމަށް ސޫދާ ވަނީ ބުނެފައެވެ. ހަމައެހެންމެ އެ އުމުރުން ދުވަސްވީ މީހާ ނަމާދުކުރަން ގޮނޑިއެއް ދޭން އެދުމުން އެކަމަށް ވެސް ބައެއް ފުލުހުން ދެކޮޅު ހެދިކަމަށް އެނާ ބުންޏެވެ.\nއެ ދުވަހު ހައްޔަރު ކުރި ފިރިހެނުންވެސް ވަނީ އެ މީހުން ހައްޔަރު ކުރުމުގައި އެކަށީގެން ނުވާ މިންވަރަށް ބާރުގެ ބޭނުން ކުރިކަމަށް ބުނެފައެވެ. އެކަމާއި ގުޅިގެން ފުލުހުންގެ މީޑިއާ އޮފިޝަލަކު "ވަގުތު" އަށް ވިދާޅުވީ، އެފަދަ ކަމެއް ހިނގާފައިވާ ކަމުގެ ރިޕޯޓެއް ފުލުހުންނަށް ލިބިފައި ނުވާ ކަމަށެވެ.\n"އެއްވެސް މީހަކަށް އަނިޔާއެއް ވެގެން ރިޕޯޓްކޮށްފައެއް ނެތް. ޑޮކްޓަރަށް ދައްކަން އެދިފައެއް ވެސް ނެތް." ފުލުހުން ވިދާޅުވިއެވެ.\nއަދި އެއްވެސް މީހެއްގެ ހައްގަކަށް އުނިކަން ލިބޭ ފަދަ ކަމެއް ފުލުހުން ކޮށްފައިވާކަމަށް ބެލެވޭ ނަމަ އެކަން ބެލުމަށް މަތިކޮށްފައިވާ މުއައްސަސާތަކަށް ހުށަހެޅުއްވުން އެދޭ ކަމަށް ފުލުހުން ވިދާޅުވެއެވެ. އަދި އެ މައްސަލަ ބެލުމަށް ފުލުހުންގެ ފުރިހަމަ އެއްބާރުލުން ލިބޭނެ ކަމަށްވެސް ފުލުހުން ވިދާޅުވެއެވެ.\nޖެނުއަރީ 10, 2021 14:01\nރިޕޯޓް ކުރީމަ ވަގޮތް ނޭގޭތޯ ޕޮލިހަށް؟ އަޅުގަނޑު ދެކަމެއް ފާހަގަ ކޮށްލާ ހިތްވޭ ރިޕޯޓް ކުރީމަ ވެފަހުރި ގޮތުގެ،\n01- މައްޝޫރު ރޯޔަލް ކޭސް ، ރިޕޯޓް ކުރީމަ ވީ ގޮތް؟ ރިޕޯޓް ކުރިމީހާ ޑީޕޯޓް ތުހުމަތު ކުރެވޭ މީހުން ރޯޔަލް ކަންމަތީ މިނިވަންކޮށް\n02- ހޯމް މިނިސްޓަރ އިމްރާން އަންހެނަކަށް ޖިންސީ ފުރައްސާރަ ކުރިކަމަށް ބުނާ މައްސަލަ ރިޕޯޓް ކުރީމަ ރިޕޯޓް ކުރި ފަރާތް ވަޒީފާ އިން ވަކި ތުހުމަތު ކުރެވޭ ކަމަށް ބުނާ މީހާ މިނިސްޓަރ ކަމުގަ ބޮޑީގަރޑުން ލައިގެން ދިދަ ޖެހި ކާރު ކޮޅުގަ.\nދެން ތި ވިދާޅުވީ ރިޕޯޓް ކޮށްފަ ނެތޭ؟ ނަސީބެއްނު ރިޕޯރޓް ނުކުރިން،


MMPRC ge hiyaanaathuge thuhumathu kurevey fandiyaarunah fiyavalhu alhan govaalaifi | Mihaaru\nސުޕްރީމް ކޯޓުގެ ފަނޑިޔާރުން ރަސްމިއްޔާތެއްގައި ބައިވެރިވެވަޑައިގަންނަވަނީ..---ފޮޓޯ: ހުސައިން ވަހީދު/މިހާރު\nއެމްއެމްޕީއާރުސީގެ ހިޔާނަތުގެ ތުހުމަތު ކުރެވޭ ފަނޑިޔާރުންނަށް ފިޔަވަޅު އަޅަން ޖަމިއްޔާ އިން ގޮވާލައިފި\n22 އޮކްޓޯބަރ 2019 - 22:35 15 comments\nފަނޑިޔާރުންގެ ޖަމިއްޔާ އިން ނެރުނު ބަޔާނުގައި ބުނީ ފަނޑިޔާރުންގެ އަމަލުތައް ބަހައްޓަން ވާނީ އެ ބޭފުޅުންގެ ތެދުވެރިކަމާއި އިހްލާސްތެރިކަމާއި އަމާނާތްތެރިކަމާ މެދު އާންމުންގެ މެދުގައި ސުވާލު ނުއުފެދޭ ފެންވަރަށް ކަމަށެވެ.\nއެމްއެމްޕީއާރުސީގެ ހިޔާނާތުގެ މައްސަލައިގެ ތުހުމަތު ކުރެވޭ މީހުންގެ ތެރޭގައި މިވަގުތު ބައެއް ފަނޑިޔާރުން ހިމޭނެ ކަމަށް ބިޝާމް ވިދާޅުވުމަކީ އެ ޖަމިއްޔާ އިން ކަންބޮޑުވާ ކަމެއް ކަމަށް ބަޔާނުގައިވެ އެވެ.\nބަޔާނުގައި ވަނީ އެއްވެސް މިންވަރެއްގެ ޖިނާއީ ތުހުމަތެއް ފަނޑިޔާރެއްގެ މައްޗަށް ކުރެވޭ ނަމަ، ކަމާބެހޭ އިދާރާތަކުން އެކަން ބަލައި ތަހުގީގުކޮށް އަޅަން ޖެހޭ ފިޔަވަޅުތައް ލަސްނުކޮށް އަޅަން އެންމެހައި މުއައްސަސާތަކަށް ގޮވާލާ ކަމަށެވެ.\nދިވެހި ފަނޑިޔާރުންގެ ޖަމްޢިއްޔާގެ ނޫސްބަޔާން pic.twitter.com/xE42ymlyFM\n— Judges Association of Maldives (@JudgesMaldives) October 22, 2019\nފަނޑިޔާރެއްގެ ނަޒާހަތްތެރިކަމާ މެދު ސުވާލު އުފެދިދާނެ އެއްވެސް އަމަލެއް އެއްވެސް ފަނޑިޔާރެއްގެ ފަރާތުން ކުރިމަތިވިޔަ ނުދިނުމަށާއި ފަނޑިޔާރުންގެ ސުލޫކީ މިންގަނޑަށް ފުރިހަމަ އަށް ތަބާވުމަށް އެންމެހައި ފަނޑިޔާރުންނަށް އެ ޖަމިއްޔާ އިން ވަނީ އިލްތިމާސްކޮށްފަ އެވެ.\nރަށްތައް ވިއްކައިގެން ދައުލަތަށް ވަންނަން ޖެހޭ ފައިސާ ޖަމާކުރީ އަދީބުގެ އެކުވެރިންގެ ކުންފުނި އެސްއޯއެފަށެވެ. އެ ފައިސާ ލޯންޑާކޮށް، ކުރީގެ ސަރުކާރުގައި ސިޔާސީ ބާރުވެރިކަން ހޯދުމުގެ ގިނަ ކަންކަމަށް ހޭދަކޮށްފައިވާ ކަމަށް ތުހުމަތު ކުރެ އެވެ.\nޚިޔާނާތުން މަންފާ ލިބުނު މީހުންގެ ތަހުގީގުތައް ވެސް ފުލުހުން ކުރިއަށް އެބަގެންދެ އެވެ. ފުލުހުންގެ ތަހުގީގުގައި އަދީބު ގެންދަވަނީ ޚިޔާނާތުގެ ފައިސާ ދައުރުވި ގޮތާއި މަންފާ ލިބުނު މީހުން ކިޔައިދެއްވަމުންނެވެ.\nއިތުރު ލިޔުންތައް ޕްރޮސެކިއުޓާ ޖެނެރަލް ކްރިމިނަލް ކޯޓް ފަނޑިޔާރުން ސުޕްރީމް ކޯޓް ހައި ކޯޓް ޖުޑީޝަރީ އައިޝަތު ބިޝާމް


Hashigandah protein muhimmu vanee keevve?\nޕްރޮޓީން އަކީ ދިރުންހުރި ހުރިހާ އެއްޗަކަށް ބޭނުންވާ މުހިއްމު މާއްދާ އެއް. ގަސްގަހާގެއްސާއި، ޖަނަވާރުގެ ހަށިގަނޑުގައި ވެސް ޕްރޮޓީން އެކުލެވޭ---\nހަށިގަނޑަށް ޕްރޮޓީން މުހިންމުވަނީ ކީއްވެ؟\nއިންސާނާގެ ހަށިގަނޑު އެންމެ ފުރިހަމަ ގޮތުގައި ހިނގުމަށް އެތައް މާއްދާއެއް ހަށިގަނޑަށް ބޭނުންވެ އެވެ. އެގޮތުން އެންމެ ފާހަގަކޮށްލެވޭ އެކައްޗަކަށް ޕްރޮޓީންވާނެ އެވެ. އެހެންނަމަވެސް ޕްރޮޓީންއަކީ ކޯޗެއް ކަމާއި އިންސާނާއަށް ޕްރޮޓީން ބޭނުންވަނީ ކޮން ސަބަބުތަކަކާހުރެ ކަން ނޭނގޭ ގިނަ ބަޔަކު އުޅެ އެވެ.\nޕްރޮޓީން އަކީ ދިރުންހުރި ހުރިހާ އެއްޗަކަށް ބޭނުންވާ މުހިއްމު މާއްދާ އެކެވެ. ގަސްގަހާގެއްސާއި، ޖަނަވާރުގެ ހަށިގަނޑުގައި ވެސް ޕްރޮޓީން އެކުލެވެ އެވެ. ނަމަވެސް މިދެބާވަތުން ލިބޭ ކާބޯތަކެތީގައި ހުންނަ ޕްރޮޓީން ތަފާތެވެ.\nމިއީ ހަށިގަނޑު ބިނާކުރުމަށާއި، މަރާމާތު ކުރުމަށް ބޭނުންވާ ތަކެތި ކަމުގައި ބެލެވޭއިރު ހަށިގަނޑުގެ ހުރިހާ ސެލޯށި އެއްގައި އާއި، ދިރު ތަކުގައި ޕްރޮޓީން އެކުލެވިގެންވެ އެވެ. ހަށިގަނޑުގެ މަސްތަކާއި، ސެލޯށި ތަކާއި، ލޭފަދަ މުހިއްމު ހުރިހާ ދިޔަވަރު ހެދިފައިވަނީ ޕްރޮޓީން އެކުލެވިގެންނެވެ.\nމީގެ އިތުރުން އެންޒައިމް އާއި ހޯރމޯންގެ ގޮތުގައި އުފެދިފައިވާ ޕްރޮޓީންތައް ހަށިގަނޑުގެ އެކި ގުނަވަންތައް ހިންގުމުގެ މަސައްކަތުގައި ހަށިގަނޑުގެ ހުރިހާ ދިމާއެއްގައި ހަރަކާތްތެރިވަމުންގެންދާއިރު އެހެންކަމަށްވުމުން މިއީ ހަށިގަނޑަށް ބޭނުންވާ އެންމެ މުހިއްމު ބަޔަށް ވެގެން އެބަދެ އެވެ. އަދި މިއީ ފުދޭ ވަރަށް ކާނާގައި ކޮންމެހެން ހިމަނަންޖެހޭ ބައެކެވެ.\nކާނާއެއްގެ ފޭރާން ހެޔޮވަރުތޯ ބަލަންގެންގުޅޭ އެންމެ މުހިއްމު މިންގަނޑަކީ އެކާނާއެއްގައި ޕްރޮޓީން އެކުލެވިގެންވާ މިންވަރު---\nކާނާއެއްގެ ފޭރާން ހެޔޮވަރުތޯ ބަލަންގެންގުޅޭ އެންމެ މުހިއްމު މިންގަނޑަކީ އެކާނާއެއްގައި ޕްރޮޓީން އެކުލެވިގެންވާ މިންވަރުކަމުގައިވާއިރު ޕްރޮޓީން އުފެދިފައިވަނީ ނައިޓްރިޖަން، ކާބަން، ހައިޑްރިޖަން، އަދި އޮކްސިޖަން އެކުލެވިގެންނެވެ. ހަށިގަނޑުގައި ކޮށާރު ކުރެވިފައި ހުންނަ ކާބޯހައިޑްރޭޓް އާއި ފެޓް އަކުން ހަށިގަނޑަށް ބޭނުންވާ ޕްރޮޓީން އުފައްދައެއް ނުދެވެ އެވެ. އެއީ މިދެބާވަތުގައި ނައިޓްރިޖަން އެކުލެވިފައި ނުވާތީ އެވެ.\nކޮންމެ ޕްރޮޓީން މޮލާރި ނުވަތަ ޕްރޮޓީން މޮލެކިއުލްއެއް އުފެދިފައި ހުންނަނީ ގެތިފައިވާ އެމިނޯއެސިޑް ތަކަކުންނެވެ. އިންސާނާގެ ހަށިގަނޑުގައި އެމިނޯއެސިޑްގެ ތަފާތު 20 ވައްތަރު ހުރެ އެވެ. ކޮންމެ ޕްރޮޓީން އެއް އުފެދިފައި ހުންނަނީ މީގެތެރެއިން ތަފާތު އެމިނޯއެސިޑް އެކި އަދަދަށް އެކިފަރުމާތަކަށް ގެތިގެންކަމަށްވީއިރު ކާބޯތަކެތި ހަށިގަނޑަށް އެތެރެވުމުން ހަޖަމުކުރުމުގެ ތެރޭގައި ޕްރޮޓީންގައި އެކުލެވޭ އެމިނޯއެސިޑްތައް ބައިބައިވެގެން ގޮހޮރުގެ ތެރެއިން ލޭގެ ތެރެއަށްދެ އެވެ. ލޭގެ ޒަރީއާއިން އެމިނޯއެސިޑްތައް ދިރުތަކަށް ފޯރުމުން ތަފާތު އެމިނޯއެސިޑްގެ ފުއްތަކުން އިންސާނީ ޕްރޮޓީންގެ ހާރު ގަތާލާ ބޭނުންނުހިފޭ ފުއްތައް ނަޖިހާއެކު ހަށިގަނޑުން ބޭރުކޮށްލަ އެވެ.\nކާނާއިން ލިބޭ އެމިނޯއެސިޑް ބޭނުންކޮށްގެން، ހަށިގަނޑަށް ބޭނުންވާ ތަފާތު 20 އެމިނޯއެސިޑްގެ ތެރެއިން 11 ވައްތަރުގެ އެމިނޯއެސިޑް ދިރު ތަކުން އުފައްދައެވެ. މިބާވަތުގެ އެމިނޯއެސިޑް އަށް ކިޔަނީ މުހިއްމު ނޫން އެމިނޯއެސިޑެވެ. ހަށިގަނޑުން އުފައްދައިނުދެވޭ9ވައްތަރެއްގެ އެމިނޯއެސިޑް ހުންނައިރު މިބާވަތުގެ އެމިނޯއެސިޑް އަށް ކިޔަނީ މުހިއްމު އެމިނޯއެސިޑެވެ. މިބާވަތުގެ އެމިނޯއެސިޑް ޖެހެނީ ކާބޯތަކެތިން ހޯދާށެވެ.\nއެހެންނަމަވެސް އެކިބާވަތުގެ ކާނާއިން ހަށިގަނޑަށް ލިބޭ ޕްރޮޓީންއާއި އޭގެ މިންވަރު ތަފާތެވެ. މިސާލަކަށް ހަނޑުލުން ލިބޭ ޕްރޮޓީން އާއި، ތަރުކާރީން ލިބޭ ޕްރޮޓީން މިނޫން ވެސް އެހެނިހެން އެއްޗެހިން ލިބޭ ޕްރޮޓީންއާއި އޭގެ މިންވަރު ތަފާތެވެ.\nއެހެންކަމަށްވީ ނަމަވެސް ޖަނަވާރުންގެ ހަށިގަނޑުން އުފައްދާ މުހިއްމު އެމިނޯއެސިޑްގެ އަދަދު އިންސާނާއަށް ބޭނުންވާ ޕްރޮޓީންގައި ހުންނަ މުހިއްމު އެމިނޯއެސިޑް ގެ އަދަދާއި ދާދި އެއްވަރެވެ. މިހެންކަމުން ޖަނަވާރުން ލިބޭ ކާބޯތަކެތީގައި ހުންނަ ޕްރޮޓީންއަށް "ބަހާހަމަ" ޕްރޮޓީން އޭ ކިޔަ އެވެ.\nގަސްގަހާގެހިން ލިބޭ ކާބޯތަކެތީގައި ހުންނަ ޕްރޮޓީންގައި މުހިއްމު އެމިނޯއެސިޑް ގެ އަދަދު ޖަނަވާރުން ލިބޭ ކާބޯތަކެއްޗަށްވުރެ، ނުވަތަ އިންސާނާގެ ހަށިގަނޑުގައި އުފައްދާ ޕްރޮޓީން ގައި ހުންނަ މުހިއްމު އެމިނޯއެސިޑް ގެ އަދަދަށްވުރެ މަދުކަން ފާހަގަކުރެވެ އެވެ. މިހެން ކަމުން ގަސްގަހާ ގެހިން ލިބޭ ކާބޯތަކެތީގައި ހުންނަ ޕްރޮޓީން އަށް "ބަހާއުނި" ޕްރޮޓީން އޭ ކިޔައެވެ.\nޕްރޮޓީންގެ ވަޒީފާ/ ދަ ޖޮބް އޮފް ދި ޕްރޮޓީން:\nހަށިގަނޑަށް ޕްރޮޓީން ބޭނުންވާ ކަންތައްތައް ބައިވަރެވެ. އެއީ:\n1. އައު ސެލޯށިތަކާއި ދިޔަވަރުތައް އުފެއްދުމަށް: މިއީ ހާއްސަކޮށް ފުރާވަރަށް އަރަމުން އަންނަ ކުދިންނަށާއި، މާބަނޑު އަންހެނުންނާއި، ކިރުދޭ މައިންނަށް ވަރަށް ބޭނުންތެރި ކަމެކެވެ.\n2. އުނިވާ އެމިނޯއެސިޑްތައް އަނބުރާ ލިބިގަތުމަށް: ހަށިގަނޑުގައި ހުންނަ ބައެއް ދިރުތައް މަރުވުމުން އެދިރުތަކުގައިވާ އެމިނޯއެސިޑް ތަކުން ބައެއް ކުޑަކަމުދާ ތަކެއްޗާއި އެކުވެގެން ހަށިގަނޑުން ބޭރުވެގެންދެ އެވެ. އަދި ބައެއް ބަލިޖެހުމުން ހަށިގަނޑުން އެމިނޯއެސިޑް ބޭނުންވާ މިންވަރު އިތުރުވެ އެވެ. މިހެން ކަމުން ކޮންމެ މީހަކުވެސް ހަށިގަނޑުން އުނިވާ އެމިނޯއެސިޑް އަނބުރާ ހޯދުމަށް އިތުރު ޕްރޮޓީން ކާންޖެހެ އެވެ.\n3. ދިރު ތަކުގައި މަސައްކަތް ހިންގުމަށް : ހަށިގަނޑުގައިވާ ދިރުތަކުގެ މަސައްކަތް އަދާކުރުމުގައި އެންމެ ބޮޑަށް އެހީތެރިވެދެނީ އެކަމަށް ހާއްސަ ޕްރޮޓީން އެވެ.\n4. ތަފާތު ބަލިތަކުން ހަށިގަނޑު ދިފާއުކުރުމަށް : އިންސާނާގެ ހަށިގަނޑަށް ވަންނަ އެކި އެކި ވައިރަސްތަކާއި، ބެކްޓީރިޔާ ނައްތާލުމަށް އުފައްދާ "ހަށިދަމަނަ"އަކީ އެކަމަށް ހާއްސަ ޕްރޮޓީން އެކެވެ.\n5. ހަށިގަނޑަށް ބޭނުންވާ ހަކަތަ އުފެއްދުމަށް: ހަށިގަނޑަށް ބޭނުންވާ ހަކަތަ ފުރަތަމަ ހޯދަނީ ކާބޯސް އިންނެވެ. ދެން ފެޓް އިންނެވެ. މިދެބައި ކެއުމުގައި މަދުވެއްޖެނަމަ މަސްތަކުގައި ހުންނަ ޕްރޮޓީންތައް ވިރި ހަކަތައަށް ބަދަލުވެ އެވެ.\nހަށިގަނޑަށް ބޭނުންވާ ވަރަށްވުރެ އިތުރަށް ކެވޭ ޕްރޮޓީން ހަށިގަނޑުގައި ކޮށާރުކުރަނީ ފެޓްގެ ގޮތުގައި ކަމަށްވާއިރު ހަށިގަނޑު ހިންގުމަކީ ހަށިގަނޑު ބިނާކުރުމަށްވުރެ މުހިއްމުކަމަކަށްވާތީ ކާބޯހައިޑްރޭޓްގެ ގޮތުގައި ނުވަތަ ފެޓްގެ ގޮތުގައި ހަށިގަނޑަށް ބޭނުންވާ ހަކަތަ ނުލިބޭނަމަ، ކޮށާރުކުރެވިފައި ހުރި ފެޓް އިން ހަކަތަ ހޯދަ އެވެ. މިބައި ހުސްވުމުން ދެން ހަކަތަ ހޯދަނީ މަސްތަކުގައި ހުންނަ ޕްރޮޓީން އިންނެވެ. ކެއިންބުއިން މާމަދުކޮށްލުމުން ހަށިގަނޑު އަނަރޫފަވަނީ މިހެން ވެގެންނެވެ. އަދި ކާން ފުދޭވަރަށް ނުލިބޭ ކުދިން ބޮޑުނުވަނީ ވެސް މިހެން ވެގެންނެވެ.\nހަށިގަނޑަށް ބޭނުންވާ ޕްރޮޓީންގެ މިންވަރު ބިނާވެފައިވަނީ އެމީހެއްގެ އުމުރާއި، ޖިންސާއި، ސައިޒެއްގެ މައްޗަށެވެ. އަދި ކުޑަކުދިންނާއި މާބަނޑު މީހުންނަށް ބޭނުންވާ ޕްރޮޓީންގެ މިންވަރު އިތުރުވާނެ އެވެ. އެއީ އައު ދިރުތައް އަވަހަށް އިތުރުކުރަން ބޭނުން ޖެހިފައިވާތީ އެވެ. އެމީހެއްގެ ކެއުމުގައި އެކުލެވޭ ކާނާގެ ބާވަތުން ވެސް ދުވާލެއްގެ ކެއުމުގައި ހިމަނަންޖެހޭ ޕްރޮޓީންގެ މިންވަރު ތަފާތުވެ އެވެ.\nޖަނަވާރު ތަކުން ލިބޭ "ބަހާހަމަ" ޕްރޮޓީން އެކުލެވޭ ކާނާ ބޭނުންކުރާނަމަ، ކެއުމުގައި ހިމަނަންޖެހޭ ޕްރޮޓީންގެ މިންވަރު މަދުވާނެ އެވެ. ނަމަވެސް ގަސްގަހާގެހިން ލިބޭ "ބަހާއުނި" ޕްރޮޓީން އެކުލެވޭ ކާނާ ބޭނުންކުރާނަމަ ކާންޖެހޭ ވައްތަރާއި މިންވަރު އިތުރުކުރަންޖެހެ އެވެ.\nމަތީގައި ބަޔާންކޮށްފައިވާ ގޮތަށްބަލާއިރު ކާނާގައި ހިމަނަންޖެހޭ ޕްރޮޓީން އެކަށައެޅުމުގައި ކާނާގެ ބާވަތަށް ވެސް ބަލަންޖެހެއެވެ. އެއީ ތަފާތު ކާނާގެ ބާވަތްތަކުން ހަށިގަނޑަށް ބޭނުންކުރެވޭ ޕްރޮޓީންގެ މިންވަރު ތަފާތުވާތީ އެވެ. ތަފާތު ކާނާއިން ލިބޭ ޕްރޮޓީން މިނަން ގެންގުޅޭ ނާޅިއަކަށް ބޭނުންކުރަނީ ކުކުޅު ބިހެވެ. އެއީ އިންސާނުންގެ ޕްރޮޓީން އާއި ބިހުގެ ޕްރޮޓީން އުފެދިފައި ހުންނަނީ ދާދި އެއް އެމިނޯއެސިޑް ތަކަކުން ކަމަށްވާތީ އެވެ.\nކުކުޅު ބިހުގެ ޕްރޮޓީންއިން ލިބޭ އެމިނޯއެސިޑް ތަކުން އިންސާނީ ޕްރޮޓީންގެ ހާރެއް ގަތާލުމަށްފަހު، އެންމެ ފުކެއް ނޫނީ ބާކީވެގެން ނުދާކަމަށްވެ އެވެ. އެހެންނަމަވެސް ތަރުކާރީ ޕްރޮޓީންއިން ލިބޭ އެމިނޯއެސިޑްތަކުން އިންސާނީ ޕްރޮޓީންގެ ހާރެއް ގަތާއިރު ވަރަށް ގިނަ ފުއް ބާކީވެ އެވެ.\nމިހެންވީމާ ބޮޑުމީހަކަށް ދުވަހަކަށް، ހަށިގަނޑުގެ ބަރުމިނުގެ ކޮންމެ ކިލޯގްރާމަކަށް ބިހުގެ ޕްރޮޓީންގެ 0.7 ގްރާމުން ފުދޭއިރު، ޖުމުލަ ގޮތެއްގައި ތަރުކާރީ ޕްރޮޓީންގެ 1 ގްރާމުން ނޫނީ ނުފުދެ އެވެ.\nކެއުމުގައި އެކުލެވޭ ފައިބަރުގެ މިންވަރުންވެސް ކެއުމުގައި ހިމަނަންޖެހޭ ޕްރޮޓީންގެ މިންވަރަށް ބަދަލު އަންނައިރު އެއީ އެމިނޯއެސިޑް އުފެދެނީ ޕްރޮޓީން ހަޖަމުކުރެވިގެންކަމަށްވާތީ އެވެ. ކެއުމުގައި ފައިބަރު މަދުނަމަ، ޕްރޮޓީން ހަޖަމުކުރެވޭލެއް ގިނަވާނެ އެވެ. އަދި ފައިބަރު ގިނަ ކެއުމެއް ކައިފިނަމަ ޕްރޮޓީން ހަޖަމުކުރެވޭލެއް މަދުވާނެ އެވެ. މިކަން މިހެން ހުއްޓަސް ފައިބަރުން ލިބޭ ފައިދާ ގިނަކަމުން ކެއުމުގައި ފައިބަރު ހިމެނުން މަދުކޮށްގެން ނުވާނެ އެވެ.


GTAS medhuveri koh mauloomaath hihsaa kurumah police aai, immigration aaeku customs in MOU ehgai soikohfi\nޖީޓީއޭއެސް މެދުވެރިކޮށް މައުލޫމާތު ހިއްސާކުރުމަށް ޕޮލިހާއި އިމިގްރޭޝަނާއެކު ކަސްޓަމްސްއިން އެމްއޯޔޫއެއްގައި ސޮއިކޮށްފި\nމޯލްޑިވްސް ޕޮލިސް ސަރވިސް އަދި މޯލްޑިވްސް އިމިގްރޭޝަން އާއެކު މޯލްޑިވްސް ކަސްޓަމްސް ސަރވިސް އިން ގްލޯބަލް ޓްރެވަލް އެސެސްމަންޓް ސިސްޓަމް (GTAS) މެދުވެރިކޮށް މައުލޫމާތު ހިއްސާކުރުމަށްޓަކައި އެމް.އޯ.ޔޫ އެއްގައި ސޮއިކޮށްފި އެވެ.\nމިކަމަށްޓަކައި ކަސްޓަމްސް ބިލްޑިންގްގައި ބޭއްވުނު ޚާއްސަ ރަސްމިއްޔާތެއްގައި ކަސްޓަމްސްގެ ފަރާތުން ސޮއިކުރެއްވީ ކޮމިޝަނަރ ޖެނެރަލް އޮފް ކަސްޓަމްސް އަބްދުﷲ ޝަރީފެވެ. މޯލްޑިވްސް ޕޮލިސް ސަރވިސްގެ ފަރާތުން ސޮއިކުރެއްވީ ކޮމިޝަނަރ އޮފް ޕޮލިސް މުޙައްމަދު ޙަމީދެވެ. އަދި މޯލްޑިވްސް އިމިގްރޭޝަންގެ ފަރާތުން ސޮއިކުރެއްވީ ކޮންޓްރޯލަރ ޖެނެރަލް އޮފް އިމިގްރޭޝަން މުޙައްމަދު އަޙްމަދު ޙުސެއިން އެވެ.\nސޮއިކުރެވުނު މި އެއްބަސްވުމުގެ މައިގަނޑު މަޤްސަދަކީ މޯލްޑިވްސް ކަސްޓަމްސް ސަރވިސްގައި ޤާއިމްކުރެވިފައިވާ މި ސިސްޓަމް މެދުވެރިކޮށް API / PNR މަޢުލޫމާތު މޯލްޑިވްސް ޕޮލިސް ސަރވިސް އަދި މޯލްޑިވްސް އިމިގްރޭޝަންއާއި ޙިއްސާކުރުމެވެ. މީގެ ސަބަބުން ދިވެހިރާއްޖޭގެ ސަލާމަތާއި ރައްކާތެރިކަން ކަށަވަރުކުރުމުގައި، ބޯޑަރު ސެކިއުރިޓީ ބެލެހެއްޓުމުގެ ނިޒާމް ހަރުދަނާވެ، މޯލްޑިވްސް ޕޮލިސް ސަރވިސް އަދި މޯލްޑިވްސް އިމިގްރޭޝަން އާއި ކަސްޓަމްސްއާއި ދެމެދު ފަސޭހަކަމާއިއެކު މަޢުލޫމާތު ބަދަލުކުރެވޭނެއެވެ.\nGTAS އަކީ ދުނިޔޭގެ ކަސްޓަމްސް ޖަމިއްޔާ އާއި ޔޫ.އެސް ކަސްޓަމްސް އެންޑް ބޯޑަރ ޕްރޮޓެކްޝަން ގުޅިގެން ޔޫ.އެން ސެކިއުރިޓީ ކައުންސިލްގެ ރިޒޮލިއުޝަން 2178 އާއި 2396 އަށް ރިއާޔަތްކޮށް އެޑްވާންސް ޕެސެންޖަރ އިންފޯމޭޝަން (API) އަދި ޕެސެންޖަރ ނޭމް ރެކޯޑްސް (PNR) އެސެސްކޮށް އެނެލައިޒްކުރެވޭ ގޮތަށް ފަރުމާކޮށްފައިވާ ސިސްޓަމްއެކެވެ.\nމި ނިޒާމް ޤާއިމްކުރުމުގެ ސަބަބުން ޓެރަރިޒަމް، މަނީ ލޯންޑަރިންގް އަދި ހިއުމަން ޓްރެފިކިންގް ފަދަ ކުށްތައް ހުއްޓުވުމާއި، މަސްތުވާތަކެއްޗާއި ރާއްޖެ އެތެރެކުރުން މަނާތަކެތި އެތެރެވުމާއި ބޭރުވުން ހުއްޓުވައި އަދި އެނޫނަސް ޤާނޫނާއި ޤަވާޢިދާއި ޚިލާފު ހަރަކާތްތަކަށް ފާރަވެރިވެ ދިވެހިރާއްޖެއަށް ވަދެނިކުމެވާ ދޮރާށިތައް ޙިމާޔަތްކޮށް ރައްކާތެރިކުރުމުގެ މަސައްކަތް ހަރުދަނާވެ، ބައިނަލްއަޤްވާމީ ވިޔަފާރިއާއި ދަތުރުފަތުރަށް ރައްކާތެރި އަދި ލުއިފަސޭހަ މާޙައުލެއް ޤާއިމްކޮށްދިނުމާއި ޤާނޫނާއި ޤަވާޢިދުތައް އެންމެ ފުރިހަމަ ގޮތުގައި ތަންފީޒުކުރުމަށް މަގުފަހިވެގެންދާނެއެވެ. އަދި، މި ނިޒާމް ހަރުދަނާ ކުރުމުގެ ގޮތުން ކަމާ ގުޅުންހުރި ސަރުކާރުގެ އިތުރު އިދާރާތަކާއިއެކު މިފަދަ އެއްބަސްވުންތަކުގައި ސޮއިކުރެވިގެންދާނެއެވެ.\nއިންޑިއާއިން ރާއްޖެ އައި މީހެއްގެ އަތުން މަސްތުވާތަކެތި އަތުލައިފި\nނަގުދު ފައިސާ ކަސްޓަމްސް އަށް ރިޕޯޓް ކުރަންޖެހޭ އަދަދު ދަށްކޮށްފި\nއިމްޕޯޓާއި އެކްސްޕޯޓް ދަށްވެ، އާމްދަނީ ދަށަށް


Sushant Vanee Maraalaafai, Beynumee CBI Thahugeegeh - Sushant Ge Beybe - Vaguthu\nސުޝާންތު ވަނީ މަރާލާފައި، ބޭނުމީ ސީބީއައިގެ ތަހުގީގެއް - ސުޝާންތުގެ ބޭބެ\nބޮލީވުޑްގެ އެކްޓަރ ސުޝާންތު ސިންގ ރާޖްޕޫތް ވަނީ މަރާލާފައި ކަމަށާ ބޭނުންވަނީ ސީބީއައި ތަހުގީގެއް ކަމަށް ސުޝާތުގެ ދެބެއިންގެ ދަރި ބޭބެ ބުނެފިއެވެ.\nޖޫން މަހުގެ 14 ވަނަ ދުވަހު ސުޝާންތު މަރުވީ އަމިއްލަ އަށް ކަމަށް މިހާތަނަށް ހޯދި ހޯދުން ތަކުން ދެއްކި ނަމަވެސް އެއީ ހަގީގަތް ކަމަށް ޤަބޫލުކުރަން ދަތިކަމަށް އޭނާގެ ދެބެއިންގެ ދަރި ބޭބެ ނީރަޖް ބަބްލޫ ވަނީ ބުނެފައެވެ.\nބިހާރުގެ އެމްއެލްއޭ އެއްގެ މަޤާމުގައި ހުންނަ ނީރަޖް ވަނީ ސުޝާންތުގެ މަރާއި ގުޅިގެން ސީީބީއައި އިން ހިނގާ ތަހުގީގެއް ކުރިއަށްގެން ދިއުމަށް ގޮވާލާ ސްޓޭޓް އެސެމްބްލީގައި ވާހަކަދައްކާފައެވެ.\nއޭނާ ބުނީ ބިހާރުގައި ސުޝާންތުގެ ކޭސް މިހާރު ސިޔާސީ ކަމަކަށް ބަދަލުވެފައިވާ ކަމަށާއި އޭނާ އަށް އިންސާފު ލިބެން ޖެހޭ ކަމަށެވެ.\nދީރަޖްގެ އެ ވާހަކަތަކަށް އާއްމުންނާއި ސިޔާސީ މީހުންގެ ފަރާތުން ވެސް ވަނީ ތަރުޚީބު ލިބިފައެވެ.\nސުޝާންތު މަރުވުމުން މުޅި ބޮލީވުޑަށާއި އޭނާގެ ފޭނުންނަށް ލިބުނީ ކުއްލި ސިހުމެކެވެ. އޭނާ އަމިއްލަ އަށް މަރުވީ ބޮލީވުޑްގައި ހުރި ތަފާތު ކުރުންތަކަށް ކެތް ނުކުރެވިގެން ކަމަށް ބުނެ އެކްތާ ކަޕޫރާއި ކަރަން ޖޯހަރު ފަދަ މަޝްހޫރު ޕްރޮޑިއުސަރުންނާއި ޑައިރެކްޓަރުންނާއި ދެކޮޅަށް ކޯޓަށް ވަނީ މައްސަލައެއް ވެސް ހުށަހަޅައިފައެވެ.\nސުޝާންތުގެ މަރާ އޭނާގެ ލޯބިވެރިޔާ ރިޔާ ޗަކްރޮބަދީ އާ ގުޅުމެއް ވާކަމަށް ވެސް ބައެއް މީހުން ތުހުމަތުކުރެއެވެ. އެގޮތުން ސުޝާންތު މަރުވީ ރިޔާ އާއި މަޝްހޫރު ފިލްމް ޕްރޮޑިއުސަރ އަދި ޑައިރެކްޓަރ މަހޭޝް ބަޓް އާއި އޮތް ގާތް ގުޅުމުގެ ސަބަބުން، ހިނގި ކަންތައްތަކެއްގެ ތެރޭގައި ކަމަށް ބައެއް މީހުން ތުހުމަތުކުރެއެވެ.\nސުޝާންތު މަރުވީ އަމިއްލަ އަށް ނޫން ކަމަށާއި އޭނާ މަރާލުމަށް ފަހު އެއީ އަމިއްލަ އަށް މަރުވުމުގެ ހާދިސާއެއްކަމަށް ދައްކަން ބަޔަކު މަސައްކަތް ކުރަނީ ކަމަށް ދެކޭ މީހުންވެސް އެބަތިއްބެވެ.\nދީޕިކާ ހިމެނޭހެން ގިނަ ތަރިންތަކެއްގެ ބޭންކް މުއާމަލާތްތައް އެންސިބީން ބަލަނީ\nސުޝަންތް މަރުވި ގޮތެއް އަދި ކަނޑައެއް ނާޅާ!


Iulaanaai Ehgothah Hulhumale' Beach Sarahahdhu Hus Kuraanan : HDC\nހުޅުމާލެ އިރުމަތީ ފަރާތު ގޮނޑުދޮށް..\n29 ޖެނުއަރީ 20193ކޮމެންޓް\nއިއުލާނާއި އެއްގޮތައް ހުޅުމާލެ ބީޗް ސަރަހައްދު ހުސްކުރާނަން: އެޗްޑީސީ\nއެޗްޑީސީން މިދިޔަ އަހަރު ޑިސެމްބަރ މަހު ހުޅުމާލެ ބީޗް ކެފޭތަށް ނެގުމަށް ބުނެ ނެރުނު އިއްލާނާއި އެއްފަދައިން އެކަން އެގޮތަށް ކުރާނެ ކަމަށް އެޗްޑީސީން ބުނެފިއެވެ.\nއެޗްޑީސީގެ އޮފިޝަލެއް މައުލޫމާތު ދެމުން ބުނީ މިދިޔަ އަހަރު ނެރުނު އިއްލާނުގައިވާފަދައިން މިމަހުގެ ނިޔަލަށް އެ ކެފޭތައް ނުނަގައިފި ނަމަ އެޗްޑީސީން އެތަން ރޫލާނެ ކަމަށެވެ.\nއެޗްޑީސީން ބުނީ ހުޅުމާލޭ ބީޗު ފަރާތުގައި ހަދާފައިވާ އެއްވެސް ކެފޭއަކީ ހުއްދައެއް ހޯދައިގެން ހަދާފައިވާ ތަނެއް ނޫންކަމަށެވެ. ހުޅުމާލޭ ބީޗުގައި ހުރި ގަސްތައް ކޮށާ ހަޓު، ގޮނޑި އަދި މޭޒު ބަހައްޓައިގެން ވިޔަފާރި އުސޫލުން ބޭނުން ކުރުމަކީ ހުއްދަ ކުރާކަމެއް ނޫންކަމަށް އެޗްޑީސީން ބުނިއެވެ.\nހުޅުމާލެ އިރުމަތީ ފަރާތު ގޮނޑުދޮށާއި ހޭޅިފަށް ސަރަޙައްދަކީ ހުޅުމާލޭގައި ދިރިއުޅޭ އެންމެހާ އާންމު ފަރުދުންނާއި ހުޅުމާލޭ ޒިޔާރާތްކުރާ ފަރާތްތަކުން ބޭނުންކުރުމަށް ކަނޑައަޅާފައިވާ އާންމު ސަރަޙައްދެއް ކަމަށް އެޗްޑީސީން ބުނިއެވެ. އަދި އެސަރަހައްދަކީ އެޗްޑީސީން ހުޅުމާލޭގައި ދިރިއުޅޭ އެންމެހާ އާންމު ފަރުދުންނާއި ހުޅުމާލެއަށް ޒިޔާރާތްކުރާ ފަރާތްތަކުން ބޭނުންކުރުމަށް ވަކިގޮތަކަށް ތަރައްގީ ކުރުމަށް ކަނޑައަޅާފައިވާ ސަރަޙައްދެއް ކަމަށްވެސް އެޗްޑީސީން ބުނިއެވެ.\nއެޗްޑިސީން ބުނީ ހުޅުމާލެ ބީޗް ސަރަހައްދު ތަރައްގީ ކުރާނެ ގޮތުގެ އުސޫލެއް ވަރަށް އަވަހަށް އެކުލަވާލައި އާންމު ކުރާނެ ކަމަށެވެ. އަދި އެ އުސޫލުގައި އެ ސަރަހައްދުން މިހާރުވެސް ލިބެމުންދާ ހިދުމަތްތައް ލިބޭނެ ގޮތް ހަދާނެ ކަމަށް އެޗްޑީސީން ބުނެއެވެ.\nމީގެ އިތުރުން ދީފައިވާ މުއްދަތަށް އެތާ ބެހެއްޓިފައި ހުރި ތަކެތި ނުނަގައިފިނަމަ، އެޗްޑީސީން އެ ސަރަހައްދު ސާފު ކުރުމުގައި ތަނުގައި ބެހެއްޓިފައިވާ އެއްވެސް މުދަލަކަށް ލިބޭ ގެއްލުމަކަށް ޒިންމާ ނުވާނެ ކަމަށް ވަނީ ބުނެފައެވެ.\nނުވާނެ ތިކަމެއް އެއައްވުރެ ގަދަބާރުން އުޅޭ ބައެއްގެ ތަނެއް އެއީ\nކުޑަ ކުއްޖާ ރޭޕުކުރި މުނިކާފައާއި ކާފަ މާލެ ގެންނަނީ\nކުޑަ ކުއްޖާ ރޭޕުކުރި ކާފައާއި މުނިކާފަ ކޯޓުން ނުނެރެވިފައި\nކުޑަ ކުއްޖަކު ރޭޕުކުރި ދެ ސިފައިން އަދިވެސް ވަޒީފާއަށް ދޭ: ރޮޒޭނާ\nމައްސަލަ ރިޕޯޓް ކުރިތާ ދެ ގަޑިއިރު ތެރޭގައި ކުއްޖާ ދައުލަތުގެ ހިމާޔަތަށް ގެނެވުނު!\nކުޑަ ކުއްޖާ ރޭޕުކުރި ކާފައާއި މުނިކާފަގެ ބަންދަށް 15 ދުވަސް


PPM bodu jalsaa angaara dhuvas faskohfi\nީޕީއެމްގެ ބޮޑު ޖަލްސާ އަންގާރަ ދުވަހަށް ފަސްކޮށްފި\n- 1 year ago0- އައިޝަތު ސަމާ\nސަރުކާރުގެ މައި ޕާޓީ ޕީޕީއެމް އިން އަސްލު ސައިޒު ދައްކާލުމަށް ބާއްވާ ބޮޑު ޖަލްސާ ފަސްކޮށްފި އެވެ.\nޕީޕީއެމްގެ އޮފީހުގައި ބޭއްވި ނޫސްވެރިންގެ ބައްދަލުވުމެއްގައި އެ ޕާޓީގެ ނައިބު ރައީސް ފޮނަދޫ ދާއިރާގެ މެންބަރު ޢަބްދުއްރަހީމް ޢަބްދުﷲ ވިދާޅުވީ، މާދަމާރެޔަށް ތައްޔާރުވަމުން ދިޔަ ޖަލްސާ ފަސްކުރަންޖެހުނީ، އަތޮޅުތަކުން އަންނަން ބޭނުންވާ ސަޕޯޓަރުންގެ އަދަދު ގިނަކަމުން، ދަތުރުފަތުރުގެ އިންތިޒާމްތައް ހަމަޖެއްސުމަށް ދަތިތަކެއް ދިމާވި ނަމަވެސް އެބޭފުޅުންނާ އެކީގައި ނޫނީ އެ ޖަލްސާ ބާއްވަން ޕީޕީއެމް އިން ހިތްހަމަ ނުޖެހޭތީ ކަމަށެވެ.\nއަބްދުއްރަހީމް ވިދާޅުވީ، ރައީސް ޔާމީނަށް އޮތް ތާއީދު ދައްކާލުމަށް އެބޭފުޅުން ނުހަނު ބޭނުންވާކަމަށާއި، އެހެންކަމުން 18 ވާ އަންގާރަ ދުވަހުގެ ރެޔަށް ޖަލްސާ ފަސްކޮށްފައިވާ ކަމަށެވެ.\nއަބްދުއްރަހީމް ވިދާޅުވީ، ފަސްކުރަން ޖެހުމުން ރައްޔިތުންގެ އަރިހުން ވަރަށް ބޮޑަށް މައާފަށް އެދޭކަމަށެވެ.\nޕީޕީއެމްގެ ބޮޑު ޖަލްސާއަށް މީހުން ގެންނަނީ ލާރި ދީގެން ނޫން ކަމަށާއި، އަތޮޅުތަކުގައި ދިރިއުޅުއްވާ ސަޕޯޓަރުން ޖަލްސާއަށް ވަޑައިގަންނަވަނީ އަމިއްލަ ޚަރަދުގައި އަމިއްލައަށް ކަމަށްވެސް އަބްދުއްރަހީމް ވިދާޅުވި އެވެ.\nއިތުރަށް ވާހަކަ ދައްކަވަމުން އަބްދުއްރަހީމް ވިދާޅުވީ، ރައްޔިތުންނަށް އޮޅުވާލުމަށްޓަކައި އިދިކޮޅު ފަރާތްތަކުން ވާހަކަ ދައްކަފާނެ ކަމަށާއި، އެހެންނަ ނަމަވެސް ޕީޕީއެމްގެ ބޮޑު ޖަލްސާއަކީ އަތޮޅުތަކުން މީހުން ގެންނަކަން އާއްމުކޮށް އިއުލާންކޮށްގެން ބާއްވާ ޖަލްސާއެއް ކަމަށެވެ. އަދި މީޑީއާގެ ކުރިމަތީގައި، އަތޮޅުތަކުން ވަޑައިގަންނަވާ ބޭފުޅުންނަށް މަރުޚަބާ ދެންނެވުމަށްޓަކައި ލަފާ ގަޑީގައި ޕީޕީއެމެގް ޓީމުތައް ދާނެ ކަމަށާއި، އެ މަންޒަރުތައް ލައިވްވެސް ކުރާނެ ކަމަށް އޭނާ ވިދާޅުވިއެވެ.


2023ގެ އިންތިހާބަށް ޕީޕީއެމްގެ ޓިކެޓު ހޯދަން މަސައްކަތް ކުރާނަން: އުމަރު – Dhen.mv\n2023ގެ އިންތިހާބަށް ޕީޕީއެމްގެ ޓިކެޓު ހޯދަން މަސައްކަތް ކުރާނަން: އުމަރު\nDecember 30, 2019 - 12:12 am\nޕީޕީއެމްގެ ލީޑާޝިޕުން ޕްރައިމަރީއެއް ބާއްވައިފި ނަމަ 2023 ވަނަ ރިޔާސީ އިންތިހާބުގައި ނިކުންނަވާނީ އެ ޕާޓީގެ ޓިކެޓުގައި ކަމަށް ކުރީގެ ހޯމް މިނިސްޓަރު އުމަރު ނަސީރު ވިދާޅުވެއްޖެ އެވެ.\nސީއެންއެމްގެ "އިތުރުކާފު" ޕްރޮގްރާމުގައި ވާހަކަދައްކަވަމުން މިރޭ އުމަރު ވިދާޅުވީ ޕީޕީއެމްގެ ލީޑާޝިޕްގެ ދޮރު ހުޅުވައިފިއްޔާ އެ ދޮރުން ވަންނަން މަސައްކަތް ކުރައްވާނެ ކަމަށާއި ނަމަވެސް ޕީޕީއެމްގެ ލީޑާޝިޕްގެ ދޮރު ބަންދުކޮށްފައި އޮތްހާ ހިންދަކު އެ މަސައްކަތް ނުކުރައްވާނެ ކަމަށެވެ.\n"ދޮރު ފަޅާފައި ވަންނާކަށް ވެސް މަސައްކަތެއް ނުކުރާނަން. ނަމަވެސް އުންމީދު ކުރަނީ 2023ގެ ކުރިން ޕީޕީއެމްގެ ލީޑާޝިޕުގެ އެންމެ މަތީ ދޮރު ހުޅުވި އެ ޕާޓީގެ ޓިކެޓުގައި ރިޔާސީ އިންތިހާބުގައި ވާދަ ކުރަން ލިބުން." އުމަރު ވިދާޅުވިއެވެ.\nއުމަރު ވިދާޅުވީ ޕީޕީއެމް އިން ފުރުސަތު ނުލިބިއްޖެ ނަމަ އަމިއްލަ ކެންޑިޑޭޓެއްގެ ގޮތުގައި ވާދަ ކުރައްވާނެ ކަމަށެވެ. އަދި ކުރިޔަސް މި އޮތް ހަތަރު ވަރަކަށް އަހަރު ތެރޭ ސިޔާސީ ޕާޓީއެއް އުފައްދަވެސް ފާނެ ކަމަށް އޭނާ ވިދާޅުވިއެވެ.\nއުމަރު ވަނީ ރައީސް އިބްރާހީމް މުހައްމަދު ސޯލިހުގެ ސަރުކާރަށް ވަރަށް ބޮޑަށް ފާޑު ވިދާޅުވެ ވާހަކަ ދައްކަވާފައެވެ. އުމަރު ވިދާޅުވީ މި ސަރުކާރަކީ ލާދީނީ ސަރުކާރެކޭ ބުނެވޭ ބައިވަރު ސަބަބުތައް އެބަހުރި ކަމަށެވެ. އެގޮތުން ދީނާއި ގުޅުވައިގެން މި ސަރުކާރުން ގިނަ ކަންތައްތަކެއް ކުރަމުން އަންނަ ކަމަށާއި އެ ހުރިހާ ކަމެއްގެ އަޑީގައި ހުންނެވީ ރައްޔިތުން މަޖިލީހުގެ ރައީސް، ރައީސް މުހައްމަދު ނަޝީދު ކަމަށް އުމަރު ވިދާޅުވިއެވެ.\nމަލައިކާއާ އިންނަން އަދި ނުވިސްނަން: އަރްޖުން\nހުޅުމާލޭގައި އަލިފާނުގެ ހާދިސާއެއް ހިނގައިފި\nއެކްސިޑެންޓުގައި ހާލު ސީރިއަސްވި އެކަކު ޗާޓަރ ފްލައިޓެއްގައި މާލެ ގެންނަނީ!\nގޭސްފުޅި ގޮވައިގެން އަނިޔާވި މީހާގެ ހާލު ރަނގަޅު: އޭޑީކޭ\nމާދަމާ މަޖިލީހަށް ދާނީ ޚިޔާލު ފާޅުކުރުމުގެ މާއްދާގެ ދިފާއުގައި: މަލީހް


Brazil ge maruge adhadhu bai lakka ah vure mahchah\nބްރެޒިލްގެ ރައީސަށް ތާއީދުއޮތްކަން ހާމަކޮށްދޭން އެމަނިކުފާނުގެ ސަޕޯޓަރުންވެސް ވަނީ މަގުތަކަށް ނުކުމެފައި. -- ފޮޓޯ: ރޮއިޓާސް\nރިއޯ ޑި ޖެނޭރޯ (ޖޫން 22) - ބްރެޒިލްގައި ކޮވިޑް-19 މަޑުޖެހުމެއްނެތި ފެތުރެމުންދާއިރު، އެ ބަލި ޖެހުނު މީހުންގެ އަދަދު 50،000 އަށް ވުރެ މައްޗަށް އަރައިފި އެވެ.\nއެއާއެކު އެމެރިކާއަށްފަހު މުޅި ދުނިޔެއިންވެސް ދެވަނަ އަށް އެންމެ ގިނަ މީހުން އެ ބަލީގެ ޝިކާރައަކަށްވި ގައުމަކަށް ބްރެޒިލް ވަނީ ވެފަ އެވެ.\nބައްޔާ ދެކޮޅަށް ބްރެޒިލްގެ ސަރުކާރުން ވަރަށް ބޮޑަށް އިހުމާލުވެފައިވާކަމަށްބުނެ، އާއްމުން މަގުތަކަށް ނުކުމެ މުޒާހަރާކުރަން ފަށާފައިވާއިރު، އެ ބަލި ޖެހުނު މީހުންގެ އަދަދު އިއްޔެ ވަނީ އެއް މިލިއަން ހުރަސްކޮށްފަ އެވެ.\nނަމަވެސް، ޓެސްޓު ކުރެވޭ މިންވަރު އަދިވެސް އެކަށީގެންނުވާތީ، އެ އަދަދުތައް އިތުރުވުމުގެ ފުރުސަތު ބޮޑުކަމަށް ބުނެ ސިއްހީ މާހިރުން ދަނީ ކަންބޮޑުވުންފާޅު ކުރަމުންނެވެ. އަދި ބްރެޒިލްގައި އެ ބަލި ޕީކަށް އަރަންވެސް އިތުރު ދެ ތިން ހަފްތާއެއް ނަގާނެކަމަށްވެސް މާހިރުން އިތުރަށް ބުނެފައިވެ އެވެ.\nބްރެޒިލްގެ އިތުރުން ލެޓިން އެމެރިކާ ބައްރުގެ ގިނަ ގައުމުތަކުގައި އެ ބަލީގެ ހާލަތު ވަނީ އިންތިހާއަށް ގޯސްވެފަ އެވެ. އެގޮތުން، ދުނިޔޭގެ ސިއްހަތު ޖަމިއްޔާ ޑަބްލިޔުއެޗްއޯ އިން ބުނެފައިވާ ގޮތުގައި، ފާއިތުވި 24 ގަޑިއިރުގެ ތެރޭގައި އެ ބަލި ޖެހުނު މީހުން ރެކޯޑް އަދަދަކަށް އިތުރުވެފައިވާ ކަމަށެވެ.\nޑަބްލިޔުއެޗްއޯ އިން އިތުރަށް ބުނީ ފާއިތުވި 24 ގަޑިއިރުގެ ތެރޭގައި މުޅި ދުނިޔެއިން 183،000 އާ ކޭސް ރިޕޯޓުކޮށްފައިވާއިރު، އޭގެ 60 ޕަސަންޓް ހިއްސާކުރަނީ އުތުރު އަދި ދެކުނު އެމެރިކާ ކަމަށެވެ.\nބަލި ފެތުރޭ މިންވަރު ހަލުވިވަމުންދިޔަ ނަމަވެސް، ރައީސް ޖާއިރު ބޮލްސެނާރޯގެ ސަރުކާރާ ދެކޮޅަށް ކުރާ މުޒާހަރާތަކުގެ ބައިވެރިން ވަނީ އިތުރުވެފަ އެވެ. އެގޮތުން، ބޮލްސެނާރޯ މަގާމުން ދުރުކުރުމަށް އެމީހުން ގޮވާލަމުންދާއިރު، އޭގެ އަނެއް ކޮޅުން ރައީސްގެ ސަޕޯޓަރުންވެސް ވަނީ ސަރުކާރަށް ތާއީދުއޮތް ކަން ހާމަކުރަން މަގުތަކަށް ނުކުމެފަ އެވެ.\nއެ ބަލި ބްރެޒިލްގައި ފެތުރެން ފެށުނު ފަހުން، ބޮލްސެނާރޯ ގެންދަވަނީ އެ ބަލީގެ ނުރައްކާތެރިކަން ކުޑަކަމަށް ވިދާޅުވެ، ރައްކާތެރިކަމުގެ ފިޔަވަޅުތަކަށް ފާޅުގައި ގޮންޖައްސަވައި، ހުރަސް އަޅުއްވަމުންކަމަށް ބުނެ، ގިނަ ބައެއްގެ ފާޑިކިޔުން ވަނީ އަމާޒުވެފަ އެވެ.\nބްރެޒިލްގައި ކޮވިޑް-19 ޖެހުނު އަދަދު މިލިނައަކަށް ވުރެ މައްޗަށް


Aasha Jessi Malhygai Jehi “Shikaara” Vaa Meehun Madheh Nuvi!\nފިލްމީ ތަރި އާޝާ…\nއާޝާގެ ޖެއްސި މަޅީގައި ޖެހި "ޝިކާރަ"ވާ މީހުން މަދެއް ނުވި!\n05 ޑިސެމްބަރ 2021 - 18:02:09\nމިިދިޔަ ސެޕްޓެމްބަރު ފިލްމީ ތަރި އައިމިނަތު ރަޝްފާ (އާޝާ) ގެ އުފަން ދުވަހު ފޭނުންނަށް ހަދިޔާ އަކަށް އޭނާ ޕްރޮޑިއުސްކޮށް ގެނެސްދިން "ޝިކާރަ" އަކީ ބެލުންތެރިންގެ ބޮޑު މަގުބޫލު ކަމެއް ހޯދި ލަވަ އެކެވެ. އަދިވެސް އެ ލަވައިގެ ފޯރިގަނޑު އާންމުންގެ ތެރެއިން ނުކެނޑެއެވެ.\nޔޫޓިއުބަށް ލަވަ ދޫކޮށްލުމާއެކު އެތައް ހާސް ވިއުސް އެއް ލަވަ އަށް ލިބެން ފެށިއެވެ. އެގޮތުން ފަސް ދުވަސް ތެރޭގައި 46 ހާހަށް ވުރެ މީހުން އެ ލަވަ ބެލިއެވެ.\nޓިކްޓޮކުގައި ވެސް މި ލަވަ ވައިގައި ހިފާލި އިރު ގޭގޭ ސިޓިން ރޫމް ތަކުން ވެސް މިއަދާ ހަމައަށް ވެސް އެ ލަވަ އިވޭ ކަމީ ލަވަ އަށް އޮތް ތަރުހީބު ބޮޑުކަން ސާބިތު ކޮށްދޭ ކަމެވެ.\nލަވަ ރިލީޒްކުރިތާ އަދި ވީ ދެ މަސް ދުވަހެވެ. މިހާރު އެ ލަވަ އަށް ޔޫޓިއުބުން އެކަނި ވެސް ތިން ލައްކަ އަށް ވުރެ ގިނަ މީހުން ބަލާފައިވާކަން ފާހަގަ ކޮށްލެވެއެވެ. ބްރިޖް ހުރަސްކޮށް ހުޅުމާލެ ދާން އަރާ ޓެކްސީ ތަކުންނާއި މާލޭގެ އަދި އަތޮޅުތެރޭ ބައެއް ރަށްރަށުގައި ހުންނަ ރެސްޓޯރެންޓު ތަކުގައި ވެސް މި ލަވައިގެ އަޑު އަދިވެސް ގުގުމައެވެ.\nދިވެހި ލަވަތައް ޔޫޓިއުބަށް ދޫކޮށްލުމުން އެފަދަ ބޮޑު ތަރުހީބެއް ލިބެނީ ވަރަށް މަދު ލަވަ އަކަށެވެ. ލިބުނަސް އެހާ ކުރު މުއްދަތެއްގެ ތެރޭގައި އެހާ ގިނަ ވިއުސް ލިބުން އެއީ ވަރަށް ނާދިރު ކަމެކެވެ.\nސީއެންއެމް އަށް ދިން އިންޓަވިއުއެއްގައި އާޝާ ބުނީ، ލަވަ އަށް ދެ މަސް ދުވަހުން އެ ލިބުނު ބޮޑު ކާމިޔާބީ އަށް ފަހުރުވެރިވާ ކަމަށާއި ބެލުންތެރިންނަށް ފުރިހަމަ މަސައްކަތެއް ގެނެސްދެވުނީތީ މިއަދު ވަރަށް ހިތް ހަމަޖެހޭ ކަމަށެވެ.\nއެ ލަވައިން އާޝާ އާއެކު ފެނުނު އަހުމަދު އީސާ(އާނަންދު) ވެސް ބުނީ، އެ ލަވަ އަށް ފަހު އާންމުންގެ ސަޕޯޓް ހުއްޓުމެއް ނެތި ލިބެމުންދާ ކަމަށާއި ބެލުންތެރިންނަށް ލަވަ ކަމުދިޔައިތީ އެކަމާ އުފާވާ ކަމަށެވެ.\nއާޝާގެ އާ ލަވައިގެން މަންޒަރުތަކެއް…\nއިންޓަވިއު ނިންމާލަމުން އާޝާ ދިނީ އަނެއްކާވެސް އުފާވެރި ހަބަރެކެވެ. ލަވަ ނިމުނު ގޮތުން އެ ލަވަ އާއި ގުޅިގެން ދެވަނަ ބައި ފެންނާނެ ކަމަށް ގިނަ ބަޔަކު ގަބޫކު ކުރިއެވެ. އާޝާ ބުނަނީ ލަވައިގެ ދެ ވަނަ ބައި އަންނަ އަހަރު އާންމުންނަށް ފެންނާނެ ކަމަށާއި ދެވަނަ ލަވައިން ވެސް ފެންނާނީ ހަމަ އެއް ބަޔަކު ނަމަވެސް ތަފާތު ޓްވިސްޓެއް ދައްކާލާނެ ކަމަށެވެ.


Kylie Jenner Palestine meehakaa rahtehivegen ulhey kamuge adu thakeh! – Iru\nކައިލީ ޖެނާ ފަލަސްތީނު މީހަކާ ރައްޓެހިވެގެން އުޅޭކަމުގެ އަޑުތަކެއް!\nޝާޝާ·3ސެޕްޓެމްބަރު 2020\nއެމެރިކާގެ މަޝްހޫރު ރިއަލިޓީ ތަރި އަދި މުއްސަނދި ވިޔަފާރިވެރިޔާ ކައިލީ ޖެނާ ގެ އާ ލޯބިވެރިޔަކީ ފަލަސްތީނު މީހެއް ކަމަށް މީޑިއާތަކުގައި އަޑުފެތުރެން ފަށައިފިއެވެ.\nއެގޮތުން 23 އަހަރުގެ މަހުޖަނާ ގުޅުވައިގެން މިފަދަ އަޑުތަކެއް އަރާފައި މިވަނީ، ފަހަކަށް އައިސް ކައިލީ ހިއްސާކުރާ ގިނަ ފޮޓޯތަކުގައި ފަލަސްތީނަށް ނިސްބަތްވާ މޮޑެލް އެއް ކަމަށްވާ ފައި ޚަދްރާ ހުރުމުންނެވެ. ކައިލީ އިންސްޓަގްރާމްގައި ހިއްސާކުރި ފޮޓޯ ތަކަކީ ޗުއްޓީ ހޭދަކުރަން ގޮސް ނަގާފައިވާ ފޮޓޯތަކެކެވެ. އަދި އޭގެތެރެއިން ބައެއް ފޮޓޯތަކުގައި ކައިލީއާ ދާދި ކައިރީގައި ފައި ހުއްޓިލައިގެން ހުންނަ ހުރުން ގިނަ ބަޔަކު ސިފަކޮށްފައިވަނީ، ދެލޯބިވެރިން އެކުގައި ނަގާފައިވާ ފޮޓޯތަކެއްގެ ގޮތުގައެވެ.\nކައިލީ ޖެނާ، ފައި ޚަދްރާއާއެކީ ނަގައި އިންސްޓަގްރާމްގައި ހިއްސާކުރި ފޮޓޯއެއް\nފައި އަކީ ފަލަސްތީނަށް ނިސްބަތްވާ، ސައުދީ އަރަބިއާއަށް އުފަން މީހެކެވެ. އަދި ފައި އުޅެބޮޑުވީ ދުބާއީގައި ކަމަށް ބޭރުގެ މީޑިއާތަކުން ބުނެއެވެ. ހަމައެހެންމެ، ފައި އަކީ ކައިލީގެ ދައްތަ ކެންޑަލް ޖެނާގެ ވެސް ވަރަށް ގާތް އެކުވެރިއެކެވެ.\nކައިލީއާއި ފައި އެކުގައި އެންމެ ފުރަތަމަ ފެނިފައިވަނީ، މީގެ ދެތިން މަސް ކުރިން އޮތް ނައިޓްކްލަބަކަށް އަތުގުޅުވާލައިގެން ދަނިކޮށް ނަގާފައިވާ ފޮޓޯތަކަކުންނެވެ. އެއަށްފަހު އެދެމީހުންނާ ގުޅުވައިގެން ދެކެވެމުންދާ ވާހަކަތަކުގެ އަޑު ވަނީ ގަދަވެފައެވެ. ނަމަވެސް ރައްޓެހިވެގެން އުޅޭކަން ދެމީހުންކުރެ އެކަކު ވެސް ޔަގީން ކޮށްދީފައެއް ނުވެއެވެ.\nކައިލީ އެންމެފަހުން ރައްޓެހިވެގެން އުޅުނީ ލަވަކިޔުންތެރިޔާ ޓްރޭވިސް ސްކޮޓް އާއެވެ. އަދި އެދެމީހުންނަށް ވަނީ މީގެ ދެ އަހަރު ކުރިން ދަރިއަކުވެސް ލިބިފައެވެ. ނަމަވެސް ދަރިއެއް ލިބުން ފަހުން ދެމީހުން ވަކިވީ ކޮން ސަބަބަކާހުރެ ކަމެއް ނޭނގެއެވެ. އެހެނަސް، ކަރަންޓީނު ދުވަސްވަރު ދެމީހުން އެއްކޮށް ކައިލީގެ ގޭގައި ކަރަންޓީނުވެގެން އުޅެފައިވެއެވެ. އޭރު ގިނަ ބަޔަކު ހީކުރީ އެދެމީހުން އަލުން ރައްޓެހިވީ ކަމަށެވެ. ނަމަވެސް ފަހުން އެނގުނު ގޮތުގައި އެއީ ދަރިފުޅު ސްޓޯމީ ވެބްސްޓާއަށް ވަގުތު ދިނުމުގެ ގޮތުން ކުރި ކަމެކެވެ.


މިލަދުންމަޑުލު އުތުރުބުރީ ފޭދޫ ކައުންސިލްގެ އިދާރާ\nމިލަދުންމަޑުލުއުތުރުބުރީ ފޭދޫ ކައުންސިލްގެ އިދާރާ\nމިއިދާރާގެ ނަންބަރު: IUL)274/INDIV/2019/59) އިޢުލާން ބާތިލްކޮށް އަލުން އިޢުލާންކުރަމެވެ.\nމިލަދުންމަޑުލުއުތުރުބުރީ ފޭދޫ ކައުންސިލް އިދާރާ/ށ.ފޭދޫ\n1. ރަށުކައުންސިލް އިދާރާއިން ކަނޑައަޅާ ތާވަލާ އެއްގޮތަށް ކައުންސިލް އިދާރާއިން ކަނޑައަޅާ މިސްކިތެއްގައި އިމާމު/މުދިމް އަންގަވާ ގޮތެއްގެމަތިން މަސައްކަތްކުރުން.\n2 . ރަށުކައުންސިލް އިދާރާއިން އިންތިޒާމްކުރާ ގޮތެއްގެމަތިން މިސްކިތް ފޮޅައި ސާފުކުރުމާއި، ފާޚާނާއާއި އިސްކުރުބަރި ދޮވެ ސާފުކޮށް ބެލެހެއްޓުމާއި، މިސްކިތުގެ ގޯތިތެރެއާއި މިސްކިތާ އިންވެގެން ހުންނަ މަގުތަކުގެ މިސްކިތާވީފަޅި ކުނިކެހުމާއި، ވިނަނޮޅުމާއި، ކުނިއުކާލުމުގެ މަސައްކަތްކުރުން.\n3 . މިސްކިތަށް ލިބެމުންދާ ގެއްލުންތައް ޤަވާޢިދުން އިމާމުން/މުދިމުންނަށާއި، ކައުންސިލް އިދާރާއަށް އަންގަމުން ގެންދިއުން.\n4 . އިމާމު/މުދިމު އަންގަވާ ގޮތެއްގެމަތިން ކޮންމެ ދުވަހަކުވެސް މިސްކިތަށްގޮސް މިސްކިތުގެ ބިއްލޫރި ލާފައިވާ ތަންތަނާއި، ހޮޅިބުރި، ފަންކާ، ކަބަޑުތައް ފޮޅައި ސާފުކުރުމާއި، ހޮޅިބުރިތަކާއި، ފަންކާތައް، ކައުންސިލް އިދާރާއިން ހަމަޖައްސާ އުޞޫލަކުން ދިއްލުމާއި، ނިއްވުން.\n5 . އިމާމު/މުދިމު ހަމަޖައްސަވާ ގޮތެއްގެމަތިން މިސްކިތުގެ ގޯތިތެރޭގައި ގަސްއިންދައި، ގަސްތައްކޮށައި، ގަސްތަކަށް ފެންދީ ބެލެހެއްޓުން.\n6. ވަޒީފާގެ މަސައްކަތުގެ ދާއިރާއާ ގުޅޭ ކުރު މުއްދަތުގެ ކޯސްތަކާއި ތަމްރީނު ސެޓްފިކެޓްތަކުގެ ކޮޕީ.\n7. ސިވިލް ސަރވިސްގެ ވަޒީފާއަށް ވަނުމަށް ދެވޭ އިމްތިޙާނު ފުރިހަމަކޮށް ސެޓްފިކެޓް ލިބިފައިވާނަމަ، އެސެޓްފިކެޓްގެ ކޮޕީ.\n8. މަސައްކަތުގެ ތަޖުރިބާގެ ލިޔުންތަކުގެ ކޮޕީ؛\n(ހ) ސިވިލް ސަރވިސްގެ ވަޒީފާއެއްގައި، ދައުލަތުގެ މުއައްސަސާއެއްގައި، ސަރުކާރު ހިއްސާވާ ކުންފުންޏެއްގައި ނުވަތަ ޤައުމީ ނުވަތަ ބައިނަލްއަޤުވާމީ ޖަމްޢިއްޔާ/ ޖަމާއަތެއްގައި ވަޒީފާ އަދާކޮށްފައިވާނަމަ، އަދާކޮށްފައިވާ ވަޒީފާ، އަދި ވަޒީފާގެ މުއްދަތާއި، ވަޒީފާގެ މަސްއޫލިއްޔަތު ބަޔާންކޮށް އެ އޮފީހަކުން ދޫކޮށްފައިވާ ލިޔުން.\n9. ދަށްވެގެން ގްރޭޑް5ނިންމި ކަމުގެ ލީވިންގ ސެޓްފިކެޓް ނުވަތަ ލިޔަން ކިޔަން އެނގޭކަމަށް ސަރުކާރުގެ ކަމާބެހޭ އިދާރާއަކުން ބަޔާންކޮށް ދޫކުރާ ލިޔުން.\nމަޤާމަށް އެދި ހުށަހަޅަންޖެހޭ ތަކެތި ހުށަހަޅާނީ 30 ޑިސެމްބަރ 2019ވާ ހޯމަ ދުވަހުގެ މެންދުރު 14:00 ގެ ކުރިން، މިލަދުންމަޑުލުއުތުރުބުރީ ފޭދޫ ކައުންސިލްގެ އިދާރާ އަށެވެ. ވަޒީފާއަށް އެދޭ ފޯމާއި ލިޔުންތައް އީ-މެއިލް [email protected]މެދުވެރިކޮށްވެސް ބަލައިގަނެވޭނެ ވާހަކަ ދަންނަވަމެވެ. އަދި އިޢުލާންގެ ސުންގަޑި ހަމަވުމުގެ ކުރިން ސަރުކާރުން އަލަށް ބަންދު ދުވަހެއް ކަނަޑައަޅައިފިނަމަ، އެ ކަނޑައަޅާ ދުވަހުގެ އަދަދަށް ވަޒީފާއަށް އެދޭ ފޯމް ބަލައިގަނެވޭނެއެވެ.\nމި މަޤާމަށް މީހަކު ހޮވުމަށް ބޭއްވޭ އިންޓަވިއު އޮންނާނީ 31 ޑިސެމްބަރ 2019 އާއި 15 ޖެނުއަރީ 2020 އާ ދެމެދު، މިލަދުންމަޑުލުއުތުރުބުރީ ފޭދޫ ކައުންސިލްގެ އިދާރާގައެވެ. އިންޓަވިއުއަށް ހޮވޭ ފަރާތްތަކަށް އިންޓަވިއު އޮންނާނެ ގަޑިއާއި ތާރީޚް ހަމަޖެހިފައިވާ އުޞޫލުގެ ތެރެއިން އަންގާނެއެވެ. ވީމާ، މިވަޒީފާއަށް ކުރިމަތިލާފައިވާ ފަރާތްތަކުން މި މުއްދަތުގައި އިންޓަވިއުއަށް ހާޒިރުވެވޭގޮތަށް ތައްޔާރުވެގެން ތިއްބެވުން އެދެމެވެ.\nމި ވަޒީފާއަށް އެދި ހުށަހަޅާ ފަރާތްތަކުގެ ތެރެއިން ތަޢުލީމީ ފެންވަރާއި ތަޖުރިބާއަށް ބަލައި، ވަޒީފާއަށް ކުރިމަތި ލާފައިވާ ފަރާތްތަކުގެ ތެރެއިން އެންމެ މަތިން މާކްސް ލިބޭ ފަރާތްތައް ޝޯޓްލިސްޓް ކުރެވޭނެއެވެ.\nވަޒީފާއަށް ކުރިމަތިލި ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2ފޯމް) އާންމުކުރުން\nއިންޓަވިއު ބާއްވާތާ ރަސްމީ ބަންދު ނޫން5ދުވަހުގެ ތެރޭގައި ވަޒީފާއަށް ކުރިމަތިލީ ފަރާތްތަކަށް ޕޮއިންޓް ލިބުނު ގޮތުގެ ޝީޓް (A2ފޯމް) އާންމުކޮށް ފެންނާނެހެން މިއިދާރާގެ ނޯޓިސްބޯޑުގައި އާންމުކުރެވޭނެއެވެ. ވަޒީފާއަށް ކުރިމަތިލީ ފަރާތްތަކަށް ޕޮއިންޓް ދެވިފައިވާ ގޮތާއިމެދު ޝަކުވާއެއް އޮތްނަމަ A2ފޯމް އާންމުކުރާ ދުވަހުން ފެށިގެން ރަސްމީ ބަންދުނޫން5ދުވަހުގެ ތެރޭގައި އެ ޝަކުވާއެއް މިއިދާރާއަށް ހުށަހަޅަންވާނެއެވެ.\nމި އިޢުލާނާ ގުޅިގެން މަޢުލޫމާތު ސާފުކުރުމަށް ގުޅާނީ 6540045 ނަންބަރު ފޯނާއެވެ. އީ-މެއިލް ކުރާނީ [email protected] އަށެވެ.\n22 ރަބީޢުލްއާޚިރު 1441\n19 ޑިސެމްބަރ 2019\n19 ޑިސެންބަރު 2019\nޕަބްލިޝްކުރި ތާރީޚު: 19 ޑިސެންބަރު 2019\nސުންގަޑި: 30 ޑިސެންބަރު 2019 1400


މެލޭޝިއާއިން ޑިޕެންޑެންޓް ވިސާ ލިބުމުގައިހުރި ދަތިތަކާއިމެދު މަޝްވަރާކުރަނީ މެލޭޝިއާއިން ޑިޕެންޑެންޓް ވިސާ ލިބުމުގައިހުރި ދަތިތަކާއިމެދު މަޝްވަރާކުރަނީ\nމެލޭޝިއާއިން ޑިޕެންޑެންޓް ވިސާ ލިބުމުގައިހުރި ދަތިތަކާއިމެދު މަޝްވަރާކުރަނީ\nމެލޭޝިއާގައި ކިޔަވާ ކުދިންގެ ބެލެނިވެރިންނަށް ޑިޕެންޑެންޓް ވިސާ ލިބުމުގައި ހުރި ދަތިތައް ހައްލުކޮށްދިނުމަށްޓަކައި މަސައްކަތްތަކެއް ކުރަމުންދާކަމަށް މެލޭޝިއާގައި ހުންނަ ދިވެހި ހައި ކޮމިޝަނުން ހާމަކޮށްފިއެވެ.\nއެމް.ބީ.ސީ ނިއުސްއަށް ފޯނުން ދެއްވި އިންޓަރވިއުއެއްގައި މެލޭޝިއާގައި ހުންނަ ދިވެހި ހައި ކޮމިޝަންގެ މިނިސްޓަރ އައިޝަތު ލިއުޝާ ޒާހިރު ވިދާޅުވީ ޑިޕެންޑެންޓް ވިސާ ހޯދުމުގައި ހުރި ދަތިތައް ލުއި ކޮށްދިނުމަށްޓަކައި ދިވެހި ހައި ކޮމިޝަނުން އިއްޔެ އެގައުމުގެ ފޮރިން މިނިސްޓްރީގެ އަންޑަރ ސެކްރެޓަރީ ދާތޯ ސައިފުލް އަންވަރާ ބައްދަލްކުރައްވާފައިވާކަމަށެވެ.\nމެލޭޝިއާގައި އަންޑަރ ގްރެޖުއޭޓް ކޯސްތައް ހަދާ ކުދިންގެ ބެލެނިވެރިންނަށް ޑިޕެންޑެންޓް ވިސާ ނުލިބޭ ކަމަށާ މިކަމަކީ ދިވެހި ކިޔަވާކުދިންގެ ބެލެނިވެރިންގެ ވަރަށް ބޮޑު ކަންބޮޑުވުމެއްކަން ލިއުޝާ ފާހަގަކުރެއްވިއެވެ.\nއިއްޔެ އޮތް މި ބައްދަލްވުމުގައި މިކަމުގައި ދިވަހި ސަރުކާރުން ހުރި ކަންބޮޑުވުންތައް އެބޭފުޅާ ބަލައިގަތްކަމަށާއި ދިވެހިނަށް ލުއި ގޮތްތަކެއް ހޯއްދަވައިދެއްވާނެ ކަމަށް ވިދާޅުވިކަމަށްވެސް ލިއުޝާ ހާމަކުރެއްވިއެވެ.


Sandhoakuge agu bodu nukuran vegen fund fotteh bahataiffi | Mihaaru\nޖަމިއްޔަތުއް ތައާވުންއަށް އެހީވުމަށް ބެހެއްޓި ފަންޑުފޮށި-- ފޮޓޯ: ހުސައިން ވަހީދު/މިހާރު\nސަންދޯކުގެ އަގު ބޮޑު ނުކުރަންވެގެން ފަންޑު ފޮއްޓެއް ބަހައްޓައިފި\n13 މާޗް 2018 - 12:21 30 comments\nކަށުކަމާކެމީގެ ކަންކަން ކޮށްދިނުމަށް އުފައްދާފައި އޮންނަ ޖަމިއްޔަތުއް ތައާވުންއަށް އެހީވާން ފަންޑު ފޮއްޓެއް އާ ސަހަރާގައި އިއްޔެ ހުޅުވައިފި އެވެ.\nހަމައެކަނި ތަކެތީގެ އަގަށް ވާ މިންވަރުގެ ފީއެއް ނަގައިގެން، ކަށުކަމާކެމީގެ ހިދުމަތް ދެމުން އަންނަ، އެ ޖަމިއްޔާ އިން އެ ފަންޑު ފޮށި ބެހެއްޓީ، ހެޔޮއެދޭ ފަރާތްތަކުގެ އެހީތެރިކަން ނުހޯދައިފި ނަމަ ސަންދޯކުގެ އަގު ބޮޑުވެދާނެތީ އެވެ.\nޖަމިއްޔަތުއް ތައާވުންގެ ރައީސް ޖައުފަރު އީސާ ވިދާޅުވީ މީގެ ކުރިން އެޖަމިއްޔާ އިން ފައިސާ ހޯދަމުން އައީ މެމްބަރުންގެ އަތުން ކޮންމެ މަހަކު ވެސް ޗަންދާ ނަގައިގެން ކަމަށެވެ. އެގޮތަށް މިހާރު އެކަށީގެންވާ ވަރަށް ފައިސާ ނުލިބޭތީ ފަންޑު ފޮއްޓެއް ބެހެއްޓީ ކަމަށް އޭނާ ވިދާޅުވި އެވެ.\nKashukamee kemeege bura luikoddhin ebbaivanthakan\nޖަމިއްޔަތުއް ތައާވުންގެ ހިދުމަތް---\n"ސަންދޯއް ވިއްކާ އަގު ބޮޑުނުކުރަން ވެގެން ފަންޑު ފޮއްޓެއް މި ބެހެއްޓީ، ފަންޑަށް ލިބޭ ފައިސާއިން ސަންދޯއް އަގުބޮޑު ނުކޮށް ވާނެ ކަމަށް ގަބޫލްކުރެވެނީ،" ޖައުފަރު ވިދާޅުވި އެވެ.\nބޮޑު މީހެއްގެ ކަށުކަމާކެމީގެ ހުރިހާ ކަމަކަށް މިހާރު ނަގަނީ 900ރ. އާއި 1،200ރ. އާ ދެމެދުގެ އަގެކެވެ. ކުޑަކުދިންނަށް 50ރ. ނުވަތަ 100ރ. ނަގަ އެވެ. މިއީ ކަފުނާއި ކަފަ އާއި ސަންދޯކާއި ވަޅަށް އަޅާނެ ވެއްޔާއި ވެލި ބާލީހާއި ދެން ވެސް މިކަމަށް ބޭނުންވާ ހުރިހާ އެއްޗަކަށް ނަގާ އަގެވެ. ފައިސާގެ ތަނަވަސްކަން ނެތް ނަމަ އަގެއް ނުވެސް ނަގަ އެވެ.\nތައުވާނުން މި އަގުގައި އެކަން ކޮށްދިނަސް، ސަންދޯކެއް ޖަހަން 1،800ރ ވަރު ހޭދަވެ އެވެ. އެކަމަކު މައްޔިތާގެ އާއިލާއިން ކުރަން ޖެހޭ ހޭދަ ކުޑަވަނީ ހެޔޮއެދޭ ފަރާތްތަކުގެ މާލީ އެހީތެރިކަމާ ހެދި އެވެ.\nއިތުރު ލިޔުންތައް މަރު


ފަލަސްޠީނުގެ ދައުލަތް - ވިކިޕީޑިއާ\nފަލަސްޠީނަކީ މެދުތެރޭ ކަނޑާއި އުރުދުން ކޯރާ ދެމެދުގައި އޮތް ބިމެވެ. މިއަދު މި ބިން ވަނީ އެތައް ބަޔަކަށް ބައި ކުރެވިފައެވެ. އިސްރާއީލާއި ހުޅަނގު އައްސޭރި އާއި ޣައްޒާ އޮތީ ފަލަސްޠީނުގެ ބިމުގައެވެ. ހަމަ އެފަދައިން މިއަދުގެ އުރުދުން އާއި ލުބުނާނާއި ސޫރިޔާގެ އިމުގެ ތެރޭގައި ވެސް ޤަދީމީ ފަލަސްޠީނަށް ނިސްބަތްވާ ބިންތައް އެބަހުއްޓެވެ. ވަކި ވެރިކަމެއްގެ ގޮތުގައި 1921 ވަނަ އަހަރު އުރުދުންގެ ރަސްކަން ޤާއިމުވުމުގެ ކުރީގައި އުރުދުން ނުވަތަ އެއިރުގެ ނަމުން ނަމަ "އިމާރަތު ޝަރްޤުލް އުރްދުން" އަކީ ވެސް ފަލަސްޠީނަށް ނިސްބަތްވާ ބިމެއްގެ ގޮތުގައި އޮތްތަނެކެވެ. މިހާރުގެ ފަލަސްޠީނު މީހުން ޤަބޫލު ކުރާ ގޮތުގައި ފަލަސްޠީނަކީ "އިމާރަތު ޝަރްޤުލް އުރުދުން" )ޓްރާންސްޖޯރޑާން( ނުހިމެނޭ ގޮތަށް "ފަލަސްޠީނުގެ ޤައުމީ ޤަރާރު" ގައި ބަޔާން ކުރެވިފައިވާ ފަދައިން 1920 ވަނަ އަހަރުން 1948 ވަނަ އަހަރަށް "ބްރިޓިޝް މޭންޑޭޓް ޕަލެސްޓައިން" ގެ ގޮތުގައި އޮތް ސަރަޙައްދެވެ. އެހެން ނަމަވެސް ޢާއްމު ގޮތެއްގައި މިއަދު ފަލަސްޠީނުގެ ނަމުން އިޝާރާތް ކުރެވެނީ ހުޅަނގު އައްސޭރި އާއި ޣައްޒާގައި ފަލަސްޠީނުގެ ޢަރަބިންގެ ވެރިކަން ހިނގާ ސަރަޙައްދަށް އެކަންޏެވެ. ފަލަސްޠީނުގެ ޝަހަރުތަކުގެ ތެރެއިން އެންމެ މުހިއްމު ޝަހަރަކީ ޤުދުސްއެވެ. ޤުދުސް ނުވަތަ އޫރު ޝަލީމަކީ ފަލަސްޠީނުގެ ހިތެވެ.\nAnthem: Biladi adopted 1996 - Mawtiny was adopted from 1936 till 1995\nCapital Jerusalem (proclaimed)1\nGaza, Ramallah (administrative)\n- Declared November 15, 1988\n- 2009 (July)2 estimate 4,136,540 (125th)\nGDP (PPP) 20082 estimate\n- Total $11.95 billion2 (-)\n- Per capita $2,9002 (-)\nHDI (2007) 0.731\n1. Jerusalem was designated the capital of Palestine in the declaration of independence, but Palestine exercises no control over that territory.\n2. Population and economy statistics and rankings are based on the Palestinian territories\n3. +972 is also used as well.\n1 ސަމާވީ ދީންތަކާއި ފަލަޞްޠީން\n3 ފަލަޞްޠީނާއި މުސްލިމުން\n4 ފަލަސްޠީނާއި ޔަހޫދީން\n6 އިސްރާއީލް އުފެދުން\nސަމާވީ ދީންތަކާއި ފަލަޞްޠީންEdit\nފަލަސްޠީނާއި ޤުދުސް އަށް ދުނިޔޭގެ އެތައް ބައެއްގެ ސަމާލުކަން ލިބިފައިވަނީ ޖުޣުރާފީގޮތުން ފަލަސްޠީނު އޮތް ސަރަޙައްދުގެ ސަބަބުންނެއް ނޫނެވެ. ފަލަސްޠީނާއި ޤުދުސްގެ ދިގު ތާރީޚުގައި ހިނގާފައިވާ މުހިއްމު ޙާދިޘާތަކުގެ ސަބަބުންނެވެ. ސަމާވީ ދީންތަކުގެ އަހުލުވެރިން ކަމުގައިވާ ޔަހޫދީންނާއި ނަޞާރާއިންނާއި މުސްލިމުންގެ ގާތުގައި ފަލަސްޠީނަށް، އަދި ވަކިން ޚާއްޞަކޮށް ޤުދުސަށް ދެވިފައިވާ ޤަދަރުގެ ސަބަބުން ކޮންމެ ބަޔަކު ވެސް ދަނީ ޤުދުސުގެ ނުވަތަ ޔަހޫދީން ކިޔާ ގޮތަށް ނަމަ ޔަރޫޝަލަޔިމް (ޖެރޫސަލަމް) ގެ މިލްކުވެރިކަމަށް ދަޢުވާ ކުރަމުންނެވެ.\nޔަހޫދީ ދައުލަތް އުފެދިގެން ދިޔައިރު ޤުދުސް ދެބަޔަކަށް ބައިކުރެވުނެވެ. އެއީ ހުޅަނގު ޤުދުސަށާއި އިރުމަތީ ޤުދުސަށެވެ. ޔަހޫދީ އިސްރާއީލުގެ ވެރިރަށެއްގެ ގޮތުގައި ފުރަތަމަ ކަނޑައަޅާފައި އޮތީ ހަމަ އެކަނި ހުޅަނގު ޤުދުސް ކަމުގައި ވިޔަސް، މިހާރު އިސްރާއީލުން ވަނީ އެ ޤައުމުގެ ވެރިރަށަކީ ޤުދުސް ކަމަށާއި ޤުދުސަކީ ބައިބައި ކުރެވޭނޭ ތަނެއް ނޫން ކަމަށް ކަނޑައަޅާފައެވެ. ފަލަސްޠީނު މީހުން ޤަބޫލު ކުރާ ގޮތުގައި ޤުދުސްގެ ހުޅަނގު ފަޅި އިސްރާއީލުގެ ބައެއްގެ ގޮތުގައި އޮތް ކަމުގައި ވިޔަސް އިރުމަތީ ޤުދުސް ލިބެން ޖެހޭނީ ޢަރަބިންނަށެވެ. އަދި މިނިވަން ޢަރަބި ފަލަސްޠީނުގެ ވެރިރަށަކަށް ވާންޖެހޭނީ ވެސް އިރުމަތީ ޤުދުސްއެވެ. ޤުދުސުގެ އޯލްޑް ސިޓީ ނުވަތަ ޤަދީމީ ޝަހަރު އޮތީ އިރުމަތީ ޤުދުސުގައެވެ. ޤަދީމީ ޝަހަރަކީ ސަމާވީ ދީންތަކުގެ މުޤައްދަސް ތަންތަން ހުރި ޝަހަރު ކަމަށް ވާތީ ޔަހޫދީން ވެސް އިރުމަތީ ޤުދުސް ދޫކޮށްލާކަށް އެއް ބަހެއް ނުވެއެވެ. ޔަހޫދީން ބުނާ ގޮތުގައި ފަލަސްޠީނާއި ޤުދުސަކީ އެމީހުންނަށް ﷲ ދެއްވާފައިވާ ބިމެކެވެ. އެ ތަނުގެ މިލްކުވެރިންނަކީ އެމީހުންނެވެ.\nތާރީޚީ ގޮތުން ބަލާއިރު ޔަހޫދީން ފަލަސްޠީނަށް ވަނީ ފަލަސްޠީނުގެ ޙަޤީޤީ ރަށްވެހިން ކަމުގައިވާ ޢަރަބީންގެ ކަންޢާނީ ދަރިކޮޅުގެ މީހުން އެ ކަރައިގައި ވަޒަންވެރިވިތާ 2850 އަހަރު ފަހުންނެވެ. އެހެނީ ފަލަސްޠީނުގައި ޢަރަބީންގެ ކަންޢާނީ ދަރިކޮޅުގެ މީހުން އުޅެން ފެށީ ޢީސާ ޢަލައިހިއްސަލާމުގެ މީލާދުގެ 4000 އަހަރު ކުރިންނެވެ. އަލްޤުދުސުއްޝަރީފު ބިނާ ކުރީ ވެސް މި ދެންނެވި ދަރިކޮޅުގެ މީހުންނެވެ. ފީނީޤީންގެ ބަހުން ފަލަސްޠީނަށް "ކަންޢާން" މި ނަން ދީފައިވަނީ ވެސް މި ސަބަބަށް ޓަކައެވެ.\nފަލަސްޠީނު އާބާދުވި ފަހުން ވަޑައިގަތް ހުރިހާ ރަސޫލުންނާ ވެސް އެތަނާ ވަނީ ވަރަށް ބޮޑު ގުޅުމެއް އުފެދިފައެވެ. މި ގޮތުން ފަލަސްޠީނު ވެފައި ވަނީ ސަމާވީ ދީންތަކުގެ އަހުލުވެރިންގެ ތެރެއިން ހުރިހާ މީހުންގެ ގާތުގައި ވެސް ވަރަށް މުޤައްދަސް މަރުކަޒެއް ކަމުގައެވެ. ފުރަތަމަ ފަހަރަށް ފަލަސްޠީނުގައި ތައުޙީދުގެ ދިދަ އުފުލިފައިވަނީ ޢީސާ ޢަލައިހިއްސަލާމުގެ 2500 އަހަރު ކުރިން ޔަބޫސީ ޚާންދާނުގެ ވެރިކަމުގައެވެ.\nޔަހޫދީން ފަލަސްޠީނަށް ވަދެފައިވަނީ ﷲ، މޫސާ ޢަލައިހިއްސަލާމަށާއި އެކަލޭގެފާނުންގެ ޤައުމުން އީމާންވީ މީހުންނަށް، މިޞްރުން ނުކުމެ ފަލަސްޠީނަށް ވަނުމަށް އަމުރު ކުރެއްވުމުން، އެ އަމުރުފުޅަށް ޔަހޫދީން ބީރު ކަންފަތެއް ދިނުމުގެ ސަބަބުން ކުރިމަތިވި މުޞީބާތުގައި 40 އަހަރު ވަންދެން ސަޙަރާ ތެރޭގައި މަގު އޮޅިފައިވުމަށް ފަހުގައެވެ. ޔަހޫދީން މާތް ވެގެންވާ ޤުދުސަށް ވަނީ ޢަރަބީން ފަލަސްޠީނާއި ޤުދުސް ބިނާ ކުރިތާ 3000 އަހަރު ފަހުންނެވެ. އެއީ އެ މީހުން ފަލަސްޠީނަށް ވަންތާ 150 އަހަރު ފަހުންނެވެ. މީލާދުގެ ކުރީގެ ސަނަތުން 720 ވަނަ އަހަރާއި 722 ވަނަ އަހަރާ ދެމެދު އާޝޫރީން، އިސްރާއީލީންނަށް ޙަމަލާދީ އެމީހުން ދިރިއުޅެމުން ދިޔަ ތަންތަން ހަލާކުކޮށް ފަލަސްޠީނުގެ އުތުރުން އެ މީހުން ނެރެލިއެވެ. ބަނީ އިސްރާއީލު ޤަބީލާ ތަކަށް "ގެއްލުނު ޤަބީލާ" ތަކުގެ ނަން ކިޔާފައިވަނީ މި ދުވަސްވަރު ފަލަސްޠީނުގައި "މަމްލަކަތު އިސްރާއީލް" ނުވަތަ އިސްރާއީލީ ރަސްކަން ޤާއިމުކޮށްގެން އެމީހުން ތިބި ތަނުން ބޭރުކޮށްލެވުނު ހިސާބުން ފެށިގެންނެވެ. އޭގެ ފަހުން ޢީސާއީ މީލާދުގެ 586 އަހަރު ކުރިން ބާބިލުގެ މީހުން ފަލަސްޠީނަށް ވަދެ ޤުދުސާއި ހައިކަލް ސުލައިމާން (ފަސްޓް ޓެމްޕަލް) ހަލާކުކޮށްލިއެވެ. މި ހިސާބުގައި ދިރިއުޅެމުން ގެންދިޔަ ޔަހޫދީންގެ ތެރެއިން މަރުނުވެ ބާކީ ތިބި މީހުން ފޮނުވާލެވުނީ ބާބިލަށެވެ.\nމީލާދުގެ ކުރީގެ ސަނަތުން 538 ގައި ފާރިސީން ފަލަސްޠީނު ފަތަޙަ ކުރުމަށް ފަހު، ފާރިސީންގެ ޢަދްލުވެރި ރަސްގެފާނު ޝެހެންޝާހު ޚުސްރޫ ނުވަތަ ޢިބްރީ ބަހުން ކިޔާ ގޮތަށް ނަމަ ކޫރުޝް (ސައިރަސް ދަ ގްރޭޓް) ވަނީ ޔަހޫދީންނަށް ފަލަސްޠީނަށް އެނބުރި އައުމުގެ ހުއްދައާއި އަޅުކަން ކުރުމަށްޓަކައި ހައިކަލެއް ބިނާ ކުރުމުގެ ހުއްދަ ދެއްވާފައެވެ. ތާރީޚީ މުޙައްޤިޤުން ވިދާޅުވާ ގޮތުގައި ކީރިތި ޤުރުއާނުގައި ނަންގަނެވިފައިވާ ޛުލްޤަރްނައިނި ރަސްގެފާނަކީ މިދެންނެވި ޝެހެންޝާހު ޚުސްރޫއެވެ. ޝެހެންޝާހު ޚުސްރޫއަށް ފަހު ރަސްކަމަށް އިސްވެވަޑައިގަތް ބޭފުޅެއް ކަމުގައިވާ ޝެހެންޝާހު ދާރާ ގުޝްތާސަޕް ނުވަތަ ދާރިޔޫޝް (ދާރިއަސް 1 ދަ ގްރޭޓް) ގެ ތާއީދު ލިބިގެން ޔަހޫދީން ހައިކަލެއް (ސެކަންޑް ޓެމްޕަލް) ބިނާ ކުރީ މީލާދުގެ ކުރީގެ ސަނަތުން 516 ވަނަ އަހަރުހާތާނގައެވެ.\nމީލާދީން 70 ވަނަ އަހަރުގެ އޮގަސްޓު މަހުގެ4ވަނަ ދުވަހު ރޫމީން، އޫރު ޝަލީމާއި އެތަނުގައި ޔަހޫދީން ބިނާކޮށްފައިވާ ހައިކަލް (ސެކަންޑް ޓެމްޕަލް) ހަލާކުކޮށްލިއެވެ. ރޫމީންގެ ވެރިކަމުގެ ދަށުގައި އޮތް ފަލަސްޠީނު މީލާދީން 330 ވަނަ އަހަރުން ފެށިގެން މީލާދީން 640 ވަނަ އަހަރާ ހަމައަށް އޮތީ، މީލާދީން 330 ވަނަ އަހަރު ޤާއިމްވި "އަލްއިމްބަރާޠޫރިއްޔާ އައްރޫމާނިއްޔާ އައްޝަރްޤިއްޔާ" ނުވަތަ ބީޒަންޓައިން އެމްޕަޔަރ (އީސްޓަރން ރޯމަން އެމްޕަޔަރ)ގެ ދަށުގައެވެ.\nމުސްލިމުން ފަލަސްޠީނަށް ވަނީ ރޫމީންނާއި ފާރިސީންގެ އަޅުވެތިކަމުގެ ދަށުގައިވާ ޢަރަބި ބިންތައް މިނިވަންކުރި ދުވަސްވަރުގައެވެ. މުސްލިމުންގެ އެއިރުގެ ޚަލީފާ ޢުމަރު ބިން ޚައްޠާބުގެ ޚިލާފަތުގައެވެ. މުސްލިމުން ފަލަސްޠީނަށް ވަން ދުވަހަކީ މީލާދީން 12 މެއި 636 ވީ އާދީއްތަ ދުވަހެވެ. ހިޖްރީ ގޮތުން ބަލާއިރު އެ ދުވަހަކީ ހިޖްރައިން 15 ވަނަ އަހަރުގެ ރަބީޢުލްއާޚިރު މަހުގެ 1 ވަނަ ދުވަހެވެ. އަލްޤުދުސް މުސްލިމުންނާ ޙަވާލުކުރީ އެ ޝަހަރުގެ ބީޒަންޓައިން ގަވަރުނަރު އަދި އޮތޮޑޮކްސް ޕެޓްރިއާކް އޮފް ޖެރޫސަލަމް ގެ މަޤާމުގައި ހުރި ޕެޓްރިއާކް ސޫފްރޫނިޔޫސް އެވެ. މުސްލިމުންގެ ވެރިކަމުގެ ދަށުގައި ފަލަސްޠީނު އޮތް އިރު އެތަނުގައި ދިރިއުޅެމުން އައި އެހެން ދީން ތަކުގެ އަހުލުވެރިންގެ އެއްވެސް ޙައްޤަކަށް މުސްލިމުން އަރައިގެންފައެއް ނުވެއެވެ.\nމުސްލިމުންގެ އަތްދަށުގައި 15 ޖުލައި 1099 ވަނަ އަހަރާ ހަމައަށް ފަލަސްޠީނު އޮތެވެ. ދެން އެތާނގައި ވެރިކަން ހިންގަން ފެށީ ޞަލީބީންނެވެ. ޞަލީބީންވަނީ ޤުދުސްގައި ތިބި މުސްލިމުންނާއި ޔަހޫދީންގެ އިތުރުން އޮތޮޑޮކްސް ނަޞާރާއިންނާ ދެކޮޅަށް ވެސް ޤަތުލުޢާއްމު ހިންގާފައެވެ. ގާތްގަނޑަކަށް 88 އަހަރު ވަންދެން އެމީހުންގެ އަތްދަށުގައި ފަލަސްޠީނު އޮތުމަށްފަހު އެތަން ފަތަޙަ ކުރީ މަޝްހޫރު ކުރުދީ އިސްލާމީ ފާތިޙު ޞަލާޙުއްދީނު އަލްއައްޔޫބީ އެވެ. ފުރަތަމަ ބޮޑު ހަނގުރާމައާ ހަމަޔަށް ފަލަސްޠީނު އޮތީ ޢުޘްމާނީ ޚިލާފަތުގެ ދަށުގައެވެ.\nފަލަސްޠީނުގައި ހުރި މުސްލިމުންގެ އެއްމެ މުޤައްދަސް ތަނަކީ ޤުދުސްގައިވާ އަލްމަސްޖިދުލް އަޤްޞާއެވެ. އެއީ މުސްލިމުންގެ ފުރަތަމަ ޤިބްލައެވެ. އަލްމަސްޖިދުލް އަޤްޞާ އަކީ މުސްލިމުންގެ ތިންވަނަ ޙަރަމްފުޅެވެ. ތާރީޚު އޮޅުވާލުމަށް ޓަކައި މިއަދު ޔަހޫދީން ބުނަނީ މަސްޖިދުލްއަޤްޞާ އަކީ ކީރިތި ރަސޫލާ އަވަހާރަވެ ޚުލަފާއުއްރާޝިދޫންގެ ޚިލާފަތުވެސް ނިމުނު ފަހުން އުމަވީންގެ ފަސްވަނަ ޚަލީފާ ޢަބްދުލްމަލިކު ބިން މަރްވާން ބިނާ ކުރެއްވި މިސްކިތެއް ކަމުގައެވެ. އެހެން ނަމަވެސް ކީރިތި ޤުރުއާނުގައި ކަނޑައެޅިގެން ބަޔާން ކުރައްވާފައިވަނީ ކީރިތި ރަސޫލާ އިސްރާގެ ދަތުރުފުޅު ކުރައްވާފައިވަނީ އަލްމަސްޖިދުލް ޙަރާމް އިން އަލްމަސްޖިދުލް އަޤްޞާއަށް ކަމުގައެވެ. ޚަލީފާ ޢަބްދުލްމަލިކު ބިން މަރްވާން ބިނާކުރެއްވި މިސްކިތަކީ އަލްމަސްޖިދުލް އަޤްޞާއާ މާދުރު ނޫން ހިސާބެއްގައި ހުރި މަސްޖިދު ޤުއްބަތުއްޞަޚްރާއެވެ. މި މިސްކިތަށް މަސްޖިދު ޢުމަރުއޭ ވެސް ކިޔައެވެ. މި މިސްކިތް ބިނާ ކުރެވިފައިވަނީ ކީރިތި ރަސޫލާ މިޢުރާޖުގެ ދަތުރުފުޅު ފެއްޓެވި މަޤާމުފުޅު ހުރިތަނުގައެވެ.\nޤުދުސްގައި ފަތުރުވެރިންގެ ދައްލާލުންގެ ގޮތުގައި އުޅޭ ޔަހޫދީން، މަސްޖިދުލްއަޤްޞާއޭ ކިޔާފައި މީހުންނަށް ދައްކައި ހަދަނީ ވެސް މަސްޖިދު ޤުއްބަތުއްޞަޚްރާއެވެ. މިއީ ވެސް މަސްޖިދުލްއަޤްޞާ އާއި އެތަނުގެ ތާރީޚު އޮޅުވާލުމަށް ޔަހޫދީން ކުރަމުންދާ މަސައްކަތުގެ އެއްބައެވެ. ޔަހޫދީން ބުނާ ގޮތުގައި މަސްޖިދުލްއަޤްޞާގެ ޙަރަމްގެ ހުޅަނގު ފާރު (ވެސްޓަރން ވޯލް) ނުވަތަ ޙާއިޠުލްބުރާޤު (ވެއިލިން ވޯލް) އަކީ ހައިކަލްގެ ބައެކެވެ. އެހެންކަމުން މި ފާރު ކައިރިއަށް އައިސް ހައިކަލް ހަލާކުކުރެވިފައިވާތީ އެކަމާ ރޮއި ހިތާމަކޮށް ހެދުމަކީ އެމީހުން އަޅުކަމެއްގެ ގޮތުގައި ބަލާ ކަމެކެވެ.\nފަލަސްޠީނާއި ޤުދުސަކީ ޔަހޫދީންނަށް "ވަޢުދުކުރެއްވިފައިވާ" ބިމެއް ކަމުގައި އެމީހުން ދެކޭތީ ފަލަސްޠީނުގެ ބިމަށް ވެރިވެގަތުމަކީ އަބަދުވެސް ޔަހޫދީން ދެކެމުން އައި ހުވަފެނެކެވެ. އެ ހުވަފެން ޙަޤީޤަތަކަށް ހެދުމަށް ޓަކައި އެތައް ޒަމާނެއް ވަންދެން އެމީހުންވަނީ ސަޙްޔޫނިއްޔަތު (ޒައިނިޒަމް) ގެ ނަމުގައި އެތައް ޙަރަކާތެއް ހިންގާފައެވެ. ޞަޙްޔޫނިއްޔަތަކީ ޔަހޫދީ ދީނާއި އެމީހުންގެ ސިޔާސީ އުޞޫލުތަކެއްގެ މައްޗަށް ބިނާކޮށްގެން އުފައްދާފައިވާ ފަލްސަފާއެކެވެ. މި ފަލްސަފާއާ ގުޅިގެން ޔަހޫދީންގެ ޢަމަލުތައް ބަހައްޓަމުން އައި ގޮތުން ޔޫރަޕުގެ ޤައުމުތަކުގައި ދިރިއުޅެމުން ގެންދިޔަ ޔަހޫދީންނާ ހެދި އުނދަގޫ ވެގެން ޔޫރަޕުގެ އެކި ޤައުމުތަކުން ޔަހޫދީން ބޭރުކުރަން ފެށިއެވެ. މި ދަނޑިވަޅުގައި އެމީހުން އަމިއްލަ ވަޠަނެއް ހޯދުމަށް ފެށި ޙަރަކާތުގެ ބާނީ އަކީ ހަންގޭރީގެ ރައްޔިތެއް ކަމުގައިވާ "ތިޔޮޑޯރ ހަރޓްޒުލް" އެވެ. ޔޫރަޕުން ޔަހޫދީން ބޭރުކޮށްލުމަށް ވިސްނަމުން ދިޔަ ޤައުމުތަކުގެ ވެރިންނަށް މި ޙަރަކާތަކީ ވަރަށް ކަމުދާ ޙަރަކާތަކަށްވިއެވެ. އަދި މިއީ ޔޫރަޕުން ޔަހޫދީން ބޭރުކޮށްލުމަށް ލިބުނު ރަނުގެ ފުރުޞަތެއް ކަމުގައި އެ ފަރާތްތަކުން ދެކުނެވެ.\nނަތީޖާއަކީ 1907 ގައި އިނގިރޭސީންގެ ރިޔާސަތުގެ ދަށުގައި ޔޫރަޕްގައި ކޮންފަރެންސެއް ބޭއްވުމެވެ. އެ ކޮންފަރެންސުން ނިންމީ ސަޙްޔޫނީން އަމިއްލަ ވަޠަނެއް ހޯދުމަށް ކުރަމުންދާ ޙަރަކާތަށް ތާއީދު ކުރުމުގެ ގޮތުންނާއި، ޔޫރަޕްގެ ތަހްޛީބަށް އޮތް އެއްމެ ބޮޑު ހުރަސްކަމުގައިވާ އިސްލާމީ ޢަރަބި ޤައުމުތަކުގެ ބިރުވެރިކަމުން ސަލާމަތް ވުމަށް ޓަކައި އެ ޤައުމުތައް އަބަދުވެސް ހާސްކަން މަތީގައި ބޭއްވުމަށް، ޢަރަބި ބައްރުގައި ޔަހޫދީންނަށް ދައުލަތެއް ޤާއިމުކޮށްދިނުމަށެވެ. މިކަމުގައި އިސް ނަގައިގެން ޙަރަކާތްތެރިވީ އިނގިރޭސީންނެވެ.\nމިގޮތުން 1917 ވަނަ އަހަރުގެ ނޮވެމްބަރު މަހުގެ2ވަނަ ދުވަހު ސަޙްޔޫނީންނަށް ފަލަސްޠީނުގައި މިނިވަން ދައުލަތެއް އުފައްދައި ދިނުމަށް އިނގިރޭސިން ވަޢުދުވެ މަޝްހޫރު ބަލްފޯރ ޑެކްލަރޭޝަން އިޢުލާންކުރިއެވެ. މި ޑެކްލަރޭޝަނުގެ ނަން ނިސްބަތް ކުރެވިފައިވަނީ އެއިރު އިނގިރޭސި ވިލާތުގެ ޚާރިޖީ ވަޒީރަކަށް ހުންނެވި އާތަރ ޖޭމްސް ބަލްފޯރ އަށެވެ. އިނގިރޭސީން 1917 ވަނަ އަހަރުގެ ޑިސެމްބަރު މަހުގެ 11 ވަނަ ދުވަހު ޤުދުސް ހިފިއެވެ. "ލީގު އޮފް ނޭޝަންސް" އިން 1922 ވަނަ އަހަރު ބަލްފޯރ ޑެކްލަރޭޝަން ތަޞްދީޤުކޮށް ޔަހޫދީންނަށް މި ސަރަޙައްދުގައި އަމިއްލަ ދައުލަތެއް އުފައްދައިދިނުމަށް އެހީތެރިވުމުގެ ގޮތުން "މޭންޑޭޓު ފޯރ ޕަލެސްޓައިން" އިދާރީ ގޮތުން ހިންގުމުގެ ފުރިހަމަ ބާރު އިނގިރޭސީންނަށް ދިނެވެ. އިނގިރޭސީންނަށް ފަލަސްޠީނު ހިންގުމުގެ އިދާރީ ބާރު ލިބުމުން ދުނިޔޭގެ އެތަން މިތަނުގައި ތިބި ޔަހޫދީން ފަލަސްޠީނަށް ގެނެސް އާބާދުކުރުވުމުގެ މަސައްކަތް އެމީހުން ފެށިއެވެ. އިނގިރޭސީން 1922 ވަނަ އަހަރު ފަލަސްޠީނުގައި ކުރިޔަށް ގެންދިޔަ ބޯހިމެނުމުގެ ހިސާބުތައް ދައްކާ ގޮތުން އެތަނުގެ އާބާދީގެ %78 އަކީ ޢަރަބި މުސްލިމުންނެވެ. ޢަރަބި ކްރިސްޓިއަނުންގެ އާބާދީ އަކީ %9.6 އެވެ. ޔަހޫދީންގެ އާބާދީއަކީ %11އެވެ. މިޢަދަދު ވަނީ 1945 ވަނަ އަހަރާ ހަމައަށް އައި އިރު ވަރަށް ބޮޑަށް ބަދަލުވެފައެވެ. މި ގޮތުން 1945 ވަނަ އަހަރު ފަލަސްޠީނުގައި ތިބި ޔަހޫދީންނަކީ އެތަނުގެ އާބާދީގެ %31 އެވެ.\nދައުލަތެއްގެ ގޮތުގައި އިސްރާއީލު އުފެދުމުގެ ދެ މަސް ދުވަސް ކުރިން ޕޮލެންޑަށް އުފަން ޑޭވިޑް ބެން ގޫރިއަން އާއި ޔަހޫދީ އިސް ލީޑަރުން، "ނޭޝަނަލް މިލިޓަރީ އޮގަނައިޒޭޝަން" އާއި "ސްޓަރން ގޭންގު" ފަދަ ޔަހޫދީ ޓެރަރިސްޓު ގުރޫޕުތައް އުފެދި 1930 ގެ އަހަރުތަކުގައި ފަލަސްޠީނީ ނަސްލު އެ ސަރަޙައްދުން ނެތިކޮށްލުމަށްޓަކައި ހިންގަމުން އައި "ނަސްލު ސާފުކުރުމުގެ" ކަންތައް އަވަސްކުރުމަށް ޓަކައި ޕްލޭނެއް އެކަށައަޅައި ނިންމުމުގެ ގޮތުން ސިއްރު ބައްދަލުވުމެއް ބޭއްވިއެވެ. މި ޕްލޭނަށް ދީފައިވާ ކޯޑު ނަމަކީ "ޕްލޭން ދާލެތު" (ޕްލޭން – ޑީ) އެވެ. ޕްލޭން - ޑީގެ ދަށުން ފަލަސްޠީނުގެ އަވަށްތަކަށާއި ޝަހަރުތަކަށް ބޮން އަޅައި، އެތަންތަނުގެ އަހުލުވެރިންގެ ގެދޮރު ލޫޓުވައި މުދާތައް ފޭރިގަތުމަށް ފަހު ފަލަސްޠީނުގެ އާބާދީ ނައްތާލުމުގެ ކަންތައް ޔަހޫދީން ވަރަށް ބާރަށް ކުރިއަށް ގެންދިއައެވެ. އިސްރާއީލުގެ އެއްމެ ފުރަތަމަ ބޮޑު ވަޒީރަކަށް ވެވަޑައިގަތް ޑޭވިޑް ބެން ގޫރިއަން 1937 ވަނަ އަހަރު ލިޔުއްވި ލިއުމެއްގައިވަނީ "ޢަރަބީން ޖެހޭނީ ދާށެވެ. އެކަމަކު އެކަމަށް ޓަކައި ހަނގުރާމަ ފަދަ ރަނގަޅު ދަނޑިވަޅެއް ބޭނުންވެއެވެ." މި ފަދައިންނެވެ. ހަތިޔާރު އެޅި ޔަހޫދީ ޖަމާޢަތްތަކަށް ޑޭވިޑް ބެން ގޫރިއަން އަންގަވާފައިވަނީ "ކޮންމެ ޙަމަލައެއް ވެސް ނިމިގެންދާންޖެހޭނީ ބިންތަކަށް ވެރިވެގަނެ، ޢިމާރާތްތައް ހަލާކުކޮށް، (ޢަރަބީން) ނެރެލުމަށްފަހުގައި،" ކަމަށެވެ. އެހެން ކަމުން މީގެ ފަހުން "ދައިރު ޔާސީން" ގައި ޔަހޫދީން ހިންގި ޤަތުލުޢާއްމާއި ފަލަސްޠީނުގެ އެހެން ހިސާބުތަކުގައި ހިންގި މިފަދަ ޤަތުލުޢާއްމުތަކުގައި ފަލަސްޠީނުގެ ފިރިހެނުންގެ އިތުރުން އެތައް ހާސް ޢަރަބި އަންހެނުންނާއި ކުޑަކުދިންނާއި މުސްކުޅިން މަރާލާފައިވުމަކީ ޙައިރާންވާންޖެހޭ ކަމެއް ނޫނެވެ. ތަލް އަބީބާއި ޙައިފާ އާއި ޤުދުސާއި އެހެން ސަރަޙައްދުތަކުގައި އަވަށްތަކާއި ޝަހަރުތައް ހިފައި ހަލާކުކޮށްލުމުގެ ސަބަބުން 800000 ފަލަސްޠީނީން ރެފިއުޖީންނަށްވިއެވެ. ފަލަސްޠީނުގެ މަޢުޞޫމު އެތައް ހާސް ރައްޔިތުން މަރާލެވުނެވެ. މިހިސާބުން ފަލަސްޠީނުގެ ރައްޔިތުންގެ މައްޗަށް ޢާއްމުވެގެންވާ ގޮތުގައި ނަކްބާ (ދަ ކެޓަސްޓްރޯފް)ގެ ދުވަސްތައް ފެށިގެން ދިޔައެވެ.\nއިސްރާއީލުގެ ހަނގުރާމައިގެ ބަޠަލު އުރުދުން ވާދީއަށް އުފަން "މޯޝޭ ދާޔާން" ބުނެފައިވަނީ ޔަހޫދީ އަވަށްތައް ބިނާކުރެވިފައިވަނީ ޢަރަބި އަވަށްތައް ހުރި ތަންތާގައެވެ. ޢަރަބި އަވަށްތަކެއް މިހާރަކު ނެތެވެ. އެހެން ކަމުން ތިޔަބައިމީހުންނަށް މިހާރު އެ ޢަރަބި އަވަށްތަކުގެ ޢަރަބި ނަންތަކެއް ވެސް ނޭނގޭނެއެވެ. ކުރިން ޢަރަބި އާބާދީއެއް ނެތް އެއްވެސް ތަނެއްގައި، މި ޤައުމުގައި އެއްވެސް ތަނެއް ފަހުން ވެސް ބިނާ ކުރެވިފައެއް ނުވާނެއެވެ." މިފަދައިންނެވެ. ފަލަސްޠީނުގެ އަހުލުވެރިންނާއި ޔަހޫދީންނާ ދެމެދު 1947 ވަނަ އަހަރު ދާޚިލީ ހަނގުރާމައެއް ހިނގިއެވެ. މި މައްސަލަ އދ. މަޖިލީހަށް ހުށަހެޅުނު ހިނދު އެތަނުން ފާސްކުރީ އިނގިރޭސީން ނިންމާފައިވާ ފަދައިން ފަލަސްޠީނު ދެބައިކޮށް އެއްބައިގައި "އިސްރާއީލު" ގެ ނަމުގައި ދައުލަތެއް އުފައްދައި އަނެއްބައި ފަލަސްޠީނުގެ އަހުލުވެރި ޢަަރަބީންނަށް ދިނުމަށެވެ.\nއިނގިރޭސީން4މެއި 1948 ގައި ޔަހޫދީންގެ އަތްމައްޗަށް ފަލަސްޠީނު ދޫކޮށްލިއެވެ. މިކަމުގެ އެންމެ ފަހު ނަތީޖާއަކީ 1948 ވަނަ އަހަރު މެއިމަހުގެ 14 ވަނަ ދުވަހު ދައުލަތެއްގެ ގޮތުގައި އިސްރާއީލު އުފެދުމެވެ. އިސްރާއީލު އުފެދިފައިވަނީ "ފަލަސްޠީނުގެ ޤައުމީ ޤަރާރު" ގައި ފަލަސްޠީނު ކަމަށް ބަޔާން ކުރެވިފައިވާ ބިމުގެ ހަތަރު ބައިކުޅަ ތިން ބައިގައެވެ. އަނެއް ބައިގައި އޮތީ ޣައްޒާ އާއި ހުޅަނގު އައްސޭރި އާއި އިރުމަތީ ޤުދުސް އެވެ. އެއިރު ޣައްޒާ އޮތީ މިޞްރުގެ ދަށުގައެވެ. ހުޅަނގު އައްސޭރި އާއި އިރުމަތީ ޤުދުސް އޮތީ އުރުދުންގެ ދަށުގައެވެ. ހަ ދުވަހުގެ ހަނގުރާމައިގައި 1967 ވަނަ އަހަރު އިސްރާއީލުން ވަނީ ޣައްޒާ އާއި ހުޅަނގު އައްސޭރި އާއި އިރުމަތީ ޤުދުސް ވެސް ހިފާފައެވެ. އިސްރާއީލުން ވަނީ 1967 ވަނަ އަހަރުން ފެށިގެން މިހާތަނަށް 18147 އަށް ވުރެ ގިނަ ފަލަސްޠީނީ ގެދޮރު ބިމާ ހަމަކޮށްފައެވެ. އިސްރާއީލުން ފަލަސްޠީނުގެ 650000 އަށް ވުރެ ގިނަ ރައްޔިތުން ހިފައި ހައްޔަރުކޮށްފައިވާ އިރު 2008 ވަނަ އަހަރާ ހަމައަށް އައި އިރު ވެސް ފަލަސްޠީނުގެ 20000 އަށް ވުރެ ގިނަ މީހުން އިސްރާއީލުގެ ޖަލުތަކުގައި ތިއްބެވެ.\nއިސްރާއީލު އުފެދުނުތާ 60 އަހަރުވެގެން ދިޔައީއެވެ. އަދިވެސް އ.ދ. އިން ފަލަސްޠީނުގެ ޢަރަބިންނަށް ލިބޭނެކަމަށް ކަނޑައެޅި ބިމުގައި މިނިވަން ދައުލަތެއް ޤާއިމުކުރުމުގެ ޙައްޤު އެމީހުންނަށް ލިބިފައެއް ނުވެއެވެ. ފަލަސްޠީނުގެ މިނިވަން ދައުލަތެއް ޤާއިމުކޮށް ދިނުމުގައި، އިސްރާއީލުގެ މިތުރު އެމެރިކާއިން ފަލަސްޠީނު މީހުންނަށް އެހީތެރިވާނެ ކަމަށް ބުނި ނަމަވެސް، އިސްރާއީލު އުފެދުނު ފަހުން 60 އަހަރު ވުމުގެ މުނާސަބަތުގައި ބޭއްވި ރަސްމިއްޔާތުގައި ބައިވެރިވެ ވަޑައިގަތް އެމެރިކާގެ ރައީސް ޖޯޖް ޑަބްލިއު ބުޝްގެ ވާހަކަތަކުން ވެސް، އަނިޔާ ލިބިފައިވާ ފަލަސްޠީނުގެ ރައްޔިތުންނަށް ލިބިގެން ދިޔައީ އިތުރު ހިތްދަތި ކަމެކެވެ. އެމެރިކާގެ ރައީސް އިސްރާއީލުގެ ބަރުލަމާނު "ކަނީސަތު"އާ މުޚާޠަބް ކުރައްވައި ވާހަކަ ދައްކަވަމުން ވިދާޅުވީ "ދައުލަތެއްގެ ގޮތުގައި އިސްރާއީލު އުފެދުމަކީ ތައުރާތުގައިވާ ނުބުއްވަތެއް ފުރިހަމަވުން. އިބްރާހީމްގެފާނަށާއި މޫސާގެފާނަށާއި ދާއޫދުގެފާނަށް ކުރެވިފައިވާ ޤަދީމީ ވަޢުދެއް ފުއްދިގެން ދިއުން. އިޚްތިޔާރު ކުރެއްވިގެންވާ މީހުންނަށް އަމިއްލަ ވަޒަނެއް ލިބިގެން ދިއުން. މިއީ އެރެތޒް އިސްރާއީލު، ލޭންޑް އޮފް އިސްރާއީލް (އިސްރާއީލީންގެ ބިން)." ކަމަށެވެ. އަދި އިސްރާއީލުން ހިންގާފައިވާ ޖަރީމާތައް "ހަނދާން ނައްތާލުމުގެ" ގޮތުން ޔަހޫދީން ކުރިޔަށް ގެންދާ "މެމޮރިސައިޑް" ގެ މަސައްކަތަށް ވެސް ރައީސް ބުޝް ތާއީދު ކުރެއްވި ކަމަށް އިސްރާއީލުގެ މުއައްރިޚު އިލާން ޕޭޕް ހާމަކުރައްވާފައިވެއެވެ. ހިފާފައިވާ ބިންތަކުގައި ޔަހޫދީންގެ އާބާދީތައް ޤާއިމު ކުރުމާއި ފަލަސްޠީނު މީހުންގެ ގެދޮރުން އެމީހުން ބޭރުކޮށްލުމުގެ ޙަރަކާތްތައް އިސްރާއީލުން އަދިވެސް ގެންދަނީ ކުރިއަށެވެ. އެހެން ނަމަވެސް އެމެރިކާއާއި ހުޅަނގުގެ ޤައުމުތަކުން ބުނަނީ ޞުލްޙައިގެ މަޝްރޫޢު ކާމިޔާބުވެފައި ނުވަނީ ފަލަސްޠީނު މީހުންގެ ސަބަބުން ކަމަށެވެ.\nއިސްރާއީލުން 1967 ވަނަ އަހަރު ހިފި ބިންތަކުން ފޭބުމަށް އ.ދ. އިން އެ ޤައުމަށް ގޮވާލާފައިވާ އިރު ވެސް އިސްރާއީލުން އެކަމަށް ފަރުވާލެއް ނުބަހައްޓައެވެ. އެހެން ނަމަވެސް އެމެރިކާ އާއި ހުޅަނގުގެ ޤައުމުތަކުން މިވާހަކައެއް ނުދައްކައެވެ. އަނެއްކޮޅުން ފަލަސްޠީނު މީހުން ބުނަނީ "ދެ ދައުލަތުގެ ޙައްލަކަށް" ދެވޭނީ 1967 ވަނަ އަހަރު އިސްރާއީލުން ހިފި ބިންތައް އަނބުރާ ލިބިގެން ކަމަށެވެ. އެ ބިންތަކާ ނުލައި ފަލަސްޠީނު ނަމުގައި މިނިވަން ދައުލަތެއް ޤާއިމުކުރުމަކީ ބޭނުމެއް އޮތް ކަމެއް ނޫން ކަމަށެވެ. ޞުލްޙައިގެ މަޝްވަރާ ތަކުގައި ބައިވެރިވެ ވަޑައިގަންނަވާ ފަލަސްޠީނުގެ އިސް މަންދޫބު އަޙްމަދު ޤުރައިޢު އެމެރިކާގެ ޚާރިޖީ ވަޒީރާ ކޮންޑޮލީޒާ ރައިސްއާ ވާހަކަ ދައްކަވަމުން ވިދާޅުވެފައިވަނީ 1967 ވަނަ އަހަރު އިސްރާއީލުން ހިފި ބިންތަކުން ފޭބުމަށް އިންކާރު ކުރާ ނަމަ ފަލަސްޠީނު މީހުންނަށް ދެން ޖެހޭނީ "ދެ ދައުލަތުގެ ޙައްލަކަށް" ދިއުމުގެ ބަދަލުގައި "އެއް ދައުލަތުގެ ވިސްނުމަށް" ދާން ކަމަށެވެ. މެއި 2008 ގައި ފަލަސްޠީނުގެ ތަފާތު ޖަމާޢަތްތަކުން މިކަމާމެދު ބޭއްވި ފޯރަމުގައި އިސްރާއީލަށް ގޮވާލާފައިވަނީ 1967 ވަނަ އަހަރު އިސްރާއީލުން ހިފި ބިންތަކުން ފޭބުމަށް އިންކާރު ކުރާ ނަމަ، ތާރީޚީ ގޮތުން ފަލަސްޠީނުގެ ބިން ކަމުގައިވާ ސަރަޙައްދުގައި ދެ ދައުލަތް އޮތުމުގެ ބަދަލުގައި އެއް ދައުލަތް ޤާއިމުކޮށް އެތަނަކީ ޢަރަބިންނާއި ޔަހޫދީންނަށް ހަމަހަމަ ކަމާއެކު އުޅެވޭނެ ތަނެއްގެ ގޮތުގައި ހެދުމަށެވެ. އަދި ވަޒަނުން ބޭރުކޮށްލެވިފައިވާ ހުރިހާ ފަލަސްޠީނީންނަށް ވެސް ޤައުމަށް އެނބުރި އައުމުގެ ޙައްޤު ދިނުމަށެވެ.\nމިކަމަށް އިސްރާއީލުން އިޖާބަދީފިނަމަ ޢަރަބިންނާއި ޔަހޫދީންގެ މެދުގައި ހިނގަމުން އަންނަ ޒަމާންވީ ތަޅާފޮޅުން ހުއްޓި، ޞުލްޙައިގެ މަގު އަލިވެގެންދާނެކަމަށް މެދުއިރުމަތީގެ މަސްރަޙް ދިރާސާ ކުރައްވާ ފަރާތްތަކުން ދެކެއެވެ. އެހެން ނަމަވެސް ހަލުވި ކަމާއެކު އިތުރުވަމުންދާ ޢަރަބި އާބާދީއަކީ، ޔަހޫދީންނަށް ލިބިފައިވާ ހުރިހާ ޙައްޤެއް ލިބިގެން ފަލަސްޠީނުގެ ބިމުގައި އުޅުމުގެ ފުރުޞަތު ލިބިފައިވާ ބަޔަކަށް ހަދައިފި ނަމަ ޔަހޫދީންގެ އަތުން ޑިމޮކްރެޓިކް ފަލަސްޠީނު (އިސްރާއީލު) ގެ ވެރިކަން ގެއްލިގެން ދިއުމުގެ ފުރުޞަތު އެބައޮތެވެ. އެހެންކަމުން މިއީ ވެސް ޔަހޫދީން ވިސްނާނެ ކަމެކެވެ. މިއަދު ދުނިޔޭގައި ނަގާ ކިޔާ ޤައުމުތައް އޮތީ އިސްރާއީލާ އެއްކޮޅަށެވެ. އެހެން ކަމުން އިސްރާއީލު ނުރުހޭ ގޮތަކަށް މި މައްސަލަ ނިމިގެން ދިއުމަކީ މުސްތަޙީލު ކަމެކެވެ. މިވަގުތު ކަންތައް ހިނގަމުންދާ ގޮތަށް ބަލާއިރު ފަލަސްޠީނުގެ ޙަޤީޤީ ރަށްވެހިން ކަމުގައިވާ ޢަރަބީންނަށް އަދި ވެސް އޮތީ ނަކްބާގެ ދުވަސްތައް ގުނުމެވެ.\nޤައުމުގެ އިޤްތިޞާދު ބިނާ ވެގެންވަނީ ގައުމުގެ ރައްޔިތުން ކުރާ ތަފާތު މަސައްކަތް ތަކުގެ މައްޗަށެވެ.\nހިސްޓްރީ އޮފް މިޑްލްއީސްޓް ޕެލެސްޓައިން އެންޑް އިޓްސް ހިސްޓްރީ ތާރީޚް އިސްލާމް – (މައުލާނާ ޣުލާމް ރަސޫލު މެހެރުގެ) ފްރޮންޓްލައިން މަޖައްލާގެ މެއި 2008 އަދި ޖޫން 2008 ގެ ޢަދަދު އިނގިރޭސި، ޢަރަބި، ފާރިސީ އަދި ހިބްރޫ އޮންލައިން އެންސައިކްލޮޕީޑިއާ\n↑ Cite error: Invalid <ref> tag; no text was provided for refs named Pagep161\nLast edited on9ޖޫން 2020, at 20:25\nމި ޞަފްހާ އަށް އެންމެ ފަހުން ބަދަލެއް ގެނެވިފައިވަނީ9ޖޫން 2020، 20:25 ގައެވެ.


Dhivehinnah India visa ge bodethi luithakeh | Mihaaru\nދިވެހިންނަށް އިންޑިއާ ވިސާގެ ބޮޑެތި ލުއިތަކެއް\nރައީސް އިބްރާހިމް މުހައްމަދު ސޯލިހް މަގާމުގެ ހުވާކުރެއްވި ރަސްމިއްޔާތަށް އިންޑިއާގެ ބޮޑުވަޒީރު މޮދީ ވަޑައިގެން، އެމަނިކުފާނާ ސަލާމް ކުރައްވަނީ.\n14 ޑިސެމްބަރ 2018 - 19:31\nރައީސް އިބްރާހިމް މުހައްމަދު ސޯލިހް މިދިޔަ މަހުގެ 17 ވަނަ ދުވަހު ވެރިކަމާ ހަވާލުވެވަޑައިގެންނެވި ފަހުން، އެންމެ ފުރަތަމަ ވަޑައިގަންނަވާ ގައުމަކީ އިންޑިއާ ކަމަށް ވާއިރު، "މިހާރު" އަށް ދެއްވި އިންޓަވިއުއެއްގައި ޝާހިދު ވިދާޅުވީ، އެ ދަތުރުފުޅުގައި އެންމެ މުހިންމު ކަމަކީ ދިވެހިންނަށް ބޮޑެތި ލުއިތަކެއް ލިބޭ ގޮތަށް ވިސާ އެއްބަސްވުމުގައި ސޮއިކުރެއްވުން ކަމަށެވެ.\n"މިއީ، އިންޑިއާއިން އެއްވެސް ގައުމަކާ ދޭތެރޭގައި ކުރެވޭނެ އެންމެ މިނިވަން އަދި އެންމެ ދީލަތި ވިސާ ރެޖީމް. ދިވެހިރާއްޖޭގެ ރައްޔިތުންނަށް އިންޑިއާގެ ވިސާ ރެޖީމްގެ ދަށުން ލިބޭ އެންމެ ބޮޑު ލުއި މީ،" ޝާހިދު ވިދާޅުވި އެވެ.\n- ދިގު މުއްދަތަކަށް ބޭސްފަރުވާ ކުރަން ޖެހޭ މީހުން އެންމެ ގިނަ ވެގެން ހަ މަސް، ނުވަތަ ހާލަތަށް ބަލައި އެއް އަހަރާ ހަމައަށް އިންޑިއާގައި ހުންނަ ރާއްޖޭގެ އެމްބަސީން ވިސާ ދޫކުރާނެ. އެފަދަ ހާލަތެއްގައި ވިސާ ދޫކުރާނީ ދެ އެހީތެރިންނާ އެކު.\n- އިންޑިއާގައި ކިޔަވަން ތިބޭ ބެލެނިވެރިންގެ 18 އަހަރުން ދަށުން ކުދިންނާއި އުމުރުން ދުވަސްވީ މީހުންގެ ހާލަތަށް ބަލައި އެ މީހުންނަށް ވެސް ވިސާ ލިބޭނެ.\nރާއްޖޭގައި ތިބޭ އިންޑިއާ މީހުންނަށް ވިސާ ދިނުމުގައި ވެސް ލުުއިތަކެއް:\nޝާހިދު ވިދާޅުވީ، ކުރީގެ ރައީސް އަބްދުﷲ ޔާމީންގެ ސަރުކާރުގެ ދުވަސްވަރު ރާއްޖެ އަންނަން ބޭނުންވި އިންޑިއާ މީހުންނަށް ގަސްދުގައި ދަތިތައް ކުރިމަތިކޮށް، ވިސާ ނުދީ ހިފަހައްޓާފައިވާ ކަމަށެވެ. އެކަމަކު އެ ހިފެހެއްޓުންތައް މި ސަރުކާރުން ދޫކޮށްލާފައިވާ ކަމަށް މިނިސްޓަރު ވިދާޅުވި އެވެ.\nޔާމީންގެ ސަރުކާރުން، އިންޑިއާގެ މީހުންނަށް ވިސާ ދިނުމުގައި ހުރަސްތަކެއް ކުރިމަތި ކުރި ކަމަށް މިސާލުން ދައްކަވަމުން ޝާހިދު ވިދާޅުވީ، ޖަރުމަނު ފަދަ ގައުމުތަކުގައި އުޅޭ އިންޑިއާގެ ޓެކްނިކަލް ބައެއް މީހުން، ވަކި މުއްދަތަކަށް އެ ވަޒީފާއާ ގުޅޭ ކަންކަމުގައި ރާއްޖެ އަންނަން އުޅުމުން ވެސް ހުއްޓުވާފައިވާ ކަމަށެވެ.\nރާއްޖޭގެ ފޮރިން މިނިސްޓަރު ޝާހިދު އެންމެ ފަހުން އިންޑިއާއަށް ކުރެއްވި ދަތުރުގައި އެ ގައުމުގެ އެކްސްޓާނަލް އެފެއާޒް މިނިސްޓަރު ސުޝްމާއާ ބައްދަލުކުރައްވަނީ.---ފޮޓޯ: އެކްސްޓާނަލް އެފެއާޒް މިނިސްޓްރީ، އިންޑިއާ\n"އެހެން ހެދުމުން، ރާއްޖޭގައި އެ ހުންނަ އިކުއިޕްމަންޓް ނުރޭވި ހަ މަސް، އެއް އަހަރު ވެފައި އެބަހުރި. އިކުއިޕްމަންޓް ރާވަން އަންނަނީ ޖަރުމަނުގައި މަސައްކަތް ކުރާ އިންޑިއާގެ ރައްޔިތަކަށް ވީމާ އެ މީހާ ރާއްޖެ ވަނަ ނުދީ ހިފެހެއްޓުމުން، އެ މެޝިންގަނޑު ރާވައި ނުލެވިގެން ބޮޑެތިބޮޑެތި މަޝްރޫއުތައް ވަނީ މަޑުޖެހިފައި،" ޝާހިދު ވިދާޅުވި އެވެ.\n"ހަމައެކަނި މައްސަލަ އަކީ އެ މީހަކީ އިންޑިއާ މީހަކަށް ވާތީ. ރާއްޖޭގެ އިގްތިސޯދަށް ވެސް ގެއްލުންވާ ގޮތަށް، ބަދަލު ހިފުމުގެ ގޮތުން ކަމަށް ވިޔަސް އަދި ކޮންމެ ބޭނުމެއްގައި ކަމަށް ވެސް [ޔާމީންގެ ސަރުކާރުން] ކަންތައް ކޮށްފައި އޮތީ."\nޝާހިދު ވިދާޅުވި ގޮތުގައި، ރާއްޖެ އަންނަން ބޭނުންވާ އިންޑިއާގެ މީހުންނަށް ވިސާ ދޫކުރާނީ އޮންނަ އުސޫލުގެ ތެރެއިންނެވެ. އަދި ގަސްދުގައި ވިސާ ނުދިމުގެ އުސޫލު ދޫކޮށްލާނެ ކަމަށް ވިދާޅުވި އެވެ.\nފޮރިން މިނިސްޓަރު ޝާހިދު ވިދާޅުވީ، ވިސާއާ ގުޅޭ ކަންކަމުގައި މި ސަރުކާރުގެ މުއްދަތަށް މަހެއް ވެސް ނުވަނީ މިހާ ބޮޑު ލުޔެއް ދޭން އިންޑިއާއިން އެއްބަސްވީ، އޮތް ޔަގީންކަން ބޮޑުކަމުން ކަމަށެވެ.\n"އަޅުގަނޑުމެން އަމަލުކުރަމުން ދާނީ ހަމަ އާއި އިންސާފުގެ ތެރެއިން ކަމަށް ވާތީ. އަޅުގަނޑުމެން އެއްވެސް ބަޔަކާ ރުޅިއެއް ނުވަން. ހުރިހާ އެންމެންނާ އަޅުގަނޑުމެން ރައްޓެހި. އެންމެންނާ ގުޅިގެން ރާއްޖޭގެ ރައްޔިތުންނަށް ފައިދާވާ ގޮތަށް އަޅުގަނޑުމެން މަސައްކަތް ކުރާނީ،" ކުރީގެ ރައީސް މައުމޫން އަބްދުލްގައްޔޫމްގެ ސަރުކާރުގައި ވެސް ފޮރިން މިނިސްޓަރުކަން ކުރެއްވި ޝާހިދު ވިދާޅުވި އެވެ.\n"ރާއްޖޭގެ ޚާރިޖީ ސިޔާސަތުގެ އެންމެ މުހިންމު ތަނބަކަށް ވާނީ ރާއްޖޭގެ ރައްޔިތުންގެ އެންމެ މަތީ މަސްލަހަތު އަބަދުމެ ހިމާޔަތްކުރުން."\nއަސްކަރީ އެއްވެސް އެއްބަސްވުމެއްގައި އިންޑިއާއާ އެކު ސޮއެއް ނުކުރާނެ\nއާދިއްތަ ދުވަހުން އަންގާރަ ދުވަހުގެ ނިޔަލަށް ރައީސް އިބްރާހިމް މުހައްމަދު ސޯލިހް އިންޑިއާ އަށް ކުރައްވާ ދަތުރުފުޅުގައި، ވިސާގެ އެއްބަސްވުމުގެ އިތުރުން އައިޖީއެމްއެޗަށް ބޭނުންވާ ޑޮކްޓަރުންނާއި ނަރުހުން އިންޑިއާއިން ގެނައުމާ ގުޅޭ ގޮތުން ކުރިއްސުރެ އޮންނަ އެއްބަސްވުން އާކުރާނެ ކަމަށް ޝާހިދު ވިދާޅުވި އެވެ. އިތުރު ބައެއް އެއްބަސްވުންތަކުގައި ވެސް ދެ ގައުމުން ސޮއިކުރާނެ އެވެ.\nއެކަމަކު، ރާއްޖެ އާއި އިންޑިއާއާ ދެމެދު އަސްކަރީ އެއްވެސް އެއްބަސްވުމެއްގައި ސޮއި ނުކުރާނެ ކަމުގެ ޔަގީންކަން ޝާހިދު ދެއްވި އެވެ.\n"އަޅުގަނޑުމެންނަކީ ރާއްޖޭގެ އެއްވެސް ތަނެއް، އެއްވެސް ބިމެއް އަސްކަރީ ބޭނުމަކަށް [ބޭރުގެ ބަޔަކަށް] ދޫކުރާނެ ސަރުކާރެއް ނޫން،" މިނިސްޓަރު ވިދާޅުވި އެވެ.\nއިންޑިއާ އަބްދުﷲ ޝާހިދު، ފޮރިން މިނިސްޓަރު ވީސާ ރައީސް އިބްރާހިމް މުހައްމަދު ސޯލިހް ރާއްޖެ-އިންޑިއާ އިންޑިއާ ވިޒިޓް ވިސާ ނަރެންދުރާ މޯދީ ޑިޕްލޮމެޓިކް ގުޅުން\n62 ކޮމެންޓް, 122 ރިއެކްޝަންސް\nމިހާރަކު ތިޔަ ވިސާ އަޅުގަޑުމެން ބޭނުމެއް ނޫނެވެ. ލައްކަ ގަނަ ތަޅުވައިފީމު އެވެ،\nލޮލް. ތިއީ ކުރީގައިވެސް ތިކަންތަށް އޮތްގޮތް. ވިސާނެތަސް މެޑިކަލް އެމާޖެންސީގައި ކުރީގައިވެސް ތިބެވޭ. ދެން ތިހިރަ ހުރިހާ ކަމަކީ އަބަދުވެސް އިންޑިޔާއާ ހާރިޖީ ގުޅުން އޮންނަ ހުރިހާ ގައުމަކަށް ވެސް ވިސާދެވޭ އުސޫލު. ކޮބާ މޮޅުކަމަކީ؟؟؟\nބަރުސާތު ކީ އޭކު ރާތު\nނަމޫނާ ވިސާއަކީ ދިވެހިންނަށް ޕާސްޕޯޓާވެސް ނުލާ އިންޑިއާއަށް ދެވުން. މުމްބާއީން ދިއްލީއަށް ދާންވެސް ވިސާ ބޭނުމެއްނުވޭ. ޢައްދާރުން ވެސް އުޅޭ. ޥަރަށް ވެދުން.\nދިވެހިންގެ އަޅުވެތިކަން އިތުރައް ވަރުގަދަކޮއްފި ޝުކުރިއްޔާ\n"ގުރުވު" ގެ އަނގައިން ފޮސްކަލޯ: "އިންޑިއާ ވިސާ އެއީ ދިވެހިން އުފާކުރަންޖެހޭ ކަމެއްބާ؟ އިންސާނީ ތަރއްގީއާ އިގްތިސާދީ ތަރައްގީއަށްވެސް މީހަކު ނަމޫނާ ބަލާނެ ތަނެއް ނޫން ތީކީ. އިންސާނީ ތަރއްގީއަކީ ކާސްޓު ސިސްޓަމް. އިގްތިސާދީ ތަރައްގީ އަކީ މުޑުދާރު ސިޓީތަކާ އަވަށްތައް. ސިޔާސީ ތަރައްގީއަކީ ރިޝްވަތާ ކޮރަޕްޝަން. "\nކުޅޭކުޅޭ ފޮރިން ޕޮލިސީ ކޮންގައުމެއް؟ އިންޑިއާ\nއަޅުގަޑުމެން ބޭނުންވަނީ އިންޑިޔާއަށް އެތެރެވެފައި ޕާސްޕޯރޓު ދެއްކުމާއި އިހްތިރާމާއި އެކު ފަސޭހައިން އެތެރެ ވުމުގެ ފަސޭހަކަން.\nމާލޭގެ ބޮޑު ކުލީގެ ބޭނުމުގައި އާބާދީގެ ބޮޑުބައެއް މާލެ ޖަމާކޮށްގެން އެފައިސާ ހޯދުމަށްޓަކައި ދައުލަތަށް ނުކަތާވަރަށް ސިވިލްސާވިސް މުއައްޒިފުންނާއި ސަރުކާރު މުއައްޒިފުން އިތުރުކޮށް މާލޭގަ އެކިއެކި ސްކީމް ތައާރަފުކޮށް މުޅި މާލިއްޔަތު ހުސްކުރީމަކާ ގައުމު ހިންގާނެ ފައިސާއެއް، މުސާރަ ދޭނެ ފައިސާއެއްވެސް ނުހުންނާނެއެވެ، ދެންޖެހެނީ ލޯނުމައްޗަށް ލޯނުނަގާށެވެ. ނަގާ ލޯނަކުން ރާއްޖެތެރޭގައި އާމްދަނީ ލިބޭނެ ކަމެއް ވަޒީފާ އިތުރު ކުރެވޭނެ ކަމެއް ކުރަނީކީނޫނެވެ\nތިޔަ ބުނާ އާ އެއްބަސްވުމަކު ނެތް ސިއްސާގެންދާވަރުގެ އުފާވެރިކަމެއް ދިވެހިންނަކައް. އެކަމަކު ރާއްޖޭގައިތިބި ނުވަތަ އުޅޭ އިންޑިއާ މީހުންނައް އެބަހުރި އެމީހުން ސިއްސައިގެން ގޮސް އުޑުގަ ޖެހިފައި ހަމަ ބިމައް ފައިބައި އިރު ދިވެހިންގެ ބޯމަތީގައި ފައިތިލަ ބަހައްޓާލެވޭ ވަރުގެ ފައިދާ ފެންނަން. ތި އާރެޖިމް ވެސް ތިޔަ ދިޔައީ އަހަރުމެން ދިވިހިންނައް ދޯކާ އަކަށް ވެ އިންޑިއާގެ މީހުންނައް އުފަލަކައް ވެގެން.\nދިވެހި ރާޢްޖޭގެ ސިޔާސަތަކަށް ވާންޖެހެނީ ލޯނު ނެގުމެއްނުން. މިނިވަން ވިޔަފާރީގެ ސިޔާސަތަކާ ލާމަރުކަޒީ ހަރުދަނާ ނިޒާމެއް. ގައުމިއްޔަތާ އަބުރާ ސަރުކާރުގެ މުހިއްމުކަން ކުޑަކުރަންޖެހޭ. ރާއްޖޭގެ ފަޅުތަކާ ބިންތަ އެއަތޮޅެއްގެ ބަޔަކާހަވާކުކޮށް އެމީހުން ބޭނުންގޮތަކަށް ވިޔަފާރިކުރެވޭނެ ގޮތަށް ދޫކޮށްލުމަކީ ދިވެހިރާޢްޖޭގެ މީހުންގެ ހާލަތު ބަދަލު ކުރެވެން އޮތަ ހަމައެކަނި ގޮތަކީ


Series: Hukuru dhuvahuge faidhaathah\nމި ލިޔުމަކީ ހުކުރުދުވަހުގެ ފައިދާތައް ސިލްސިލާގައި ހިމެނޭ5ލިޔުމުގެތެރެއިން3ވަނަ ލިޔުމެވެ.\nކުޑަކުދިންނަށްވެސް، އެކުދިންގެ ޢުމުރުން ހަތްއަހަރުވުމުން އެހެނިހެން ނަމާދުތަކަށްވެސް އެކުދިންނަށް އަމުރު ކުރާފަދައިން ހުކުރު ނަމާދުގެ ޖަމާޢަތައް އަމުރުކޮށް އެކަމަށް ބާރުއަޅާށެވެ. އެކަމަކީ އެކުދީން ބޮޑުވަމުން އަންނައިރު އެކުދީންގެ ތަރުބިއްޔަތަށް އޭގެ ހެޔޮ އަޘަރުކުރާނެ ކަމެކެވެ. އެހެނީ އެކަމަށް ޞައްޙަ ސުންނަތުގައި މާތް ނަބިއްޔާ صلى الله عليه وسلم ވަނީ އެކަލޭގެފާނުގެ އުންމަތަށް އިރުޝާދުދެއްވާފައެވެ.((مُرُوا أَوْلاَدَكُمْ بِالصَّلاَةِ وَهُمْ أَبْنَاءُ سَبْعِ سِنِينَ وَاضْرِبُوهُمْ عَلَيْهَا وَهُمْ أَبْنَاءُ عَشْرِ سِنِينَ وَفَرِّقُوا بَيْنَهُمْ فِي الْمَضَاجِعِ))މާނައީ:”ތިޔަބައިމީހުންގެ ދަރިންނަށް އެކުދިންގެ ޢުމުރުން7އަހަރުވުމުން ނަމާދަށް އަމުރުކުރާށެވެ. އަދި އެކުދިންގެ ޢުމުރުން 10 އަހަރުވުމުން ނަމާދު ނުކުރާނަމަ ތަޅައިގެންވިޔަސް އެކަން ކުރުވާށެވެ. އަދި އެކުދިންގެ ތަންމަތިތައް ވަކިކުރާށެވެ.” އެބަހީ: ދެކުދިން އެއް ތަންމައްޗެއްގައި ނުނިންދަވާށެވެ.\nހުކުރު ނަމާދު ވާޖިބުވާ މީހަކަށް، ހުކުރު ދުވަހުގެ ބަންގީގެ އަޑުއިވިއްޖެނަމަ، ބަންގިއަށް އިޖާބަ ދިނުމަކީ ވާޖިބު ވެގެންވާކަމެކެވެ. އެބަހީ ހުކުރު ދުވަހުގެ އެޖަމާޢަތަށް ޙާޟިރުވުމަކީ ވާޖިބެކެވެ. އަދި ޝަރުޢީ ޢުޛުރެއްނެތި ޖަމާޢަތަށް ޙާޟިރު ނުވުމަކީ ހުއްދަވެގެންވާ ކަމެއް ނޫނެވެ. ހުކުރު ނަމާދުގެ ޖަމާޢަތައް ޙާޟިރުނުވުމަށް އޮތް ޢުޛުރުތަކަކީ ހަމަ އާންމުކޮށް ޖަމާޢަތުގެ ނަމާދަށް ޙާޟިރުނުވުމަށް އޮތް ޢުޛުރުތަކެވެ. އަދި ހުކުރު ނަމާދުގެ ޖަމާޢަތަށް ޙާޟިރުވުމަށް ޢުޛުރުވެރި ވެއްޖެ މީހަކަށް އޮތީ އެދުވަހުގެ މެންދުރު ނަމާދުކުރުމެވެ.\nހުކުރު ނަމާދު އެމީހެއްގެ މައްޗަށް ވާޖިބުވެފައިވާމީހާ، އެނަމާދު ޝަރުޢީ ޢުޛުރެއްނެތި ދޫކޮށްލުމަކީ ބޮޑެތި ފާފަތަކުގެ ތެރެއިންވާ ކަމެކެވެ. މާތް ނަބިއްޔާ صلى الله عليه وسلم ޙަދީޘްފުޅު ކުރެއްވިއެވެ.((لَيَنْتَهِيَنَّ أَقْوَامٌ عَنْ وَدْعِهِمُ الْجُمُعَاتِ، أَوْ لَيَخْتِمَنَّ اللهُ عَلَى قُلُوبِهِمْ، ثُمَّ لَيَكُونُنَّ مِنَ الْغَافِلِينَ)) މާނައީ: ”ބަޔަކު މީހުން، ހުކުރު ނަމާދު އެޅުން ހުއްޓާލާ ހުށިކަމެވެ. އެހެން ނުހަދައިފިނަމަ، ﷲ ތަޢާލާ އެބައިމީހުންގެ ހިތްތަކުގައި ސިއްކަ ޖައްސަވާނެއެވެ. ދެން އެބައިމީހުންވާހުށީ ޣާފިލުވީ މީހުންގެ ތެރެއިންނެވެ.” އެހެން ޙަދީޘްފުޅެއްގައިވެއެވެ. ((مَنْ تَرَكَ ثَلاَثَ جُمَعٍ تَهَاوُنًا بِهَا طَبَعَ اللَّهُ عَلَى قَلْبِهِ)) މާނައީ: “ފަރުވާކުޑަކަމާއެކު ތިން ހުކުރު އަޅައިފިމީހާ ދަންނައެވެ. ﷲ ތަޢާލާ އޭނާގެ ހިތުގައި ސިއްކަޖައްސަވާ ހުއްޓެވެ.”\nހުކުރު ނަމާދު ވާޖިބުވާ މީހަކަށް ނަމާދުގެ ވަޤުތު ވަނުމަށްފަހު (އެބަހީ: ދެވަނަ ބަންގިއަށްފަހު) ޟަރޫރަތެއްގައި މެނުވީ ދަތުރަކު ފުރުން ހުއްދަވެގެން ނުވެއެވެ. އެހެނީ ދެވަނަ ބަންގިއަށްފަހު އޭނާގެ މައްޗަށް އެވަނީ ހުކުރު ވާޖިބުވެފައެވެ. އަދި އެވާޖިބަށް ހުރަސްއެޅޭފަދަ ކަމެއްގައި މަޝްޣޫލުވުން ހުއްދަވެގެން ނުވެއެވެ. ﷲ ތަޢާލާ ވަޙީކުރައްވާފައިވެއެވެ.﴿يَا أَيُّهَا الَّذِينَ آمَنُوا إِذَا نُودِيَ لِلصَّلَاةِ مِن يَوْمِ الْجُمُعَةِ فَاسْعَوْا إِلَىٰ ذِكْرِ اللَّـهِ وَذَرُوا الْبَيْعَ ۚذَٰلِكُمْ خَيْرٌ لَّكُمْ إِن كُنتُمْ تَعْلَمُونَ﴾މާނައީ: “އޭ إيمان ވެއްޖެ މީސްތަކުންނޭވެ! ހުކުރުދުވަހު (ހުކުރު) ނަމާދަށް ގޮވައިލާހިނދު ފަހެ، اللَّه ހަނދުމަކުރުމަށް (އެބަހީ: خطبة އަޑުއެހުމާއި، ނަމާދަށް) ތިޔަބައިމީހުން ހިނގައިގަންނާށެވެ! އަދި ވިޔަފާރިކުރުން ހުއްޓައިލާށެވެ! ތިޔަބައިމީހުން ދަންނަކަމުގައިވާނަމަ، އެގޮތް ތިޔަބައިމީހުންނަށް ހެޔޮކަން ބޮޑެވެ.”\n رواه أبو داود، وصححه الألباني


Ukulhahu council ge raees suspend kohfi\nއުކުޅަހު ކައުންސިލްގެ ރައީސް ސަސްޕެންޑް ކޮށްފި\nއެލްޖީއޭގެ ބޯޑް ބައްދަލުވުމެއް ކުރިޔަށް ދަނީ --\nލޯކަލް ގަވަމެންޓް އޮތޯރިޓީ (އެލްޖީއޭ) އިން އއ. އުކުޅަހު ކައުންސިލްގެ ރައީސް ޝައުކަތު އިބްރާހިމް ސަސްޕެންޑްކޮށްފި އެވެ.\nއެލްޖީއޭއިން ޝައުކަތަށް ފޮނުވި ސިޓީގައި ބުނެފައިވަނީ، މެއި 30 ވަނަ ދުވަހު ބޭއްވި އެމްޑީޕީގެ ރިޔާސީ ޕްރައިމަރީ ކުރިއަށް ނުގެންދިއުމަށް ސިވިލް ކޯޓުން އަންގާފައިވަނިކޮށް އެ ޕްރައިމަރީ އަށް ޝައުކަތު އެއްބާރުލުންދީފައިވާކަން ސާބިތުވެފައިވާ ކަމަށެވެ.\nއެގޮތުން މާދަމާ އިން ފެށިގެން ކުރިއަށް އޮތް ތިން މަސް ދުވަހަށް ޝައުކަތު ސަސްޕެންޑް ކުރާ ކަމަށެވެ. އަދި ތިން މަސް ދުވަހަށް ސަސްޕެންޑް ކޮށްފައިވަނީ މުސާރާއާ އިނާޔަތްތައ ނުލިބޭ ގޮތަށެވެ.\nއެމުއްދަތުގައި އުކުޅަހު ކައުންސިލް ހިންގުން އެ ކައުންސިލްގެ ނައިބް ރައީސް އަބުދުﷲ ފިރާގާއި ހަވާލު ކުރުމަށް އއ. އަތޮޅު ކައުންސިލާއި އއ. އުކުޅަކު ކައުންސިލަށް ލަފާދޭ ކޮމިޓީގެ މަތީން ނިންމާފައިވާ ކަމަށްވެސް ސިޓީގައި ވެއެވެ.\nއެލްޖީއޭއިން ވަނީ ހއ. އިހަވަންދޫ ކައުސިލްގެ ފަސް މެންބަރުންވެސް މިމަހު ސަސްޕެންޑްކޮށްފަ އެވެ. އެބޭފުޅުންވެސް ސަސްޕެންޑް ކޮށްފައިވަނީ ތިން މަސް ދުވަހަށެވެ. އެ ކައުންސިލް އެއްކޮށް ސަސްޕެންޑް ކުރީ ކުރީ ހައުސިން މިނިސްޓްރީގެ މުވައްޒަފުންގެ މަސައްކަތްތަކަށް ހުރަސް އެޅި ކަމަށް ބުނެ އެވެ.\nކައުންސިލް އެސްޖީ ކަމަށް ހުޅުވާލައިފި\n"އެސްޖީ އިސްލާހުން މަގުސަދު ހާސިލެއް ނުވާނެ"


Roadha mahu migothah miskihthah furigen bandun vanee keeve?\nރޯދަ މަހު މިގޮތަށް މިސްކިތްތައް ފުރިގެން ބަންޑުން ވަނީ ކީއްވެ؟\nމިއީ ބަރަކާތުގެ މައްސަރެވެ. މިއީ ގުރުއާނު ބާވައިލެއްވި މައްސަރެވެ. އެއް ހާސް މައްސަރުގެ ސަވާބު އެންމެ ރެއަކުން ލިބިގަތުމުގެ ފުރުސަތު ވެސް ލިބޭ މައްސަރެކެވެ. އަދި ޝައިތޯނުން ކަސްތޮޅުއެޅުވި ސުވަރުގޭގެ ދޮރުތައް ވެސް ހުޅުވިގެންވާ، މާތް މައްސަރެކެވެ.\nސަވާބަށް ދަހިވެތިވެފައިވާ މީހުންނާ އެކު މިސްކިތްތައް ފުރިގެން ބަންޑުންވުމުގެ ސަބަބުތަކަކީ މިއީ ކަމުގައި ވެދާނެ އެވެ. ކޮންމެއަކަސް ކޮންމެ ރަމަޟާން މަހެއް އަޅުގަނޑުމެންނާ ބައްދަލުކުރާއިރު ފެންނަ އެންމެ އުފާވެރި މަންޒަރަކީ މިއީ އެވެ. ރޯދައިގެ ސަވާބާއި އަޅުކަމަށް ކެތްމަދުވެފައިވާ މީހުންނާ އެކު މިސްކިތްތައް ތޮއްޖެހި ފުރިގެންދާ މަންޒަރެވެ.\nމި މަންޒަރުން އުފާވެރިކަމެއް ގެނެސް، މުސްލިމަކަށް ވީތީ ފަހުރުވެރިވާ ކަމުގެ ޖަޒުބާތުތައް އުތުރިއަރައިގެން ދިޔަ ނަމަވެސް މިއީ މިހުރިހައި ކަމެއްގެ އިދިކޮޅު އިހްސާސްތައް ވެސް ބަންޑުން ކުރުވާ މަންޒަރެކެވެ. މި ރާއްޖޭގެ މިސްކިތްތައް، ހާއްސަކޮށް މި މުސްލިމު އާބާދީގެ ބޮޑު ބައެއް ދިރިއުޅޭ މާލޭގެ މިސްކިތްތައް ނަމާދުގަނޑިތަކާ ދިމާކޮށް މިގޮތަށް ފުރިގެން ބަންޑުން ވަނީ ރޯދަ މަސްތަކުގައި އެކަނި ކަމަށްވާތީ އެވެ.\nއެހެންވީމަ ސައްތައިން ސައްތަ މުސްލިމުންގެ ގޮތުގައި ތިބެ، ރޯދަ މަހު އެކަނި ނަމާދަށް މި ވަރުގެ ސަމާލުކަމެއް ނުވަތަ ފަރުވާލެއް ދިނުމަކީ އިހްލާސްތެރި މުސްލިމުންގެ ގޮތެއް ހެއްޔެވެ؟ ދެން މި ވާހަކައެއް ދެއްކީމަ ދިވެހިން އަންނާނީ ރުޅި އެވެ. އެކަމަކު މިއީ ރުޅި އާދެވެން ނެތް ހަގީގަތެކެވެ.\nމިސާލަކަށް މާލޭގެ އެންމެ ކުދި، އެންމެ ޖާގަ ކުޑަ މިސްކިތްތައް ނަގަމާ ހިނގާށެވެ. އެގޮތުން ރައްދެބައި މަގުގައި އެހެރަ "ބިހުރޯޒު ކަމަނާ މިސްކިތް" ނެގިދާނެ އެވެ. ސައިޒުގެ ގޮތުން ވަރަށް ވެސް ކުޑަ މިސްކިތެކެވެ.\nއާންމު މައްސަރުތަކުގައި މި މިސްކިތުގެ އެތެރޭގެ ޖާގަ ފުރުމަކީ ވަރަށް މަދުން ނޫނީ ނުވާ ކަމެކެވެ. އާންމުކޮށް މިސްކިތުގެ އެތެރޭގައި ޖާގަ ނެތިގެން މީހުން ބޭރުގައި މުސައްލަ އަޅައިގެން ނަމާދަށް ތިބޭ މަންޒަރު ފެންނާނީ އާންމު މަސް މަހުގެ އިޝާ ނަމާދު ނުވަތަ މަޣްރިބް ނަމާދުގެ ވަގުތުގަ އެވެ.\nމިއީ ރޯދަ މަސް ނޫން އެހެން މަސް މަހުގައި މި މިސްކިތަށް ނަމާދަށް އަރާ މީހުންނާ އެކު އެ މިސްކިތް ފުރިގެން ބަންޑުންވާ އާންމު ދެ ވަގުތެވެ. އެހެން ވަގުތުތަކުގައި އަދި ހާއްސަކޮށް، ފަތިސް ނަމާދުގެ ޖަމާއަތުގައި މި މިސްކިތެއްގެ އެތެރެ ވެސް ނުފުރެ އެވެ.\nސައިޒަކުން ސިފަކޮށްދޭ ނަމަ މި މިސްކިތުގެ ސައިޒަކީ ޑަބަލް އެނދެއްގެ ސައިޒެވެ. އެތެރޭގައި އެއްފަހަރާ ނަމާދުކުރެވޭނީ ގާތްގަނޑަކަށް 15 އާއި 20 ދެމެދުގެ އަދަދުގެ މީހުންނަށެވެ.\nމި ކިޔައި ދިނީ މި ކުޑަ މިސްކިތް އާންމު އެހެން މަސް މަހުގައި ފަޅުވެފައި އޮންނަ ގޮތުގެ ވާހަކަ އެވެ. ފަހަރެއްގައި އެހެން މިސްކިތްތަކަށް މީހުން ގިނައިން ދާތީ މި މިސްކިތަށް އެހެން މަސްމަހުގައި ގިނަ ބަޔަކު ޖަމާއަތަށް ނާރަނީ އެވެ.\nނަމަވެސް ރޯދަ މަހެއް އައުމުން މި ކުޑަ މިސްކިތާ އެކު އެހެން ހުރިހައި މިސްކިތްތަކެއް ވެސް އޮންނަނީ އުފަލުން ފުރިގެން ބަންޑުންވެފަ އެވެ. މި ރޯދަ މަހު މި ކުޑަކުޑަ މިސްކިތުން ވެސް ޖާގައެއް ހޯދަން ލާހިކެއް ނޫނެވެ. އެތަނުގައި ނަމާދުކުރަން ބޭނުން ނަމަ ހުންނަން ޖެހޭނީ ކިޔޫގަ އެވެ.\nމިއީ ރޯދަ މަހު މާލޭގެ ހުރިހައި މިސްކިތްތަކެއްގެ ވެސް ހާލަތެވެ. މިސްކިތްތައް ފުރިގެން މަގުތައް ވެސް ބަންދުކުރަން ޖެހެ އެވެ.\nއެއްގޮތަކަށް ވެސް ބަޔަކު މީހުންނަށް ހެޔޮ ވިސްނުން ލިބިގެން މާތް ރަސްކަލާނގެ އަށް ކުއްތަންވުމަށް ނުކުންނާތީ އެކަމާ ދެކޮޅުވެރިވަނީކީއެއް ނޫނެވެ. ނަމަވެސް ރޯދަ މަހުގެ މި "ލައިފްސްޓައިލުން" ލިބިގަންނަން ޖެހޭ ފިލާވަޅެއް އޮތީމަ ހަނދާންކޮށްލަދެނީ އެވެ.\nފާހަގަކޮށްލަން ޖެހެނީ ރޯދަ މަހުގެ ކުރީކޮޅު ހުރިހައި އެންމެން ގްރޫޕު ހަދާލައިގެން އަޅުކަން ކުރުމަށް މިގޮތަށް މިސްކިތްތަކަށް އަރައި ފައިބައި ހެދި ނަމަވެސް ރޯދަ މަހުގެ ވަކި ހިސާބަކުން މި އަދަދު މަދުވާން ފަށާ ކަމެވެ. ރޯދަ މަހުގެ ފުރަތަމަ ދެ ހަފުތާގައި އެންމެން ވެސް އުޅޭނީ ވަރަށް ފޯރި އަރުވާލައިގެންނެވެ.\nއެހެން މަސް މަހު ނަމާދަށް ނުދެވި ގޯޅި ކަންމައްޗަކަށް ބިތަކަށް ޖެހިފައި ހުންނަ ޒުވާނާ ވެސް ރޯދަ މަހުގެ ފުރަތަމަ ހަފުތާގައި ބަދަލުވެގެން ދަނީ "ޝައިހް" އަކަށެވެ. މިއީ ދިވެހި މި މުޖުތަމައުން ކޮންމެ ރޯދަ މަހެއްގައި ވެސް އާންމުކޮށް އެންމެނަށް ފެންނަ މަންޒަރުތަކެވެ.\nދެން އަންނަ ހަފުތާގައި، އެއްކަލަ އިސްލާހުވި "ޕާޓޭ" މި އޮންނަނީ ވައްކަމެއްގައި ބަސްޓުވެ ފުލުހުންގެ ބެލުމުގެ ދަށުގައި ހައްޔަރުކޮށްފަ އެވެ. މިއީ ވެސް ދިވެހިންގެ ތެރެއިން ބައެއް މީހުން އެމީހުންގެ ރޯދަ މަހުގައި ކޮށްފައިވާ ތަޖުރިބާތަކުގެ ވާހަކަ އެވެ.\nކޮންމެއަކަސް މުސްލިމް މުޖުތަމައެއްގައި ގިނަ ބަޔަކު ޖަމާއަތުގައި ނަމާދުކުރާ މަންޒަރު ފެނުމަކީ ވަރަށް ވެސް ރީތި މަންޒަރެކެވެ. އެކަމަކު ހިތާމައަކީ މި ހިތްގައިމު މަންޒަރު ރާއްޖޭގައި ރޯދަ މަހަށް އެކަނި "ރިޒާވް" ކޮށްފައި އޮންނާތީ އެވެ.\nމި ވާހަކަ އެންމެން ވެސް ގަބޫލުކުރާނެ އެވެ. ގަބޫލުނުކުރެވޭ ނަމަ މި ރޯދަ މަހުގެ ބާކީހުރި ދުވަސްތަކުގައި ކޮންމެވެސް އެއް ނަމާދުގަޑިއަކަށް ހާއްސަކޮށްގެން މިސްކިތެއް ހޮވާލައިގެން ރޯދަ މަސް ނިމެންދެން ޓައިމްލެޕްސް ހަދާލަނިކޮށް އަހަރެމެން ދިވެހިންގެ ސޯޓު އޮންނާނީ ބޭލިފަ އެވެ.\nރޯދަ މަހުގެ ކުރީކޮޅު މިގޮތަށް މީހުންނާ އެކު މިސްކިތްތައް ފުރިގެން ބަންޑުންވިޔަސް ފަހުކޮޅަށް އަޅާލީމާ ބިހުރޯޒު ކަމަނާ މިސްކިތް ވެސް އޮންނާނީ އާދައިގެ މަތިން ހުހަށެވެ.


ފާޑުކިއުންތަކާއި އެކު، ކަރަންޓީން ނުވެ ކެމްޕެއިނަށް ރަށަށް ދެވޭ އުސޫލު އުވާލައިފި | Sangu News\nފާޑުކިއުންތަކާއި އެކު، ކަރަންޓީން ނުވެ ކެމްޕެއިނަށް ރަށަށް ދެވޭ އުސޫލު އުވާލައިފި\n12 މާރޗް 2021 - 23:14\nކޮވިޑުގެ ތެރޭގައި ގިނަ އަދަދެއްގެ އާއްމުން ވަނީ، ކަރަންޓީނު ފުރިހަމަކުރާ ގޮތަށް ރަށްތަކަށް ބަދަލުވެފައި/\nކަރަންޓީންނުވެ ކެމްޕޭނަށް ރަށްރަށަށް ދެވޭގޮތައް ހެލްތް ޕްރޮޓެކްޝަން އޮތޯރިޓީ (އެޗްޕީއޭ) އިން ރޭ އާއްމު ކުރި ގައިޑްލައިނަށް ފާޑުކިއުންތައް އަމާޒުވެ އުސޫލު އުވާލައިފި އެވެ.\nއާއްމުންގެ އެތައް ފާޑުކިއުމެއް އަމާޒުވެ، އެޗްޕީއޭއިން ކުރި ޓްވީޓެއްގައި ބުނީ ރައްޔިތުންގެ ގިނަ ކަންބޮޑުވުންތަކެއް ހުރުމާގުޅިގެން ކޮވިޑް-19 ގެ ހާލަތުގައި ރައްކާތެރިކަމާއެކު ލޯކަލް ކައުންސިލްތަކުގެ އިންތިހާބު ކުރިއަށް ގެންދިއުމުގައި އަމަލުކުރުމަށް ކަނޑައަޅާފައިވާ އުސޫލުގެ 12 ވަނަ މާއްދާއަށް ގެނައި އިސްލާހު އުވާލުމަށް ނިންމާފައިވާ ކަމަށެވެ.\nރައްޔިތުންގެ ގިނަ ކަންބޮޑުވުންތަކެއް ހުރުމާގުޅިގެން ކޮވިޑް-19 ގެ ހާލަތުގައި ރައްކާތެރިކަމާއެކު ލޯކަލް ކައުންސިލްތަކުގެ އިންތިޚާބު ކުރިއަށް ގެންދިއުމުގައި އަމަލުކުރުމަށް ކަނޑައަޅާފައިވާ އުސޫލުގެ 12 ވަނަ މާއްދާއަށް ގެނައި އިޞްލާޙް އުވާލަން ނިންމައިފީމެވެ.\n— Health Protection Agency (@HPA_MV) March 12, 2021\nކަރަންޓީނު ނުވެ ފަސް ދުވަހަށް ވުރެ ދިގު ނޫން މުއްދަތަކަށް، ރަށްތަކަށް ދެވޭ އުސޫލެއް އެކުލަވާލީ ކުރިޔަށް އޮތް ލޯކަލް ކައުންސިލް އިންތިހާބަށް ކެމްޕެއިން ކުރުމަށް ފުރުސަތު ނުލިބޭކަމަށް ބުނެ ސިޔާސީ ޕާޓީތަކުން ކުރަމުންދާ ޝަކުވާތަކާއި ގުޅިގެންނެވެ.\nކުރު މުއްދަތަކަށް ރަށްރަށަށް ގޮސް ކެމްޕޭނު ކުރެވޭ ގޮތަށް އުސޫލު ބަދަލުކުރީ ކެމްޕޭނުކުރަން ފުރުސަތު ނުލިބޭ ކަމަށް ބުނެ ޕާޓީތަކާއި އިލެކްޝަންސް ކޮމިޝަނުން ކުރި ޝަކުވާތަކަށް ފަހުގަ އެވެ. އެކަމަކު އާންމުންގެ އެތައް ބަޔަކު ބަންދުވެފައި ތިއްބާ ސިޔާސީ ބޭނުމަށް ރަށްރަށް ދާން ހުއްދައެއް ލިބުމުން އެކަމަށް ވަރަށް ބޮޑަށް ފާޑުކިޔުން އަމާޒުވި އެވެ. އެ ގައިޑްލައިން ބުނާ ގޮތުން ކެނޑިޑޭޓުނާއި އެކު، ކެމްޕެއިން ޓީމުތަކުގެ މެމްބަރުންނަށް 72 ގަޑިއިރު ކުރިން ހަދާފައިވާ ނެގެޓިވް ޕީސީއާރް ޓެސްޓަކާއެކު ކަރަންޓީންވާކަށް ނުޖެހޭނެ އެވެ.\nއެޗްޕީއޭއިން މިރޭ އުވާލި، ގައިޑްލައިނުގެ ދަށުން ކެމްޕެއިނަށް ރަށްތަކަށް ގޮސް އާއްމު ތަންތަނުގައި ބައްދަލުވުންތައް ބޭއްވުމަށް ހުރަހެއް ނާޅައެވެ. އަދި ބައްދަލުވުންތަކުގައި ހަ ފޫޓުގެ ދުރުމިނެއް ބަހައްޓަން ޖެހޭނެކަމަށް ބުނެފައި ވެއެވެ. އެ އުސޫލުން ހަމައެކަނި މަނާކުރީ ދޮރުން، ދޮރަށް ކެމްޕެއިން ކުރުމެވެ.\nއުސޫލު އާންމު ކުރިތާ 24 ގަޑިއިރު ވެސް ނުވަނީސް އުސޫލު އުވާލަން ޖެހުނީ އާއްމުންގެ ފާޑުކިއުން އެޗްޕީއޭ އާއި، މި އުސޫލު ކަނޑައެޅި ފަރާތްތަކަށް އަމާޒުވުމުންނެވެ. އަދި މީގެ ކުރިން ވެސް އެޗްޕީއޭއިން ދޫކުރި "ހާއްސަ ހުއްދަ" ގެ ސަބަބުން ބައެއް ރަށްތަކުގައި ކޮވިޑު-19 ފެތުރިފައި ހުރުމުންނެވެ.\nމީގެ އިތުރުން ސިޔާސީ ފަރާތްތަކަށް މިހާބޮޑު ލުޔެއް ދޭންވީ އެއްވެސް ސަބަބެއް ނެތްކަން އާއްމުން ވަނީ ފާހަގަކޮށްފައެވެ.\nކަރަންޓީންނުވެ ކެމްޕޭނަށް ދެވޭގޮތައް ހެދި އުސޫލު އުވާލިއިރު، ދެން ކެމްޕޭން ކުރިއަށް ގެންދާނެ ގޮތަކާއި ބެހޭ އެއްވެސް މައުލޫމާތެއް އެޗްޕީއޭއިން އާއްމުކޮށްފައި ނުވެއެވެ.


Mohamed Shafiu: 5/1/11 - 6/1/11\nPosted by Mohamed Shafiu at 6:45 PM 1 comments\nPosted by Mohamed Shafiu at 10:14 PM0comments\nމާތް ﷲ އިންސާނުން ޚަލްޤުކުރައްވާފައިވާ ގޮތާމެދު ވިސްނާށެވެ\n1- އަންހެނަކާ ފިރިހެނަކާ ނުލައި، މިސާލު : އާދަމް ޢަލައިހިއްސަލާމް\n2- ފިރިހެނެއްގެ ކިބައިން އަންހެނަކާ ނުލައި، މިސާލު : ޙައްވާ ޢަލައިހައްސަލާމް\n3- އަންހެނެއްގެ ކިބައިން ފިރިހެނަކާ ނުލައި، މިސާލު : ޢީސާ ޢަލައިހިއްސަލާމް\n4- ފިރިހެނަކާއި އަންހެނެއްގެ ކިބައިން، މިސާލު : އަހަރެން\nﷲ ގެ ކުޅަދުންވަންތަކަމާއެވެ! ވިސްނާލަބަލާށެވެ. ތަފާތު ހަތަރުގޮތަކަށް އެއިލާހު އިންސާނުން ޚަލްޤުކުރައްވާފައިވެއެވެ. މި ޚަލްޤުކުރެއްވުންތައް ވިސްނާބަޔަކަށް އެއިލާހުގެ ކިބަޔަށް ކުއްތަންވުމަށްޓަކައި ފިލާވަޅަކަށް ނުފުދޭބާއެވެ؟\nPosted by Mohamed Shafiu at 12:23 PM 1 comments\nLabels: ޢަޤީދާ, މުޙައްމަދު ޝާފިޢު ބިން ޢަބްދުލްޣަފޫރު\nPosted by Mohamed Shafiu at 6:36 PM0comments\nމާތްﷲ އަށް އީމާންވުން\nހަމަކަށަވަރުން ޢިލްމުލްޢަޤީދާ އަކީ އެންމެ ޝަރަފުވެރި ޢިލްމެވެ. އަދި ޢިލްމުތަކުގެ ތެރެއިން އެންމެ ޤަދަރު އުފުލިގެންވާ ޢިލްމެވެ. އަދި އެންމެހާ ޢިލްމުތަކުގެ ތެރެއިން އެންމެ މުހިންމު ޢިލްމެވެ.\nއަދި މިޢިލްމުގައި ހިމެނިފައިވާ ބާބުތަކުގެ ތެރެއިންވެސް އެންމެ ޝަރަފުވެރި އެންމެ މަތިވެރި އަދި އެންމެ މުހިންމު ބާބަކީ ﷲ ސުބްޙާނަހޫ ވަތަޢާލާއަށް އީމާންވުމުގެ ވާހަކަތައް އެކުލެވިގެންވާ ބާބެވެ.\nއެހެނީ ﷲ ސުބްޙާނަހޫ ވަތަޢާލާއަށް އީމާންވުމަކީ އުޞޫލުތަކުގެ އަޞްލެވެ. އަދި އެއީ އީމާންކަމުގެ ހަ ރުކުނުގެ ތެރެއިން އެންމެ ފުރަތަމަ ރުކުނެވެ.\nﷲ ސުބްޙާނަހޫ ވަތަޢާލާ ވަޙީކުރައްވާފައިވެއެވެ. لَيْسَ الْبِرَّ أَن تُوَلُّواْ وُجُوهَكُمْ قِبَلَ الْمَشْرِقِ وَالْمَغْرِبِ وَلَكِنَّ الْبِرَّ مَنْ آمَنَ بِاللّهِ وَالْيَوْمِ الآخِرِ وَالْمَلآئِكَةِ وَالْكِتَابِ وَالنَّبِيِّينَ ( البقرة 177) މާނައީ: " ހެޔޮކަމަކީ (ހަމައެކަނި) އިރުމަތި ފަރާތަށް ނުވަތަ ހުޅަނގު ފަރާތަށް ތިޔަބައިމީހުންގެ މޫނުތައް ކުރިމަތި ކުރުމެއް ނޫނެވެ. އެހެނެއްކަމަކު، ހެޔޮކަންކުރާ މީހާއީ، ﷲ ސުބްޙާނަހޫ ވަތަޢާލާއަށާއި އާޚިރަތް ދުވަހަށާއި މަލާއިކަތުންނަށާއި ފޮތަށާއި ނަބިއްޔުންނަށް އީމާވި މީހާއެވެ."\nއަދި އީމާންކަމަކީ ކޮބައިތޯ ޖިބްރީލް ޢަލައިހިއްސަލާމް ސުވާލު ކުރެއްވުމުން މާތް ނަބިއްޔާ ޞައްލަﷲ ޢަލައިހި ވަސައްލަމަ ޙަދީޘްކުރެއްވިއެވެ. " الإِيمْاَنُ أَنْ تُؤْمِنُ باِللهِ وَمَلاَئِكَتِهِ وَكُتُبِهِ وَرُسِلِهِ وَالْيَوْمِ الْآخِرِ وَتُؤْمِنُ باِلْقَدْرِ خَيْرِهِ وَشَرِّهِ " "އެއީ ﷲ ސުބްޙާނަހޫ ވަތަޢާލާއަށް އީމާންވުމާއި، އެކަލާނގެ މަލާއިކަތުންނަށް އީމާންވުމާއި އެކަލާނގެ ބާވައިލެއްވެވި ފޮތްތަކަށް އީމާންވުމާއި، އެކަލާނގެ ފޮނުއްވެވި ރަސޫލުންނަށް އީމާންވުމާއި، އާޚިރަތްދުވަހަށް އީމާންވުމާއި، ހެޔޮ މިންވަރާއި ނުބައިމިންވަރަށް އީމާންވުމެވެ."\nﷲ ސުބްޙާނަހޫ ވަތަޢާލާއަށް އީމާންވުމަކީ ހުރިހާ ކާމިޔާބީއެއްގެ އަޞްލު އަސާސެވެ. އެހެނީ ފޮތްތައް ބާވައިލެއްވި، ރަސޫލުން ފޮނުއްވުނީ އެކަމަށްޓަކައެވެ. އެބޭކަލުން ފޮނުއްވުނީ ﷲ ސުބްޙާނަހޫ ވަތަޢާލާއަށް އީމާންވެ އެއީމާންކަން ނަފްސުތަކުގައި ހަރުލެއްވުމުގެ ވަޒީފާއާއިގެންނެވެ.\nމިލިޔުމުގައި އަލިއަޅުވާލައިފައިވާނީ ﷲ ސުބްޙާނަހޫ ވަތަޢާލާއަށް އީމާންވުމުގައި އެކުލެވޭ ބައެއް މުހިންމު ކަންތައްތަކުގެ މައްޗަށެވެ. އޭތެރެއިން ﷲ ސުބްޙާނަހޫ ވަތަޢާލާއަށް އިމާންވުމުގެ މާނައާއި، އެކަމުގައި އެކުލެވޭ ބައިތަކާއި، އެއްކައުވަންތަކަމުގެ މައްޗަށް ހުރި ދަލީލުތަކާއި، އެކަލާނގެ އަށް އީމާންވުމުގެ ފައިދާތަކެވެ. ޙަޤީޤަތުގައި ޝިރުކުގެ ބައިތަކާއި، ﷲ ސުބްޙާނަހޫ ވަތަޢާލާއަށް އިމާންވުމުގެ އިދިކޮޅު ސިފަތަކާއި، ތައުޙީދު ނަފީކުރާ ކަންތައްތައް ވެސް ގުޅިފައިވަނީ މި މައުޟޫޢު އާއެވެ. ނަމަވެސް ވަގުތުގެ ދަތިކަމުން އެވާހަކަތަކުގެ ތަފްޞީލަށް ދިޔުމަށް މިދަނޑިވަޅުގައި ޢުޛުރުވެރިވަމެވެ.\nމާތްﷲ އަށް އީމާންވުމުގެ މާނައަކީ ކޮބައިތޯއެވެ ؟\nﷲ ސުބްޙާނަހޫ ވަތަޢާލާއަށް އީމާންވުމުގެ މާނައާމެދު ތަފާތު ޢިބާރާތްތަކާއި ތަޢްރީފުތައް ޢިލްމުވެރިން ބަޔާންކުރައްވާފައި އެބަހުއްޓެވެ. އެ ހުރިހާ ތަޢްރީފެއްގެވެސް ލަފުޒުތައް ތަފާތުވިއެއްކަމަކު އެ ޢިބާރާތްތަކުގެ މާނައަކީ އެކައްޗެކެވެ. ﷲ ސުބްޙާނަހޫ ވަތަޢާލާއަށް އީމާންވުމަކީ އެއީ:\n1) هُوَ إِفْرَادُ اللهِ بِمَا يَسْتَحِقُّ - ﷲ ސުބްޙާނަހޫ ވަތަޢާލާއަށް ޙައްޤުވެގެންވާ ގޮތުގައި އެކަލާނގެ އެއްކައުވަންތަ ކުރުމެވެ.\n2) إِفْرَادُ اللهِ بِحُقُوْقِهِ - ﷲ ސުބްޙާނަހޫ ވަތަޢާލާގެ ޙައްޤުތަކުގައި އެއްކައުވަންތަ ކުރުމެވެ.\n3) ﷲ ސުބްޙާނަހޫ ވަތަޢާލާގެ ވޮޑިގެންވާކަން ތިމާގެ ހިތުގެ އަޑިން އެއްވެސް ޝައްކެއްނެތި ޤަބޫލު ކުރުމާއި، އެކަލާނގެއީ الأول ކަމާއި، އެކަލާނގެއަށް ވުރެ އިސްވެވޮޑިގެންވާ އެއްވެސް ފަރާތެއް ނުވާކަމާއި، އެކަލާނގެއީ الآخر ކަމާއި، އެކަލާނގެއަށްވުރެ ފަސްވެވޮޑިގެންވާ އެއްވެސް ފަރާތެއް ނުވާކަމާ، އެކަލާނގެއީ الظاهر އެކަލާނގެއަށްވުރެ މަތިވެރިވެ ވޮޑިގެންވާ އެއްވެސް އެއްޗެއްނުވާކަމާއި، އެކަލާނގެއީ الحيٌّ القيوم ދިރި ދެމިވޮޑިގެންވާ އިލާހުކަމާއި، އެކަލާނގެއަށް އެއްވެސް އެއްޗެއް ބޭނުން ވެވޮޑިގެން ނުވާ الأحد الصمد ކަމާއި، އެންމެހައި މަޚުލޫޤުންނެއް އެކަލާނގެ ޙަޟުރަތައް ބޭނުންޖެހިފައިވާ ކަމެވެ. لَمْ يَلِدْ وَلَمْ يُولَدْ - وَلَمْ يَكُن لَّهُ كُفُوًا أَحَدٌ (الإخلاص:3-4) މާނައީ: "އެކަލާނގެއަކަށް އެއްވެސް އެއްޗެއް އުފަންވެގެންނެއް ނުވެއެވެ. އަދި އެއްވެސް އެއްޗަކަށް އެކަލާނގެ އުފަންވެވޮޑިގެންނެއްވެސް ނުމެވޭމެއެވެ."\nއެކަލާނގެއީ އެކަލާނގެ ރުބޫބިއްޔަތާއި އެކަލާނގެ އުލޫހިއްޔަތާއި އަސްމާއުވައްސިފާތުގައި މި ހުރިހާކަމެއްގައި އެއްކައުވަންތަ އިލާހުކަން ހިތުގެ އަޑިން ތެދުކޮށް ޤަބޫލު ކުރާކުރުމެވެ.\n4) ﷲ ސުބްޙާނަހޫ ވަތަޢާލާއީ ހުރިހާ ތަކެއްޗެއްގެ ވެރި ރަސްކަލާނގެކަމާއި، އެކަލާނގެއީ އެންމެހައި ތަކެއްޗެއް ޚަލްޤު ކުރެއްވުމުގައި އެއްވެސް ފަރާތެއް ބައިވެރިވުމެއްނުވާ އެއްކައުވަންތަ އިލާހުކަމާއި، އެންމެހައި ކާއިނާތުގެ ހުރިހާ ކަމެއް ރާއްވަވައި ހިންގަވަނީ ހަމައެކަނި އެކަލާނގެ ކަމާއި، އެކަލާނގެ ފިޔަވައި އެހެންއެއްވެސް ފަރާތަކަށް އަޅުކަން ޙައްޤުވެގެން ނުވާކަމާއި، އެކަލާނގެ ފިޔަވައި އަޅުކަންކުރެވޭ އެންމެހައި ފަރާތްތައް ބާޠިލުކަމާއި، އެފަރާތްތަކަށް ކުރެވޭ އަޅުކަންވެސް ބާޠިލުވެގެންވާކަން ހިތުގައި އެއްވެސް ޝައްކެއްނެތި ޤަބޫލުކުރާ ޤަބޫލުކުރުމެވެ. އެކަލާނގެ ވަޙީކުރައްވާފައިވެއެވެ. ذَلِكَ بِأَنَّ اللَّهَ هُوَ الْحَقُّ وَأَنَّ مَا يَدْعُونَ مِن دُونِهِ هُوَ الْبَاطِلُ وَأَنَّ اللَّهَ هُوَ الْعَلِيُّ الْكَبِيرُ (الحج: 62) މާނައީ: "އެހެނީ ހަމަކަށަވަރުން ﷲ އީ، ހައްޤުވަންތަ ރަސްކަލާނގެއެވެ. އަދި ހަމަށަވަރުން އެކަލާނގެ ފިޔަވައި އެއުރެން އަޅުކަންކުރާ އެންމެހައި ތަކެއްޗަކީ އެއީ ބާޠިލު ތަކެއްޗެވެ. އަދި ހަމަކަށަވަރުން ﷲ އީ އެންމެ މަތިވެރިވެގެންވާ އެންމެ ޢަޡަމަތްތެރިވެގެންވާ އިލާހެވެ."\nއަދި އެކަލާނގެއީ އެންމެހައި މަތިވެރިވެގެންވާ އަދި ފުރިހަމަ ސިފަފުޅުތަކުން ސިފަލިބިވޮޑިގެންވާ ހުރިހައި ޢައިބަކުން ހުސްޠާހިރުވެ ވޮޑިގެންވާ އިލާހުކަން ޤަބޫލުކުރުމެވެ.\nއިސްވެދިޔަ ކަންތައްތަކާމެދު ވިސްނައިލުމުން، ﷲ ސުބްޙާނަހޫ ވަތަޢާލާއަށް އީމާންވުމުގައި ހަތަރު ބައެއް އެކުލެވިގެންވާކަން ހާމަވެއްޖެއެވެ. އެއީ:\n1) الإيمان بوجود الله - ﷲ ސުބްޙާނަހޫ ވަތަޢާލާގެ ވޮޑިގެންވުމަށް އީމާންވުމާއި،\n2) الإيمان بربوبيته - އެކަލާނގެ ރުބޫބިއްޔަތައް އީމާންވުމާއި،\n3) الإيمان بألوهيته - އެކަލާނގެ އުލޫހިއްޔަތައް އީމާންވުމާއި،\n4) الإيمان بأسمائه وصفاته - ﷲ ސުބްޙާނަހޫ ވަތަޢާލާގެ އެންމެހައި އިސްމުފުޅުތަކަކީ ރިވެތިވެގެންވާ އަދި މަތިވެރިވެގެންވާ ފުރިހަމަ އިސްމުފުޅުތަކެއް ކަމާއި، އެކަލާނގެ އެންމެހައި ޞިފަފުޅުތަކަކީ ރިވެތިވެގެންވާ އަދި ފުރިހަމަ ވެގެންވާ ޞިފަފުޅުތަކެއްކަމަށް އީމާންވުން\nﷲ ސުބްޙާނަހޫ ވަތަޢާލާގެ އެއްކައުވަންތަކަމުގެ ދަލީލުތައް ވަރަށްވެސް ގިނައެވެ. އެކަލަނާގެ އަމިއްލަ ޒާތުފުޅުގެ މައްޗަށް ހެކިވެވޮޑިގެން އެކަލާނގެ ވަޙީކުރައްވާފައިވެއެވެ. شَهِدَ اللّهُ أَنَّهُ لاَ إِلَهَ إِلاَّ هُوَ وَالْمَلاَئِكَةُ وَأُوْلُواْ الْعِلْمِ قَآئِمَاً بِالْقِسْطِ لاَ إِلَهَ إِلاَّ هُوَ الْعَزِيزُ الْحَكِيمُ (آل عمران: 18) މާނައީ: "ހަމަކަށަވަރުން ﷲ ސުބްޙާނަހޫ ވަތަޢާލާ، އެކަލާނގެ މެނުވީ އަޅުކަންކުރުން ޙައްޤުވެގެންވާ އެހެން އިލާހަކު ނުވާކަމަށް ހެކިވެވޮޑިގެންފިއެވެ. އަދި މަލާއިކަތުންނާއި، ޢިލްމުގެ އަހުލުވެރިންވެސް، އެކަމަށް ހެކިވެވަޑައިގެންފިއެވެ. (އެކަލާނގެ ހެއްދެވި ތަކެތި ތަދުބީރު ކުރެއްވުމުގައި) ޢަދުލުވެރިކަމާއިގެން އެކަލާނގެ ޤާއިމުވެވޮޑިގެންވެއެވެ. އެކަލާނގެ މެނުވީ ޙައްޤު ގޮތުގައި އަޅުކަންވެވޭ އިލާހަކުނުވެއެވެ. (އެކަލާނގެއީ) ޢަޒީޒުވަންތަ ޙަކީމުވަންތަ ރަސްކަލާނގެއެވެ."\nPosted by Mohamed Shafiu at 9:52 PM0comments\nLabels: ޙަސަން މޫސާ ފިކްރީ, އީމާންކަން, އީމާންވުން, އެއްކައުވަންތަކަމުގެ ހެކިތައް, ޢަޤީދާ, ތަޥްޙީދު


Vaccine libeyne thaareeheh HEOC in nubuni\nވެކްސިން ލިބޭނެ ތާރީހެއް އެޗްއީއޯސީން ނުބުނި\nކޮވިޑް-19 އާ ގުޅިގެން އެކުލަވާލެވުނު ނެޝަނަލް ޓާސްކް ފޯހުގެ ބައްދަލުވުމެއްގައި ހެލްތު މިނިސްޓަރު ނަސީމް ބައިވެރިވެވަޑައިގަންނަވަނީ. -- ފޮޓޯ: ހެލްތު މިނިސްޓްރީ\nމި މަހުގެ ތެރޭގައި ކޮވިޑް-19 އިގެ ވެކްސިން ރާއްޖެއަށް ލިބޭނެކަމަށް ހެލްތު މިނިސްޓަރު އަހުމަދު ނަސީމްއާ ހަވާލާދީ ބައެއް މީޑިއާތަކުން ބުނަމުންދިޔަ ނަމަވެސް، އެކަމާ ގުޅޭ ވަކި ތާރީހެއް އަދި ދެވެންނެތް ކަމަށް ހެލްތު އެމަޖަންސީ އޮޕަރޭޝަން ސެންޓަރު (އެޗްއީއޯސީ)އިން މިއަދު ބުނެފި އެވެ.\nކޮވިޑް-19 ބައްޔަށް މިހާރު އުފައްދާފައިވާ ވެކްސިންތަކުގެ ތެރެއިން، އިނގިރޭސިވިލާތުގެ އޮކްސްފަޑް ޔުނިވާސިޓީ އާއި އެސްޓްރާޒެނެކާ ކުންފުނިން އުފައްދާފައިވާ ވެކްސިން ރާއްޖެއަށް ގެންނަން ނިންމައި، އެކަން ކުރުމަށް ބޭނުންވާ ހާއްސަ ހުއްދަ، ފިނޭންސް މިނިސްޓަރު އިބްރާހިމް އަމީރުގެ ހާއްސަ ގަރާރަކުން ދީފައިވަނީ މިދިއަ އަހަރުގެ ފަހު ދުވަހު އެވެ.\nއަދި އެ އެއްބަސްވުމުގެ ދަށުން އެސްޓްރާޒެނެކާ ވެކްސިންގެ އިތުރުން، އެހެން ބައެއް ކުންފުނިތަކުން އުފައްދާފައިވާ ވެކްސިންވެސް ރާއްޖެއަށް ހޯދުމުގެ މަސައްކަތް ކުރަމުން އަންނައިރު، މި މަސް ނިމުމުގެ ކުރިން ކޮވިޑް-19 އިގެ ވެކްސިން ލިބޭނެކަމަށް މިނިސްޓަރާ ހަވާލާދީ ބައެއް މީޑިއާ ތަކުން ވަނީ ބުނެފަ އެވެ.\nނަމަވެސް، ހެލްތު މިނިސްޓްރީން ބުނީ ވެކްސިނާ ގުޅޭ މައުލޫމާތު ހާމަ ކުރާނީ އެޗްއީއޯސީން ކަމަށެވެ.\nއެކަމާ ގުޅިގެން، އެޗްއީއޯސީން މިއަދު ބުނީ، ކޮވިޑް ވެކްސިން ރާއްޖެއަށް ލިބޭނެކަމުގެ ޔަގީންކަން ލިބިފައިވާ ކަމަށާއި، ނަމަވެސް، ވެކްސިން ލިބޭނެ ވަކި ތާރީހެއް އަދި ހާމަކޮށްފައިނުވާނެ ކަމަށެވެ.\n"ވެކްސިނާ ބެހޭގޮތުން ލިބެމުންދާ މައުލޫމާތު އެޗްއީއޯސީ އިން ހާމަކުރަމުންގެންދާނެ ވާހަކަ ދަންނަވަން،" އެ ސެންޓަރުން ބުންޏެވެ.\nއެސްޓްރާޒެނެކާ ވެކްސިން ގަތުމަށްޓަކައި މާލިއްޔަތު ގަވައިދުގެ ތެރެއިން ފިނޭންސް މިނިސްޓަރު ވަނީ ބައެއް ލުއިތައް ދެއްވައިފަ އެވެ.\nއަންނަ އަހަރުގެ ފުރަތަމަ ކުއާޓަރުގެ ތެރޭގައި ރާއްޖޭގައި ވެކްސިން ޖަހަން ފެށޭނެކަމަށް އެޗްއީއޯސީން މީގެ ކުރިން ވަނީ ބުނެފައި އެވެ.\nއާބާދީގެ 20 ޕަސަންޓަށް ހިލޭ ވެކްސިން ލިބޭ ގައުމުތަކުގެ ތެރޭގައި ރާއްޖެ ހިމެނޭއިރު، ވެކްސިން ފުރަތަމަ ދޭނެ ފަރާތްތަކުގެ ތަރުތީބު މިހާރު ވަނީ ކަނޑައަޅައިފަ އެވެ.\nމިގޮތުން، ފުރަތަމަ ކެޓަގަރީގައި ހިމެނެނީ ސީދާ އަދި ނުސީދާ ގޮތުގައި ބަލިމީހުންނަށް އެހީތެރިވާ މީހުން އަދި ބަލީގައި ބޮޑުވަރު ވެދާނެ މީހުންނަށް އެހީތެރިވާ ސިއްހީ އަދި އިޖުތިމާއީ ގޮތުން ފްރަންޓްލައިންގައި މަސައްކަތް ކުރާ މީހުންނެވެ.\nއޭގެ ތެރޭގައި، ޑޮކްޓަރުންނާއި ނަރުހުންނާއި، ލެބް ޓެކްނީޝަނުންނާއި އާރުއާރުޓީގެ ސްޓާފުންގެ އިތުރުން ހޮސްޕިޓަލުތަކުގައި މަސައްކަތްކުރާ މީހުން ހިމެނެ އެވެ.\nދެވަނަ ކެޓަގަރީގައި ހިމެނެނީ 50 އަހަރުން މަތީގެ މީހުންނާއި ކޮވިޑް-19 ޖެހިއްޖެނަމަ، ބަލީގައި ބޮޑުވަރު ވެދާނެ މީހުންނެވެ.\nއޭގެ ފަހުން ދެން އެންމެ އިސްކަމެއް ދެވޭނީ، ޒަރޫރީ ހިދުމަތްތައް ފޯރުކޮށްދިނުމަށް ފްރަންޓްލައިންގައި މަސައްކަތްކުރާ މީހުންނަށްކަމަށް އެޗްޕީއޭއިން ވަނީ ނިންމައިފަ އެވެ.\nރާއްޖޭގައި ދިރިއުޅޭ ހުރިހާ އެންމެންނަށް ކޮވިޑް-19 ވެކްސިން ހިލޭ ފޯރުކޮށްދޭނެ ކަމަށް ރައީސް އިބްރާހިމް މުހައްމަދު ސޯލިހް ވަނީ ވިދާޅުވެފައި އެވެ.\nރައީސް އިބްރާހިމް މުހައްމަދު ސޯލިހު އެޗްޕީއޭ އަހުމަދު ނަސީމް + މިނިސްޓްރީ އޮފް ހެލްތު ކޮރޯނާ ވައިރަސް ކޮވިޑް-19 ކޮވިޑް-19 އިގެ ބަލާއާފާތް ޑރ. ނަޒްލާ ރަފީގް ކޮވިޑް ވެކްސިން\nރަޝިޔާ ވެކްސިންގެ އެއްބަސްވުމުގައި ސޮއި ނުކުރޭ\nއާ އަހަރުގެ ފުރަތަމަ ކްއާޓަރުގައި ވެކްސިން ޖަހަން ފެށޭނެ


ހިއުމަން ރައިޓްސް ކޮމިޝަނުން ދ. ކުޑަހުވަދޫ ޕޮލިސް ސްޓޭޝަނަށް މޮނިޓަރިންގ ޒިޔާރަތެއްކޮށްފި\nހިއުމަން ރައިޓްސް ކޮމިޝަނުގެ ނޭޝަނަލް ޕްރިވެންޓިވް މެކޭނިޒަމްއިން ދ. ކުޑަހުވަދޫ ޕޮލިސް ސްޓޭޝަނަށް 2021 އޮކްޓޯބަރު 03 ގައި މޮނިޓަރިންގ ޒިޔާރަތެއް ކޮށްފިއެވެ.\nމި ޒިޔާރަތުގެ މައިގަނޑު މަޤްޞަދަކީ، ދ. ކުޑަހުވަދޫ ޕޮލިސް ސްޓޭޝަންގައި ބަންދުގައި ތިބި މީހުންނާމެދު ޢަމަލު ކުރެވޭގޮތާއި، ތަނުގެ ޢާންމު ޙާލަތާއި، މި ސްޓޭޝަނުގައި ބަންދު މީހުންނާއިމެދު ހިނގާފާނޭ އެއްވެސް އަނިޔާވެރި ލާއިންސާނީ ދަށުދަރަޖައިގެ ޢަމަލެއް ހިގާތޯބެލުމާއި، އެފަދަ ޢަމަލަކަށް މަގުފަހިވާފަދަ ކަމެއް ހުރިތޯ ބެލުމާއި، ދައުލަތުގެ ބެލުމުގެދަށުގައި މިނިވަންކަން ގެއްލޭގޮތަށް ބައިތިއްބާފައި ތިބޭ ފަރާތްތަކަށް ދިވެހިރާއްޖޭގެ ޤާނޫނުއަސާސީއާއި، ޤާނޫނު ނަންބަރު 13/2013 (އެންޓި ޓޯޗަރ ޤާނޫނު)އާއި ޤައުމީ އަދި ބައިނަލްއަޤްވާމީ އެހެނިހެން މިންގަނޑުތަކާއި، ޤަވާޢިދުތަކާ އެއްގޮތްވާގޮތުގެ މަތިން މި ސެންޓަރުގައި ޚިދުމަތް ފޯރުކޮށްދޭތޯ ބެލުމެވެ.\nއަދި ހަމަމިއާއެކު، މި ސްޓޭޝަނުގައި މަސައްކަތްކުރައްވާ މުވައްޒަފުންނަށް ދިމާވާ ދަތިތަކާއި، މިފަދަ މާޙައުލެއްގައި މަސައްކަތްކުރާއިރު ދިވެހިރާއްޖޭގެ ޤާނޫނުއަސާސީއާއި ބައިނަލްއަޤްވާމީ މުޢާހަދާތަކުން ލިބިދޭންޖެހޭ ރައްކާތެރިކަން މުވައްޒަފުންނަށް ލިބިދޭތޯ ބަލައި، މި ސްޓޭޝަނުގައި މަސައްކަތްކުރާ މުވައްޒަފުންގެ ޢާއްމު ޙާލަތު ދެނެގަނެ، މަސައްކަތުގައި ދިމާވާ ގޮންޖެހުންތައް ދެނެގަތުންވެސް މިޒިޔާރާތުގެ މަޤްޞަދުތަކުގެ ތެރޭގައި ހިމެނެއެވެ.\nމީގެއިތުރުން، ދުނިޔޭގައި ހަލުވިކަމާއެކު ފެތުރެމުންދާ ކޯވިޑް-19އާ ގުޅިގެން، ހެލްތް ޕްރޮޓެކްޝަން އެޖެންސީ (އެޗް.ޕީ.އޭ)އިން ކަނޑައަޅާފައިވާ މިންގަނޑުތަކާއި ކޯވިޑް-19ގެ ބަލިމަޑުކަމުގެ ޙާލަތުގައި މިފަދަ ތަންތަނުގައި މަސައްކަތްކުރާ މުވައްޒަފުންނާއި ބަންދުގައި ތިބޭ ފަރާތްތަކަށް ފޯރުކޮށްދޭ ޚިދުމަތްތައް ދެނެގަތުމަކީވެސް މި ޒިޔާރަތުގެ އެއް މަޤްޞަދެވެ.\nދ. ކުޑަހުވަދޫ ޕޮލިސް ސްޓޭޝަނަށް ކުރި ޒިޔާރަތުގައި ފާހަގަކުރެވުނު ކަންތައްތައް ހިމެނޭ އަވަސް ކަރުދާހެއް ދ. ކުޑަހުވަދޫ ޕޮލިސް ސްޓޭޝަނާއި، ދިވެހި ފުލުހުންގެ ޚިދުމަތާއި، ރައީސުލްޖްހޫރިއްޔާގެ އޮފީސް އަދި ރައްޔިތުންގެ މަޖިލީހުގެ އިދާރާއާއި ކަމާގުޅުންހުރި އެހެނިހެން މުއައްސަސާތަކާ ޙިއްޞާކުރުމަށް ވަނީ ހަމަޖެހިފައެވެ. އަދި ރިޕޯޓުގައި ފާހަގަކޮށްފައިވާ ކަންކަމާއި، ހުށަހަޅާފައިވާ ހުށަހެޅުންތަކާ ގުޅޭގޮތުން މަޝްވަރާކުރުމަށް ދިވެހި ފުލުހުންގެ ޚިދުމަތާއެކު ބައްދަލުވުމެއް ބާއްވައި ރިޕޯޓުގައިވާ ހުށައެޅުންތައް ތަންފީޛުވަމުންދާ މިންވަރު ދެނެގަތުމަށް، ލިޔުމުން ޤަވާޢިދުން ފޮލޯ-އަޕް ހެދުމަށް ވަނީ ހަމަޖެހިފައެވެ.\nމިއަހަރުގެ މި ޒިޔާތަރަކީ ކޮމިޝަނުގެ ނޭޝަނަލް ޕްރިވެންޓިވް މެކޭނިޒަމްއިން ދ. ކުޑަހުވަދޫ ޕޮލިސް ސްޓޭޝަނަށް ކުރާ ދެވަނަ ޒިޔާރަތެވެ. ދ. ކުޑަހުވަދޫ ޕޮލިސް ސްޓޭޝަނަށް ކޮމިޝަންގެ ނޭޝަނަލް ޕްރިވެންޓިވް މެކޭނިޒަމްއިން 2014 ޖަނަވަރީ 22 ވަނަ ދުވަހު މޮނިޓަރިންގ ޒިޔާރަތެއްކޮށް، ފާހަގަކުރެވުނު ކަންތައްތަކުގެ މައްޗައް ރިއާއަތްކޮށް، އިޞްލާޙުކުރުމަށް9ހުށަހެޅުމެއް ކަމާގުޅޭ އިދާރާއަށް ހުށަހަޅާފައިވެއެވެ.


Maradhoo Gai Mas Market Eh Alhaane Bayaku Hoadhanee – adduLIVE\nމަރަދޫގައި މަސް މާރުކޭޓެއް އަޅާނެ ބަޔަކު ހޯދަނީ\nNov 13, 2021, 10:16 ހަސަން ރަޝީދު\nމާލޭ މަސް މާރުކޭޓް.-- ފޮޓޯ: މިހާރު\nއައްޑޫ ސިޓީ މަރަދޫގައި މަސް މާރުކޭޓެއް އެޅުމުގެ މަސައްކަތްކޮށްދޭނެ ފަރާތެއް ހޯދަން އައްޑޫ ކައުންސިލުން އަލުން އިއުލާން ކޮށްފިއެވެ.\nއައްޑޫ ސިޓީ ކައުންސިލުން ބުނި ގޮތުގައި މިމަސައްކަތަށް ދަޢުވަތު ހުޅުވާލެވެނީ ރާއްޖޭގައި މިބާވަތުގެ ވިޔާފާރިކުރުމަށް ރެޖިސްޓްރީ ކުރެވިފައިވާ، މިނިސްޓްރީ އޮފް ނޭޝަނަލް ޕްލޭނިންގ އެންޑް އިންފްރާސްޓްރަކްޗަރގެ "ޢިމާރާތްކުރުމުގެ އަމަލީ މަސައްކަތްކުރާ ފަރާތްތަކުގެ ޤަވާޢިދު" ގައިވާ ގޮތުގެ މަތިން ރަޖިސްޓްރީކޮށްފައިވާ ފަރާތްތަކަށް ކަމަށެވެ.\nމި މަސައްކަތާއި ގުޅޭ ބިޑް ޑޮކިއުމަންޓް މާދަމާ އިން ފެށިގެން މި މަހުގެ 18 ވާ ބުރާސްފަތި ދުވަހާއި ހަމަޔަށް ކައުންސިލް އިދާރާއިން ލިބެން ހުންނާނެއެވެ. ބީލަމުގައި ބައިވެރިވުމަށް 300 ރުފިޔާގެ ނަން-ރިފަންޑަބަލް ރަޖިސްޓްރޭޝަން ފީއެއް ދައްކަން ޖެހެއެވެ.\nމިމަސައްކަތުގެ ބިޑް ސެކިއުރީޓީގެ ގޮތުގައި 1700 ރުފޔާ ހުށަހަޅަން ޖެހޭނެއެވެ. ބިޑް ސެކިއުރިޓީ ދިވެހި ރުފިޔާއިން ނުވަތަ އެއަދަދާ އެއްވަރެއްގެ އަދަދެއް ޔޫ.އެސް.ޑޮލަރުން ހުށަހެޅިދާނެ ކަމަށާއި ބިޑް ސެކިއުރިޓީގެ މުއްދަތަކީ ބިޑް ހުޅުވާދުވަހުން ފެށިގެން 90 ދުވަސް ކަމަށް ބުނެފައިވެއެވެ.\nބީލަންތައް ބަލައިގަތުމާއި، އަދި ބީލަންހުޅުވުން އޮންނާނީ މި މަހުގެ 25 ވާ ބުރާސްފަތި ދުވަހުގެ 13:00ގައި ކައުންސިލްގެ އިދާރާގައެވެ.


”ޔޭ ރިޝްތޭހޭ ޕްޔާރް ކޭ“ ނިމުމަކަށް – DhiDaily\n”ޔޭ ރިޝްތޭހޭ ޕްޔާރް ކޭ“ ނިމުމަކަށް\nއިންޑިއާގެ ޑްރާމާ ސިލްސިލާ ތަކުގެ ތެރެއިން މިހާރު ގިނަބަޔަކު އެންމެ ގަޔާވާ އެއް ސިލްސިލާ ކަމަށްވާ ”ޔޭ ރިޝްތޭހޭ ޕްޔާރް ކޭ“ ނިންމާލަން ތައްޔާރު ވަމުންދާ ކަމަށް އެ ޑްރާމާގެ ޕްރޮޑަކްޝަން ޓީމުން ބުނެފިއެވެ.\nދައްކަން ފެށިތާ ދޮޅު އަހަރުވި މިޝޯ ނިންމާލަނީ ކޮން ސަބަބަކާއި ހުރި ކަމެއް އަދި ނޭނގެއެވެ. އެހެން ނަމަވެސް ޑްރާމާގެ ޕްރޮޑިއުސަރު ރާޖަން ޝާހީ ވަނީ މި ސިލްސިލާ ހުއްޓާލަން އުޅޭކަން ޔަގީން ކޮށްދީފަ އެވެ. އޭނާ ބުނި ގޮތުގައި ޝޯގެ އެންމެ ފަހު އެޕިސޯޑު ދައްކާނެ ތާރީޚެއް އެނގޭނީ މި މަސް ނިމޭ ހިސާބުގަ އެވެ.\nއިންޑިއާގެ ރިޕޯޓު ތަކުން ބުނެފައިވަނީ ޝޯ ހުއްޓާލަން އެޓީމުން ނިންމާފައި ވަނީ މިވަގުތު ފައިސާގެ ދަތި ތަކެއް ހުރުމުގެ ސަބަބުން ޑްރާމާގެ ތަރިންނަށް ދޭންޖެހޭ އުޖޫރަ ނުދެވޭނެތީއެވެ، އަދި މިކަމުގެ ސަބަބުން ޑްރާމާގެ ބައެއް ތަރިން ޑްރާމާ ދޫކޮށްލަން ބޭނުން ވާ ކަމަށްވެސް ބުނެފައި ވާކަމަށާއި، އެހެން ނަމަވެސް ކުއްލިއަކަށް ޑްރާމާ ހުއްޓާލުމުގެ ބަދަލުގައި ރީތި ގޮތެއްގައި ޑްރާމާ ނިންމާލަން ޑްރާމާގެ ޕްރޮޑިއުސަރުން ނިންމީ ކަމަށެވެ. އެހެން މަސްދަރަކުން ބުނެފައިވަނީ ޑްރާމާ ހުއްޓާލަން ނިންމީ ޑްރާމާއަށް ލިބެމުން ދިޔަ ތަރުހީބު ކުޑަވުމުން ކަމަށެވެ.\nސްޓާ ޕަލަސް އިން ގެނެސްދޭ މިޑްރާމާ ކުރިން ދައްކަމުން ދިޔަ ގަޑީގައި ދެން ފެނިގެން ދާނީ، ”ސާތު ނިބާނާ ސާތިޔާ 2“ ކަމަށްވެސް ވަނީ މައުލޫމާތު ލިބިފައެވެ. ”ސާތު ނިބާނާ ސާތިޔާ 2“ އަކީ މީގެ އަހަރުތަކެއް ކުރިން ސްޓާ ޕްލަސް އިން ދެއްކި ވަރަށް ކާމިޔާބު ޝޯއެއް ކަމަށްވާ ”ސާތު ނިބާނާ ސާތިޔާ“ގެ ދެ ވަނަ ބައެވެ.


West Beach UCC Futsal Cup 2021 - Furathama match Team Ori Vs KDFT | ungoofaaru.com\nބަނޑޭރިގަނޑު/ޚަބަރު/ވެސްޓް ބީޗް ޔޫސީސީ ފުޓްސަލް ކަޕް – ފުރަތަމަ މެޗް ޓީމް އޮރި އަދި ކޭޑީއެފްޓީ\nއުނގޫފާރު ކޮމިއުނީ ސެންޓަރުން ބާއްވާ “ވެސްޓް ބީޗް ޔޫސީސީ ފުޓްސަލް ކަޕް 2021” ފުޓްސަލް މުބާރާތުގެ ގުރުއަތު ރޭ ބާއްވައިފިއެވެ.\nއުނގޫފާރު ކޮމިއުނީ ސެންޓަރުގެ ފުޓްސަލް ދަނޑުގައި ބޭއްވި މިރަސްމިއްޔާތު ގައި މުބާރާތުގައި ބައިވެރިވި ޓީމްތަކުން ބައިވެރިވިއެވެ.\nދެ ގްރޫޕަކަށް ބަހާލައިގެން ކުރިއަށްދާ މިމުބާރާތުގައި ގްރޫޕް އޭގައި ހިމެނެނީ\n1- ޓީމް އޮރި\n3- ދި އަމީގޯސް\n4- ބީސީ ބޯއީސް އެވެ.\nގުްރޫޕް ބީ ގައި ހިމެނެނީ3ޓީމެވެ. އެއީ\n2- ނިއު ސްޓަރ\n3- އުނގޫފާރު ޕޮލިސް އެވެ.\nމާދަމާ ރޭ ފެށުމަށް ހަމަޖެހިފައިވާ މި މުބާރާތުގެ ޗެމްޕިއަން ޓީމަށް ދިހަހާސް ރުފިޔާ އަދި ރަނަރަޕް ޓީމަށް ފަސްހާސް ރުފިޔާގެ ފައިސާގެ އިނާމެއް ދިނުމަށް ވަނީ ހަމަޖެހިފައެވެ. މިމުބާރާތުގެ ހުރިހައި މެޗެއްވެސް ކުޅުމަށް ހަމޖެހިފައިވަނީ އުނގޫފާރު ކޮމިއުނިޓީ ސެންޓަރުގެ ފުޓްސަލް ދަނޑުގައެވެ. މުބާރާތުގެ މެއިން ސްޕޮންސަރ އަކީ ވެސްޓްބީޗް ރެސްޓޯރަންޓްއެވެ.\nރ. އުނގޫފާރު އުނގޫފާ އުނގޫފާރު ޒުވާނުންގެ މަރުކަޒު ޔޫސީސީ ފުޓްސަލް ކަޕް


Positive Case eh fenunas Real ge haalathu rangalhu: UEFA | Mihaaru\nޕޮޒިޓިވް ކޭހެއް ފެނުނަސް ރެއާލްގެ ހާލަތު ރަނގަޅު: ޔުއެފާ\nރެއާލުން ކޮވިޑް-19 އަށް ޕޮޒިޓިވްވި މަރިއާނޯ: އޭނާގެ ހާލު ރަނގަޅު.-- ފޮޓޯ: އޭއެފްޕީ\nމެޑްރިޑް (ޖުލައި 29) - ރެއާލް މެޑްރިޑް މަރިއާނޯ ޑިއާޒް ކޮވިޑް-19 އަށް ޕޮޒިޓިވްވުމާ ގުޅިގެން އެ ޓީމުގެ ހާލަތު ވަރަށް ކައިރިން ބަލަމުންދާ ކަމަށާއި މި ވަގުތަށް ބަލާއިރު އެ ޓީމުގެ ކަންތައްތައް އޮތީ ރަނގަޅަށް ކަމަށް ޔޫރަޕްގެ މައި ފުޓްބޯޅަ އިދާރާ ޔުއެފާ އިން ބުނެފި އެވެ.\nޗެމްޕިއަންސް ލީގަށް ޕްރެކްޓިސް ފެށުމުގެ ކުރިން ޕްރޮޓޮކޯލްގެ ތެރެއިން ހުރިހާ ކުޅުންތެރިން ކޮވިޑް-19 އަށް ޓެސްޓްކުރިއިރު، ވައިރަހަށް ޕޮޒިޓިވްވީ ޑިއާޒް އެކަންޏެވެ. އޭނާގެ ޓެސްޓްގެ ނަތީޖާ ލިބުމާ އެކީ ވަގުތުން ވަނީ އައިސޮލޭޝަނަށް ގެންގޮސްފަ އެވެ.\nމަރިއާނޯ އަކީ ރެއާލުން ޗެމްޕިއަންސް ލީގުގެ ސްކޮޑުގައި ހިމަނާފައިވާ ކުޅުންތެރިއެއް ނޫނެވެ. މި ސީޒަނުގައި އޭނާ ޗެމްޕިއަންސް ލީގުގެ އެއްވެސް މެޗެއްގައި ކުޅެފައިނުވާއިރު، ގިނައިން ފެނުނީ ލަލީގާ މެޗުތަކުގައި ބަދަލު ކުޅުންތެރިއެއްގެ ގޮތުގަ އެވެ. ރެއާލުން ސްޕެނިޝް ލީގުގައި މި މަހު 19 ވަނަ ދުވަހު ކުޅުނު އެ ލީގުގެ ފަހު މެޗުގައި މަރިއާނޯ އިނީ ބެންޗުގަ އެވެ.\n"ޕޮޒިޓްވި ކޭސް ފެނުމާ އެކީ ޔުއެފާ އިން މި އަންނަނީ ވަގުތުން ވަގުތަށް ރެއާލާ އެކީ ވާހަކަ ދައްކަމުން. އެއީ ރެއާލަަކީ ޗެމްޕިއަންސް ލީގުގައި ވަރަށް އަވަހަށް ކުޅެން ޖެހޭ ޓީމެއް ކަމަށްވާތީ. އަދި އަހަރެމެންނަށް ލިބިފައިވާ މައުލޫމާތަށް ބަލާއިރު ފެނުނު ޕޮޒިޓިވް ކޭހާ ގުޅިގެން ރެއާލްގެ ހާލަތަށް މާ ބޮޑު އަސަރެއްނުކުރޭ. ޕޮޒިޓިވްވި ކުޅުންތެރިޔާގެ ހާލަތު ވެސް ރަނގަޅު،" ޔުއެފާގެ އޮފިޝަލަކު ފްރާންސްގެ ނޫހަކަށް ބުންޏެވެ.\nއަންނަ މަހު ހަތް ވަނަ ދުވަހު ރެއާލް ޗެމްޕިއަންސް ލީގުގައި ކުޅޭ މެޗު އޮތީ މެންޗެސްޓާ ސިޓީއާ ދެކޮޅަށް އެ ޓީމު ދަނޑުގަ އެވެ. ރެއާލް ދަނޑުގައި ކުޅުނު ފުރަތަމަ ލެގުން ސިޓީ މޮޅުވީ 2-1 އިންނެވެ.\nއިނގިރޭސި ސަރުކާރުން ކަނޑައަޅާފައިވާ ގަވާއިދުގެ ތެރެއިން ސްޕެއިނުން އިންގްލެންޑަށް އަންނަ މީހުން 14 ދުވަހުގެ ކަރަންޓީނު މުއްދަތެއް ފުރިހަމަކުރާ ގޮތަށް އޮތްނަމަވެސް އެ ގަވާއިދަށް ރެއާލް ކުޅުންތެރިންނާއި އޮފިޝަލުން އަމަލުކުރާކަށް ނުޖެހޭނެ އެވެ. އިނގިރޭސި ސަރުކާރުން ބުނީ ބައިނަލްއަގުވާމީ ކުޅިވަރު މުބާރާތްތަކުގެ މެޗުތަކަށް އަންނާނީ ސިއްހީ ހާއްސަ ޕްރޮޓޮކޯލެއްގެ ތެރެއިން ކަމަށާއި އަންނަ ޓީމުތަކަކީ ވެސް ކޮވިޑް-19 އަށް ޓެސްޓްކުރެވިފައިވާ ބަޔެއް ކަމަށްވާއިރު، އިންގްލެންޑްގައި އެ މީހުން މަޑުކުރާ މުއްދަތު ވެސް މަދުވުމާ އެކު 14 ދުވަހުގެ ކަރަންޓީނު މުއްދަތެއް ފުރިހަމަކުރަން ނުޖެހޭނެ ކަމަށެވެ.\nސިޓީ އާއި ރެއާލް ތެރެއިން ކުރިހޯދާ ޓީމެއް ކުއާޓާ ފައިނަަލަށް ދަތުރުކުރާއިރު، ކުއާޓާ ފައިނަލުން ފެށިގެން މިނީ ޓޯނަމެންޓެއް ގޮތަށް ޗެމްޕިއަންސް ލީގުގެ މެޗުތައް އޮންނާނީ ޕޯޗުގަލްގެ ލިޒްބަންގަ އެވެ.\nރިއަލް މެޑްރިޑް ޔުއެފާ


Lanka Gai Dhin Bomuge Hamalaa Thah Raees Yaameen Kuhveri Kuravvaifi\n4 މަސް, 52 މިނެޓް, 35 ސިކުންތު ކުރިން 1680ފަތޯނާ ފާއިޒް\nކުރީގެ ރައީސް އަބްދުﷲ ޔާމީން އަބްދުލްޤައްޔޫމް. އެމަނިކުފާނު ވަނީ ލަންކާގައި ދިން ޓެރަރިސްޓް ހަމަލާތައް ކުށްވެރި ކުރައްވާފައި.\nސްރީލަންކާގައި ދިން ޓެރަރިސްޓް ހަމަލާތައް، ކުރީގެ ރައީސް އަބްދުﷲ ޔާމީން އަބްދުލްޤައްޔޫމް ކުށްވެރި ކުރައްވައިފިއެވެ.\nރައީސް ޔާމީން ވަނީ، ލަންކާގައި ދިން ބޮމުގެ ހަމަލާތަކާއި ގުޅިގެން މަރުވި މީހުންގެ އާއިލާތަކަށް ތައުޒިޔާ ރައްދު ކުރައްވާފައެވެ. އަދި ޓެރަރިޒަމާއި ދެކޮޅަށް ކުރާ މަސައްކަތުގައި ސާބިތު ކަމާއެކު ދެމިހުންނަވާނެ ކަމަށްވެސް އެމަނިކުފާނު ވަނީ ވިދާޅުވެފައެވެ.\nސްރީލަންކާގެ އެކި ސަރަހައްދުތަކުގައި ދިން ބޮމުގެ ހަމަލާތަކާއި ގުޅިގެން 207 މީހުން މަރުވެފައިވާއިރު، އެތައް ބަޔަކު ވަނީ ޒަހަމްވެފައެވެ. ލަންކާ ފުލުހުން މިހާރު ވަނީ އެކަމުގައި ޝާމިލްވާ ކަމަށް ތުހުމަތު ކުރެވޭ ތިން މީހުން ހައްޔަރުކޮށްފައެވެ.\nލަންކާގައި ދިން ހަމަލާތަކާއި ގުޅިގެން ބޭރު ގައުމުތަކަށް ނިސްބަތްވާ 30އަށް ވުރެ ގިނަ މީހުން ވަނީ މަރުވެފައެވެ. އެހެންނަމަވެސް އެމީހުން ނިސްބަތްވަނީ ކޮންކޮން ޤައުމުތަކަށް ކަމެއް ސާފެއް ނުވެއެވެ. ޗައިނާގެ ނޫހަކުން ވަނީ، ބޮމުގެ ހަމަލާތަކުގައި އެޤައުމަށް ނިސްބަތްވާ މީހަކު މަރުވެފައި ކަމަށް ބުނެފައެވެ. އަދި ޗައިނާގެ4މީހަކަށް ޒަހަމްތައް ލިބިގެން ފަރުވާ ދެމުން އަންނަ ކަމަށްވެސް ރިޕޯޓްތައް ބުނެއެވެ.\nލަންކާގައި ގިނަ އަދަދެއްގެ ދިވެހިން ދިރިއުޅެމުން އަންނަ ދެހިވަލައަށްވެސް ބޮމުގެ ހަމަލާއެއް ދީފައިވާއިރު، އެއްވެސް ދިވެއްސަކަށް ގެއްލުމެއް ނުވާ ކަމަށް ލަންކާ އެމްބަސީން ހާމަކުރެއެވެ.\nރައީސް ޔާމީން ސްރީލަންކާ


ތަފްސީރުލް ބަޣަވީގެ މަންހަޖު –3– DhiSalafiyyah\nއެކަލޭގެފާނު ތަފްސީރު ކުރެއްވުމުގައި ގެންގުޅުއްވާފައިވަނީ ފަސޭހަ، ކުރު ޢިބާރާތްތަކެވެ. އެކަލޭގެފާނުގެ ބަސްމަގުގައި އުނދަގޫކަމެއް ނުވެއެވެ. އަދި ދިގުކުރެއްވުމެއްވެސް ނުވެއެވެ. މިގޮތުން އެހެން ބައެއް ތަފްސީރު ފޮތްތަކުގައި ޢަޤީދާގެ މައްސަލަތަކަށާއި ޝަރުޢީ މައްސަލަތަކަށް އިތުރަށް ޙުއްޖަތް ދެއްކެވުމުގެ ގޮތުން މަންޠިޤީ ދަލީލުތަކާއި މިފަދަ ޙުއްޖަތްތައް ގެންނަވާފައިވީ ކަމުގައިވިޔަސް، އަލްއިމާމް ބަޣަވީ އެކަމުން ދުރުހެލިވެވަޑައިގެންފައިވެއެވެ. އެކަލޭގެފާނުގެ މަންހަޖަކީ ޤުރްއާނުގެ ޣަރީބު ކަލިމަތައް ގެނެސްދެއްވުމާއި އޭގެ މާނައާއި މުރާދު ޤުރްއާނާއި ސުންނަތުގެ އަލީގައި ބަޔާންކޮށްދެއްވުމެވެ.\nއަހްލުއްސުންނާ ވަލް ޖަމާޢަތުގެ ޢަޤީދާއާއި އެކު އެހެނިހެން ޢަޤީދާގެ މަޛްހަބުތަކުގެ ރައުޔު ގެންނެވުމަށް ފަހު އަހްލުއްސުންނާގެ ކޮޅަށް ބުރަވެވަޑައިގަނެއެވެ. މިސާލަކަށް މުޢުތަޒިލާއިން ﴿لَّا تُدْرِكُهُ الْأَبْصَارُ﴾ މިއާޔަތަށް ބުރަވެ ﷲ ތަޢާލާ ޤިޔާމަތް ދުވަހުންވެސް ލޮލަށް ނުފެންނާނޭކަމަށް ގެންނަ ދަލީލަށް އެއާޔަތުގެ ތަފްސީރުގައި ބަޙުޘްކުރައްވާ، މުއުމިނުންނަށް އެކަލާނގެ ޤިޔާމަތް ދުވަހުން ފެންނާނޭ ކަމަށްވާ ރައުޔަށް ބުރަވެވަޑައިގެން، އެކޮޅަށް ދަލީލު ގެންނަވައެވެ. (تفسير البغوي – إحياء التراث (2/ 148))\nއެކަލޭގެފާނު ތަފްސިރު ކުރެއްވުމުގައި ގެންގުޅުއްވާ އުސްލޫބަކީ ފުރަތަމަ ޤުރްއާނުން ޤުރްއާނު ތަފްސީރު ކުރެއްވުމެވެ. އަދި ހަމައެއާއެކު މާތް ނަބިއްޔާ g ގެ ސުންނަތުންނާއި ޞަޙާބީންގެ ބަސްފުޅުތަކުން ތަފްސީރުކުރެއްވުމެވެ. އަދި އެބަސްފުޅުތަކާއެކު ތާބިޢީންނާއި މުޖުތަހިދު ޢިލްމުވެރިންގެ ބަސްފުޅުތައް ގެންނަވައެވެ.\nމިސާލު: ސޫރަތުލް ފާތިޙާގައި އަލްޙަމްދުގެ މާނަކުރައްވަމުން، ޙަމްދާއި ޝުކުރުގެ ފަރަޤު ބަޔާންކުރެއްވިއެވެ. އަދި ވިދާޅުވެފައިވެއެވެ. އަލްޙަމްދަކީ ދުލުގެ ޢަމަލެކެވެ. އަދި އައްޝުކުރު އަންނާނީ ގުނަވަންތަކުންނެވެ. އަދި އޭގެ ދަލީލަކަށް ޤުރްއާނުގެ މި ދެ އާޔަތް ގެންނަވައެވެ.\nމާނައީ: އަދި ކަލޭގެފާނު ވިދާޅުވާށެވެ! حمد ހުރީ اللَّه އަށެވެ. އެކަލާނގެއީ، ދަރިކަލަކު ނުހިއްޕަވާ ރަސްކަލާނގެއެވެ. އަދި ވެރިކަމުގައި އެކަލާނގެއަށް އެއްވެސް ބައިވެރިޔަކު ނުވެއެވެ. އަދި ނިކަމެތިކަމުން سلامة ކުރާނޭ ރައްކާތެރިޔަކު އެކަލާނގެއަކަށް ނުމެވޭމެއެވެ. އަދި ކަލޭގެފާނު ގިނަގިނައިން އެކަލާނގެއަށް تكبير ވިދާޅުވާށެވެ!\nމާނައީ: އުސްވެގެންވާ ބިނާތަކާއި، ސިފަސިފައިގެ ބުދުތަކާއި، ބޮޑެތި ބިލިގާތަކެއްފަދަ ތަށިތަކާއި، ހަރުލައި ހުންނަ ބިޔަ ތެލިތަކާއި، މިތަކެތީގެ ތެރެއިން އެކަލޭގެފާނު އެދިވަޑައިގަންނަވާ އެއްޗެއް އެއުރެން އެކަލޭގެފާނަށް ހަދައިދެތެވެ. އޭ داود ގެފާނުގެ آل ންނޭވެ! (އެކަލާނގެއަށް) شكر ވެރިވުމުގެގޮތުން ތިޔަބައިމީހުން (ހެޔޮ) عمل ކުރާށެވެ! އަދި ތިމަންރަސްކަލާނގެ އަޅުތަކުންގެ ތެރެއިން ގިނައިން شكر ވެރިވާ މީހުން ވަރަށްމަދެވެ. (تفسير البغوي – طيبة (1/ 52)، المحقق: حققه وخرج أحاديثه محمد عبد الله النمر – عثمان جمعة ضميرية – سليمان مسلم الحرش، الناشر: دار طيبة للنشر والتوزيع، الطبعة: الرابعة، 1417 هـ – 1997 م)\nސުންނަތުން ތަފްސީރު ކުރެއްވުމުގެ މިސާލަކީ ރޯދަ ހިފާ ވަޤުތު ބަޔާންކޮށްދެއްވުމުގެ ގޮތުން ބާއްވާލެއްވުނު ބަޤަރާ ސޫރަތުގެ 187 ވަނަ އާޔަތުގެ ތަފްސީރުގައި ޙަދީޘެއް ގެންނަވާ ހުދު ރޮއްޖާއި ކަޅު ރޮދި ޝަރަޙަކުރެއްވުމެވެ. تفسير البغوي – إحياء التراث (1/ 229)\nޞަޙާބީންނާއި ތާބިޢީން އަދި މުޖްތަހިދުންގެ ބަސްފުޅު ގެންނެވުމުގައި އެކަލޭގެފާނު ސަނަދު ދޫކުރައްވައެވެ. އަދި އިބްނު ޢައްބާސް މިފަދައިން ވިދާޅުވިއެވެ، މިފަދަ ޢިބާރާތަކުން ނިންމަވާލައްވައެވެ. އެކަލޭގެފާނުގެ ފޮތުގައި މައުޟޫޢު ޙަދީޘަތަކާއި ބިދުޢަވެރި ރައުޔުތައް ނުގެންނަވައެވެ. އަދި މުންކަރު ހަދީޘްތައް ދޫކޮށްލައްވައެވެ.\nއެހެނަސް އެކަލޭގެފާނުގެ ތަފްސީރުގައި އަލްކަލްބީގެ (އަބޫ އައްނަޟިރު މުޙައްމަދު ބިން އައްސާއިބު) ގެ ރިވާޔަތްތައް ގެންނަވާފައިވެއެވެ. އަލްކަލްބީއާއި މެދު އިބްނިލް ޖައުޒީ އެކަލޭގެފާނުގެ ފޮތް އަލްމައުޟޫޢާތުގައި ލިޔުއްވާފައިވެއެވެ. “ޙަދީޘް އުފައްދާ ވައްޟާޢުންގެ އެންމެ ބޮޑެތި މީހުންގެ ތެރޭގައި ވަހުބް ބިން ވަހުބާއި މުޙައްމަދު ބިން އައްސާއިބު އަލްކަލްބީ ހިމެނެއެވެ.” އަދި ހަމަ އެފަދައިން މުޢުތަމިރު ބިން ސުލައިމާން އެކަލޭގެފާނުގެ ބައްޕާގެ ކިބައިން ރިވާ ކުރެއްވިއެވެ. “ކޫފާގައި ދެދޮގުވެރިންވެއެވެ. އޭގެ ތެރެއިން އެކަކީ އަލްކަލްބީއެވެ.”\nމިގޮތަށް ޢަމަލުކުރައްވާފައިވަނީ ޙުއްޖަތް ދެއްކެވުމުގެ ގޮތުންނެއް ނޫނެވެ. އެހެނަސް އެއާޔަތުގެ މާނައާއި މެދު ވާރިދުވެފައިވާ ހުރިހާ މާނަތަކެއް މީސްތަކުންނާއި ހަމައަށް ފޯރުކޮށްދިނުމަށެވެ. އެހެނީ އަލްކަލްބީއަކީ ކާކުކަމާއި، އޭނާއާއި މެދު ޢިލްމުވެރިން ދެކެވަޑައިގަންނަވާ ގޮތަކީ މީސްތަކުންނަށް އެނގިގެންވާ އެއްޗެކެވެ.\nއެކަލޭގެފާނު ގިނަ ޙަދީޘްތައް ރިވާކުރައްވާފައިވަނީ ސަނަދު ފުރިހަމަ ކުރައްވައިގެންނެވެ.\nމިސާލު: ފުރަތަމަަ މުޖައްލަދުގެ 55 ވަނަ ޞަފްޙާގައި ފާތިޙާގެ ޙުކުމްތައް ގެންނަވަމުން އިމާމާ ފާތިޙާ ސޫރަތުގެ ފަހު އާޔަތް ނިމޭ އިރަށް މައުމޫމުން އާމީން ކިޔުމަށް ބާރު އަޅުއްވާފައިވާ ޙަދީޡް ގެންނަވާފައިވަނީ ޞަޙާބީއާއި އެކު ސަނަދު ފުރިހަމަ ކުރައްވައިގެންނެވެ. (تفسير البغوي – طيبة (1/ 55)، المحقق: حققه وخرج أحاديثه محمد عبد الله النمر – عثمان جمعة ضميرية – سليمان مسلم الحرش، الناشر: دار طيبة للنشر والتوزيع، الطبعة: الرابعة، 1417 هـ – 1997 م)\nސަނަދު ދޫކުރައްވާފައިވާ ޙަދީޘްތަކުގެ ތެރޭގައި ޞަފްޙާ 59، އެއްވަނަ މުޖައްލަދުގައިވާ\nقَالَ النَّبِيُّ صَلَّى اللَّهُ عَلَيْهِ وَسَلَّمَ: ((أَفْضَلُ الصَّلَاةِ طُولُ الْقُنُوتِ)) މިޙަދީޘް ހިމެނެއެވެ. (تفسير البغوي – إحياء التراث (1/ 159) ع «79»)